
O Bože! kad bi čovjek mogo čitat 
Sudbine knjigu, vidjet prevrat vijeka, 
Gdje ravni, brdine, pa tvrdo kopno, 
čvrstine sito, u more se topi! 

A drugda vidjet, pojas oceana “ 

Da preširok je bocima Neptuna -, 

Od spala žala: da se sreća titra 

I sudba sveđer razno piće sipa 


U kupu mijene! 


Shakespeare, »Kralj Henrik IV.« 
(II, III, 1, 45—53) 


—“—- 


PRVI DIO 


Prirodni nagon ostaviti domaju i drugdje po- 
tražiti povoljnije prilike života znamenita je pojava 
'u razvitku svih organskih bića. Kao u životinjskom 
i biljnom carstvu tako su i u povijesti čovječan- 
stva ovakove seobe sile pokretnice kulturnog 
napretka. Dijelovi nekog naroda otkidaju se od 
svoga čvršće ili lakše savijenog, većeg ili manjeg 
kola kulturnog, trajno ga ostavljaju i hvataju se u 
drugo njima više ili manje tuđe, pa osnivaju novu 
postojbinu ljudske kulture. Svojim useljavanjem 
obradit će i oživjeti puste zemlje, pa će mjesto 
slabijih i zaostalih živalja doći snažniji i valjaniji, 
ili će miješanjem različitih pasmina nastati novo 
za život sposobnije pleme. Tako je mijena postojbine 
i doma stalna pojava u povijesti, iako izbija prema 
prilikama jače ili slabije u različita vremena i u 
različitih naroda. Njezini se oblici mijenjaju, čas 
je osvajanje, čas mirna kolonizacija, naseljavanje, 
ali kad se uoči cjelokupno područje svjetske povi- 
jesti, ide svakako u njezine najznamenitije doga- 
daje i načine širenja prosvjete i dobivanja veće vla- 
sti pojedinih naroda i čitavih rasa. Iseljavanje iz 
stare Grčke i osnivanja naseobina na obalama Male 
- Azije, Italije, Sicilije i duž svega Sredozemnog 
mora bila su veliki događaji u kulturnom razvitku 
čovječanstva. Postanak i neviđeni porast svjetskoga 

rimskog gospodstva ne može se razumjeti bez 
sustava rimskog iseljavanja i kolonizacije. Na po- 
četku srednjeg vijeka provalili su s neodoljivom 
snagom germanski i slavenski narodi u područje 
rimskog carstva, za njima se je opet u Srednjoj 
Evropi razlila bujica Avara, Huna, Mongola i Ta- 
tara, a Arapi, Normani, Nijemci pa i Hrvati osno- 
vali su s mačem u ruci gospodstvo u novoj postoj- 
bini. Križarske vojne i iseljavanje u njihovu 
povodu opet su sastavili prekinutu vezu između 
Istoka i Zapada. Proganjanje inovjeraca, puritanaca 
i kvekera u Engleskoj, dovelo je do prvog većeg 
naseljavanja u Sjevernoj Americi i do prve uspjele 
kolonizacije zemlje, koja je danas zavladala, čitavim 
svijetom. 

U novo doba, u doba pare i elektricitete više 
nema seobe naroda, nego je iseljavanje zadobilo 
oblik mirnog odlaska pojedinaca iz domovine. Ali 


zato u razvitku čovječanstva nije manje znamenito . 


i odlučno od nekadašnjih seoba naroda. Biva ne 
samo između jedne evropske države i druge, nego 
i kreće u prekomorske krajeve. Polagano je čitavu 
zemaljsku kuglu podvrglo evropskoj kulturi, osno- 
valo nova snažna i sjajna naselja bijele rase i steklo 
bogatstvo Evropi. Stvorilo je nove sfere interesa 
evropskih naroda i izmijenilo omjere njihovih sila. 
Kako je zauzimalo sve više maha i njegovi su po- 
sljetci bili za domaće političke i ekonomske prilike 
sve znatniji, nastala je s njega potreba nove, po- 
sebne politike i nove grane državne uprave, ise- 
ljeničke i kolonijske. A 
Nekada su kolonijom nazivali svako naselje u 
tuđoj zemlji, ali u moderno doba uzima se za kolo- 

niju samo takvo naselje, koje ima neke političke 
posljedice i dovodi do proširenja vlasti matice 
zemlje, da bude njezino vanjsko upravno područje 
za njezine svjetske ekonomske i političke svrhe. 
Nekada je svijet razlikovao više vrsti kolonija — 
osvajalačkih, kako su ih Normani u Francuskoj, 
Južnoj Italiji i Engleskoj, Saraceni u Španjolskoj, 


. Križari na Istoku, njemački Vitezovi u zemljama 


Baltičkog mora, Španjolci na Antilima, Mehiku i 
Peruu osnivali, koje su svagda išle za gospodstvom 
nad podloženim narodom i njegovim iskorišćiva- 
njem od manjine osvajalaca; trgovinskih, koje su 
većinom nastale od trgovinskih poslovnica i skladi- 
šta, kao što su se na priliku u Istočnoindijskom 
carstvu te »factories« silno razvile; poljodjelskih, 
koje u slabo naseljenim zemljama preuzimaju sve 
veću množinu iseljenika iz matice zemlje; sadi- 
lačkih, gdje domaće žiteljstvo ili tuđi radnici pod. 
šilom ili za nadnicu a pod vodstvom naseljeničke 
vlasti sade tropsko bilje; kažnjeničkih itd. Onda 
su opet razlikovali tri vrsti kolonija, trgovinske, 
poljodjelske i industrijske. Od svih je trgovinska 
kolonija bila prva. Portugalci, Španjolci, Nizozemci 
i Englezi najprije su tjerali trgovinu sa svojim 
kolonijama. Druga je poljodjelska ili' sadilačka 
kolonija, gdje se građani matice zemlje naseljuju, 
da budu vlasnici ili nadglednici ovećih sadova, 
»plantaža«. Najbolji su primjeri za to otok Ceylon 
i tropske kolonije u Južnoj Africi. Treća vrst, indu- 
strijske kolonije iskorišćivanja, su one, gdje je 
zemlju domaće ratarsko žiteljstvo već zaposjelo, pa 
se naseljenici matice zemlje mogu okoristiti samo 
šumama i rudnicima, gradnjom željeznica itd. Ova 

treća vrst nastala je od preobilja evropskog finan- 
cijskog kapitala, koji u tuđini traži zasluge. Pri- 
mjeri su za to Indija, Egipat, Filipinsko otočje itd. 
: Nu kolonije danas, uistinu služe ne samo eko- 

nomskim, nego i političkim, strategijskim i inim 
državnim svrhama matice zemlje. Mogu da budu 
puka uporišta mornarice, spremišta ugljena i ka- 
menog ulja, skladišta živeža i vode, smještaji 
naprava morskih kabela (Gibraltar, Malta, Aden, 
Singapore, Hongkong, Majorka, Dodekanes, Cipar, 
Panama). Danas su čisto politički probitci matice 
zemlje baš tako golemi kao i ekonomski. Englesko- 
egipatski Sudan nije puka kolonija iskorišćivanja 
kao ni talijanska Libija, koja uopće ne daje nika- 
kove ekonomske koristi. Sva engleska kolonijska 
politika od Kapa, Rta dobre nade, do Egipta hoće 
da objača vlast u Indiji ili Afrika da bude zamjena 
za Indiju, ako ispadne iz Britskog carstva, kao što 
francuska politika u Sjevernoj Africi ide za tim, 
da za sebe sačuva slobodan prolaz kroz Sredozemno 
. more i vlast na Atlantiku. Neka kolonija može da 
bude čas tržište za izvoznu proizvodnju, čas po- 
dručje, iz kojega matica zemlja dobiva sirovine i 
kolonijsku robu, čas naselje za iseljenike, ali u da- 
našnje doba, kad je sav svijet toliko zapremljen, 
a tako tijesno povezan i blizak, ona je ne samo 
uporište svjetske trgovine i svjetskog prometa ma- 
tice zemlje, nego i snage njezine svjetske politike. 
Kolonijska politika čini ponajveću čest svjetske 
politike, njezin napredak, kako kaže Ranke, po- 
klapa se s prostornim širenjem njezina razvoja, dok 
Se€gur pače tvrdi, da je povijest čovječanstva tek 
nastojanje naroda, kako bi napredovali od gore 

postojbine k boljoj. A ona je uistinu danas u me- 
đunarodnom svijetu najsnažnija pokretnica, koja 
ga je razdvojila u dva neprijateljska tabora i kao 
uputila na nj ona tri jahača apokalipse. To je ne 
samo zato, što danas pretežan broj ljudi na zemlji 
živi u kolonijama ili njima sličnim zemljama, već 
i zato, što sveudiljna kolonizacija od iskona nije 
drugo nego sveudiljna podjela svijeta, koja svagda 
njegove kulturno zaostale strane daje najprosvi- 
jetljenijim i najsilnijim narodima na zemlji, da ih 
našele i u njima izvrše svoj kulturni poziv. Da je 
tako, ne kazuju samo rijetko naseljene i puste 
strane Amerike i Australije, nego i pojava, da njima 
ne vladaju narodi, koji su ih otkrili i najprije za- 
posjeli, nego oni, koji su se u borbi za svoj bitak 
u evropskoj matici zemlji ili u naseobinama ogle- 
dali i izašli najsnažniji. Pa i Africi i Aziji dopala 
je ista sreća sveudiljne kolonijske podjele, i one 
kazuju, da se svijet daje samo na posudu i da ga 
svagda nanovo dobivaju samo oni, koji su na poslu 
najvaljaniji i politički najzreliji, pa zato i njega 
najvredniji. Da sada ukratko ogledamo, kako im se 
je svijet u novije doba posuđivao. 


* 


Do kraja osamnaestoga stoljeća Amerika je 
jedini cilj iseljavanja. Australija je još nepoznata, 
u južnoj Africi sprečavaju monopolski probitci 


“ nizozemskog Istočnoindijskog društva veća naselja, 


na sjevernu Afriku još nitko i ne misli, u Aziji ne 
daje naseljavanja politika monopolskih trgovačkih 
društava, neprijatno podneblje, gusto neprijateljsko 
domaće žiteljstvo, pa silne planine, pustinje i velike 

daljine. I kad se je 1798. započelo naseljavanje 
Australije i Englezi 1806. stali prodirati u Kapland 
i južnu Afriku, ostaje Amerika svejednako sabira- 
lište sve jačih iseljeničkih pritoka evropskih na- 
roda. A poglavito zato, jer su oba američka konti- 
nenta, sjeverni i južni, bili vrlo zgodni za naselja- 
vanje Evropljana, dok je Srednja Amerika, zemlja 
oko Mehikanskog zaliva i Karibejskog mora, Za- 
padne Indije, Veliki i Mali Antili, bila pa i do 
danas ostala područje obrađivanja doseljenika. To 
je dabome i uskorilo otpad američkih naseobina od 
njihovih evropskih matica zemalja i postanak 
samosvojnih američkih država na prekretu osam- 
naestoga i devetnaestoga vijeka. 

Red otkrića pojedinih novih krajeva i smjer, 


kojim je evropska kolonijska politika pošla, učinili 


su, da su se evropskom naseljavanju najprije otvo- 
rile Srednja i Južna Amerika, dakle oni krajevi, 
gdje su prvi kolonijski narodi, Portugalci i Špa- 
njolci, stekli vlast. Prvi su zaposjeli Braziliju, a 
drugi Mehiko. Zapadnu Indiju i Peru do skrajnjeg 
južnog rta, Kap Horna. Oni su među se podijelili 
svijet, kako je to 1493. izrekla i bula pape Aleksan- 
dra VI. Borgie, koja je dala svijet u njihovo go- 
spodstvo, dodijelila prvima Istok, a drugima Zapad, 
pa tako načelno odredila granice njihove vlasti. 
Papa je dao tu povlasticu, da učini mir među tima 
dvjema katoličkim narodima, pobornicima i križa- 


rima, što su preko mora pošli na nevjernike i bez- > 


bošce. Na tu ideju španjolsko-portugalske preko- 
morske prevlasti i monopola svjetske trgovine dižu 
se poslije Hugo Grotius sa svojom raspravom o 
slobodi mora, francuska ideja slobode mora, trgo- 

vine i kolonijskog osvajanja nezauzetih krajeva, pa 
Engleska, kojoj je more »Oceanus Britannicus« i 
zato podloženo britskoj vlasti — raspra, koja među 
narodima nije zamirena ni danas, kad je na priliku 
Sredozemno more Francuzima »Lac francais«, a 
Talijanima »Mare nostrum«. 


Tek od sedamnaestog stoljeća ulaze Englezi i 
Francuzi u kolonizaciju Amerike i osvajaju Sjever. 
Isprva je naseljavanje Evropljana gotovo neznatno. 
Potrebe poljodjelskih kolonija u šesnaestom sto- 
ljeću još nije bilo. Ali kad su vjerske i političke 
borbe sedamnaestog vijeka stale unositi prevrat 
u duhove ljudi i u poredak država, naročito u ger- 
manskim zemljama, oživjela je u mnogima želja, 
da bi se iseljenjem uklonili od zuluma. Prvo uspjelo 
naselje Engleza u Sjevernoj Americi bilo je 1609., 
kad su s velikom mukom osnovali koloniju Virgi- 
niju, kojoj se je u potonje doba pridružilo još 
dvanaest drugih duž obale Atlantika. Nizozemci su 
se 1643. naselili u Novom Amsterdamu i malo zatim. 
na obali Hudsonskog zaliva, ali su u potonje doba 
oba njihova naselja zauzeli Englezi i prvo nazvali 
New Yorkom. Francuzi su već od 1541. kušali na- 
seliti se u Sjevernoj Americi, pa su tamo 1608: 
osnovali prvu svoju uspjelu koloniju u Quebecu u 
današnjoj Kanadi i onda su ju iza leđa Engleza 
proširili od Hudsonskog zaliva sve do ušća Misi- 
sipia u Mehikanskom zalivu, ali su bili prinuđeni 
pariškim mirom 1763. ustupiti ju Velikoj Britaniji. 
Konačno se je 1776. trinaest engleskih kolonija 
odcijepilo od matice zemlje i proglasilo se Sjedi- 
njenim državama američkim, da su joj ostale samo 

Kanada, Nova Fundlandija i otočje Bermuda u 
Atlantiku. ' 

Tako je i Zapadna Indija mijenjala gospodare. 
Englezi su osvojili Bahama i Barbados otočje, od 
Velikih Antila Jamajku i Male Antile, koliko nisu 
francuski (Guadeloup i Martinique) i nizozemski, 
a Sjedinjene države na kraju svoga rata sa Špa- 
njolskom 1898. »uzele su u sferu svojih interesa« 
Velike Antile Kubu, Haiti i Potoriko, pa kupile 
neke Djevičanske (Virgin) otoke. Onda se je utri 
navrata od 1810. do 1829. oslobodila Latinska Ame- 
rika, pa su se redom stari krijumčarski krajevi 
Venezuela i Buenos Aires, kule starošpanjolske 
vjernosti vjeri i kralju, Peru, Argentina, Čile, Bra- 
zilija, Bolivija, Mehiko proglasili slobodnim repu- 
blikama. U Evropi je međutim vladala »Sveta 
Alijancija«, čuvarica apsolutističkih ideja, spriječila 
sve pokušaje, da bi u Italiji 1821. i Španjolskoj 
1825. uveli ustavnu vladavinu, pa gledala, kako bi 
uklonila te njojzi tako mrske republikanske vlade 
u Južnoj Americi. U tom je nastojanju »Svete 
Alijancije« James Monroe (Menru), po drugiput 
predsjednik Sjedinjenih država, nazirao opasnost 
i za tu Američku Uniju, pa je u svojoj godišnjoj 
poruci kongresu 2. prosinca 1823. izjavio: »U sa- 
dašnje naseobine evropskih vlasti i u krajeve njima 
podložene nismo dirali niti ćemo dirati. Ali što se 
tiče zemalja, koje su proglasile svoju nezavisnost 
i održale ju i kojima smo nezavisnost nakon zrela 
razmišljanja i iz pravednih razloga priznali, ne 
možemo ni .bilo kakovo unošenje, da bi ih potlačili, 
ili bilo kojim drugim načinom odlučivali o njihovoj 
sudbini, od strane ma koje evropske vlasti, gledati 


s 

u drugom svijetlu nego kao očitovanje neprijatelj- 
skih namjera spram Sjedinjenim državama«. 

Odsada američko kopno više nije predmet ko-' 
lonizacije ni za bilo koju evropsku vlast. Tom je 
»Monroejevom doktrinom« američka strana svijeta 
konačno izuzeta iz daljega kolonizacionog područja 
evropskih vlasti. Na posljetku samo još drže u 
Americi Engleska Kanadu, Labrador i Novu Fund- 
landiju, naseobinu Honduras na Karibejskom moru, 
Falklandsko otočje u Južnoj Americi, spomenuto 
otočje u Atlantiku, Jamajku i neke Male Antile, 
Francuska i Nizozemska neke Male Antile, a sve 
tri dijelove Gujane (Cayenne) u Južnoj Americi. 
Ali u ovu potonju danas prodiru Talijani i Nijemci 
sve više. Prvih ima blizu dva milijuna u Argentini, 
milijun i pć u Braziliji, a imadu velike naseobine 
u Čileu i Peruu i uopće su u svakoj zemlji Latinske 
Amerike. Nijemaca ima u Braziliji 800.000, da , 
»oslobode Braziliju od imperijalitičkog gospodstva 
i iserpe njezino prirčdna blago s prijateljskom po- 
moću Njemačke«. A kako danas ništa ne biva bez : 
paradoksa, Sjedinjene države, koju ne daju, da 
se druge strane svijeta tamo naseljavaju, same u 
Srednjoj Americi tjeraju imperijalističku kolonij- 
sku politiku uvelike, a u Južnoj politiku »mirnog 
prodiranja«, da ju ekonomski zarobe. 

Australija i Nova Zelandija, rijetko naseljene 
i u tropskom ktaju, postale su britske kolonije, dok 
su gušće naseljeno otočje Pacifika i Južnog mora 
najprije zaposjeli stariji evropski kolonijski narodi, 
Portugalci, Španjolci i Nizozemci, ali ih u novije 
doba Briti i Sjedinjene države od njih sve više 


preotimaju. Australiju su po svoj prilici na početku 

sedamnaestoga vijeka otkrili španjolski i nizozem- 
ski mornari, kako svjedoče njezina stara imena 
(»Nova Nizozemska«) pa i današnja: Nova Zelan- 
dija, Vandiemenova zemlja, Tasmanija. Onda je na 
kraju osamnaestoga njezinu istočnu obalu obrodio 
Englez kapetan James Cook, nazvao ju Novim 
Južnim Walesom i iskrcao se na mjestu, koje je na ; i li [1 ll 
čast svom suputniku siru Josipu Banksu, glasovitom | j | il l, 
botaničaru onog doba, nazvao »Botany Bay«, Bilj- 11 
nim zalivom. Ta nova zemlja došla je britskoj vladi IH 
u pravi čas, jer je trebalo naseliti mnogobrojne 
engleske obitelji, koje su bile istjerane iz Sjeverne 
Amerike, što su se borile za svoju maticu zemlju, 
pa kažnjenike i političke uznike, koji su dosada bili 
prevažani preko Atlantika u američke kolonije i 
tamo prodani, da se robijašenjem od sedam godina 
otkupe od svog gospodara, čime je država neko 
40.000 funta na godinu dobivala, a sada su se pro- 
glašenjem nezavisnosti tih kolonija zatvorila vrata 
tim nepoćudnim gostima. Tako je Botany Bay 1786. 
dobio svoje prve naseljenike, kad se je 750 kažnje- 
nika tamo iskrcalo i udarilo temelje gradu, koji se 
je poslije zvao Sydney. Više- od trideset godina bio 
je Novi Južni Wales i prva australijska kolonija 
Tasmanija kažnjeničko naselje. Novi došljaci, koji 
su prodirali u unutarnje neistražene strane, silno 
su strahovali od četa šipodera (bushrangers, gorskih 
hajduka), potomaka prvih naseljenika. A svijet je 
tamo pridolazio u sve većem broju, kad su 1794. 
doveli prvih šezdeset ovaca iz Kalkute i od ovčar- 
stva se zemlja pridigla i obogatila, Pohrlio je tamo 
četimice, kad su u sredini prošloga stoljeća na 
raznim mjestima našli zlata i drugih dragocjenih 

kovina. Do tog vremena bilo je onamo izagnano 
127 443 kažnjenika, a sveukupno žiteljstvo naraslo 
je na 273 400 duša, tako te su kažnjenici bili u 
manjini, pa je svijet mogao pristupiti k daljim, 
pustim dalekim krajevima unutarnjosti, da ih 
obradi. Istom 1862. prodrli su kroz čitavu zemlju od 
sjevera do juga, devet godina poslije dovršili su 
brzojav duž tog puta, podijelili zemlju u šest na- 
seobina, izgradili željeznicu samo kroz naseljenije 
krajeve istočne i jugoistočne obale i istom 1917. 
dovršili željeznicu kroz čitavo kopno od istoka na 
zapad. A šest dana, pokle je kapetan Artur Phillip 
1788. iskrcao prve kažnjenike, doplovila su dva 
broda francuske ratne mornarice onamo, da zauzmu 
zemlju, koju je Engleska već zaposjela. 

A tako bi i u Novoj Zelandiji Francuzi pretekli 
Brite, da nisu engleski pustolovi, koji su od neza- 
visnih domorodaca Maora prijevarnim načinom 
stekli zemlje, u zadnji čas sklonuli britsku vladu, 
da im priskoči u pomoć. Tako je 1840. Hobson 
zauzeo Novu Zelandiju i podložio nezavisne ple- 
menske poglavice, a tek sedam mjeseci prije do- 
laska jednog francuskog ratnog broda, kojemu je 
onda bilo odjedriti nesvršena posla. Iseljenike su 
onamo privlačili isti dobitci kao i u Australiji — 
dobre zemlje za ovčarstvo i stočarstvo, pa zlato i 
dragocjene kovine. Ali domorodci Nove Zelandije 
bili su čeljad drugog kova nego australijski Crnci, 
da je Britima trebalo petnast godina ratovati, dok 
su ih pokorili pod svoju vlast. Tako su oni i u Pa- 
cifiku svagdje pretekli Francuze i odnijeli plijen. 

Naprotiv su drugu stranu svijeta, Afriku, ko- 
načno s njima podijelili. Nju su najsilniji narodi 

najprije Azije a onda Evrope osvajali. Tamo su 
Asirci i Babilonci, Feničani, Grci i Rimljani imali 
svojih kolonija, pa i germanski narodi za seobe na- 
roda zašli su na sjevernu obalu Afrike, ali nadasve 
su od srednjeg vijeka do danas islamski narodi Azije 
tražili u njoj naselja. Nije čudo, da su se i Portu- 
galci, Španjolci i Nizozemci, pošto su obrodili Rt 
dobre nade i iznašli morski put u Istočnu Indiju 
.naselili na obalama Afrike. I veliki osvajač na 
početku devetnaestog vijeka stupio je na afričko 
tlo, a njegovi nasljednici Francuzi poveli su se za 
njegovim primjerom, pa isprva mlitavo, a u novije 
doba sve snažnije stali osvajati njezine strane njima 
nasuprot preko mora. Razumije se, da su i Englezi 
koji su iz borbe evropskih naroda na početku de- 
vetnaestog vijeka izvukli i preobilnu korist, pri- 
hvatili zgodu, da sebi prisvoje što veću čest Crna- 
čkog kopna. Tako je Španjolska držala Rio Muni 
Rio de Oro i Ceutu na sjeverozapadu, Portugalci 
Kap Verde, Gvineju i Angolu na zapadu i Mozam- 
bique, portugalsku istočnu Afriku, Talijani Eri- 
treju, Francuzi Algir i Tunis, neka naselja na 
Crvenom moru, u zapadnoj Africi Senegal, Gam- 
biju i dalje do rijeke Nigera, Madagaskar, a Englezi 
Kapland, Natal, zemlje Basuta i Svaci na jugu 
om su 2 Nizozemce, Sierra Leone, Gambiju, 
S vašjod “ alu i Ašanti na zapadu, pa Egipat na 
: Ali nova podjela Afrike začela se j 
je Njemačko carstvo, koje dosada SE kodu om 
Sida šo tražiti »i svoje mjesto na suncu«. Isprva 
a a asti iznijele načelo, da samovoljnu podjelu 
rike valja obustaviti, trgovini svih naroda jed- 

an put i veliku kotlinu rijeke 
Konga ne prepustiti pojedinim, a ni skupu poje- 
dinih evropskih naroda, nego da ona bude među- 
narodno neutralno područje, gdje će se svi evropski 
narodi natjecati u trgovini i kulturnom radu. Nu. 
one ne samo nisu obustavile dalju podjelu Afrike, 
nego je naprotiv među njima nastala prava _jur- 
njava, tko će što brže ugrabiti što veći dio još 
nepodijeljena Crnačkog kopna. U toj trci bili su 
domorodci i njihove samostalne države, osim Li- 
berije i Abesinije, sa svojim anarhijskim prilikama 
podložene evropskoj vrhovnoj vlasti, a stari, istro- 
šeni kolonijski narodi evropski istisnuti od novijih 
i sposobnijih. Kako su ono Englezi na početku sto- 
ljeća izrinuli Nizozemce iz Južne Afrike, tako je 
sada došao red na Portugalce, da im kolonije u 
zapadnoj i istočnoj Africi potpadnu pod. vlast 
snažnijih evropskih naroda, Osnovana je nova bel- 
gijska Kongo država, ali su joj ustupci teritorija 
Francuzima i Portugalcima tako pritijesnili izlaz 
na more, da će tek od česti postići namjeravanu 
svrhu. Nijemci su dobili kolonije Togo i Kame- 
run u ekvatorskoj, Južnozapadnu Afriku i Tanga- 
njiku u istočnoj Africi, ukupno 2412900 čkm. i 
9234200 duša. Oni su osvajali zemlje tek onda, kad 
su već s njima počeli trgovati, dok su Englezi i 
Francuzi radili po unaprijed određenoj osnovi. 
Prvi su pregli da bi oživotvorili svoj veliki 
imperijalistički ideal, ne rekinuti britski posjed od 
juga na sjever po znanoj rečenici: »Afrika britska 
od Rta dobre nade do Nila«, pa su udružili Kap- 
land, Natal, Slobodnu državu Oranje i republiku 
Transvaal u Južnoafričku uniju, posvojili i pođ 


nako otvoriti slobod 

svoje krilo Prihvatili kolonije Južnu i Sjevernu 
Rhodesiju. Njasu, Kenju i Ugandu pa Egipatski 
Sudan tako, te je još samo Tanganjika prekidala 
lanac od juga na sjever. Osim toga zauzeli su Ni- 
geriju u ekvatorskoj Africi i Somali zemlju na 
Crvenom moru. Francuzi su bili sretniji, jer im 
je pošlo za rukom, da prošire svoje sjeverne kolo- 
nije Algiri Tunis prema jugu i zapadu, pa ih spoje 
sa svojim kolonijama na Senegalu, Nigeru i Kongu 
a na istok prodru sve do egipatskog Nila. Na sje- 
veru su Talijani osvojili Tripolis i od Engleza 8 
bili Somali zemlju na Indijskom oceanu. Poslije 
svjetskog rata izgubila je Njemačka svoje kolonije 
pa su mandatom Lige naroda dobili Francuzi Togo 
i Kamerun, a Englezi istočnu čest Toga, njemačku 
Zapadnu Afriku i Tanganjiku. Francuzi su iza 
m još pokorili i osvojili čitavi: Maroko tako te 
2 . imadu u, Africi kolonijalno carstvo. od 
ad sa 296 čkm i trideset i devet milijuna duša, a 
mE a: 9837 810 čkm i pedeset i sedam milijuna 
: š oš su Talijani na sjeveru osvojili Libiju, a 
daleko na jug do francuske ekvatorske Afrike i na 
omhah Sebun i Eo o-vugleskna Sudana, a-na 
Crv oru esiniju, da u Africi o je još 
“eni tek po imenu samostalna država pako 
i. na Atlantiku, velika po prilici kao 
tam bivše njemačke kolonije Togo. 
k Kenjsa 2 rek Azije, . su narodi - 
| prodire loj se naseljavali i 
A aram jer je azijska strana ovitela: E 
“hd neprohodnim planinama više ograđena od 
&08 svijeta i jer je ona majka kulture čovje- 


x 


čanst i ji ći 
stva, Pa i današnji domaći narodi Azije zauzi- 

maju u redu čovječanstva kud i kamo više mjesto 
od afričkih. Ali i Azija, čim svojim silnim prova- 
lama na zapad prestaje utjecati na kulturnu i poli- 
tičku povijest svijeta, postaje poprište koloniza- 
torne djelatnosti naprednijih naroda evropskih, pa 
i njezina kolonijska povijest nije drugo nego sveu- 
diljna podjela svijeta, gdje se najsilniji kolonijski 
narodi evropski redom izmjenjuju u vlasti nad nje- 
zinim krajevima. 3 

Najprije zauzimaju neke njezine južne i zapad- 
ne obale Portugalci. Vasco da Gama obrodio je 
krajem petnaestog stoljeća Rt dobre nade i Evropi 
otvorio vrata Istočne Indije zauzevši Kalikut na 
Malabarskoj obali. Za dvadeset godina vladaju 
Portugalci i u Indijskom oceanu, pa oni trguju u 
arapskom i perzijskom zalivu, gnijezde sei utvr- 
đuju na obali Malabara, dosežu Moluke, mirodijske 
otoke, malajski arhipelag, jedre odanle i iskrcavaju 
se u Kini, šalju prvog evropskog poslanika u Pe- 
king, otkrivaju Japan i. počinju s njime trgovati. 
Ta prevlast Portugalaca u indijskim vodama pre- 
staje na kraju šesnaestog stoljeća, a na kraju se- 
damnaestog njihova je trgovina u Istočnoj Indiji 
uništena i njihova sila sasvim slomljena. Englezi 
su 1612. stali tamo dolaziti, ali najprije su u tim 
morima osilili Nizozemci, jer su bili snažniji, bo- 


gatiji i imali veću mornaricu od njih. Oni su bili: 


u prvom redu trgovci, malo su marili za širenje 
kršćanske vjere i kulture, pa ni za vlast na moru, 
nego su glavnu pažnju obratili na krajeve, gdje 
ima mirodija, jer su tom trgovinom mogli postići 
najveću dobit. Njihova je glavna svrha bila, da 
dobiju pod svoju vlast malajski arhipelag, otoke 


20 


Javu, Sumatru, Celebes, Borneo, istočnu čest Nove 
Gvineje i druge otoke, gdje je ponajviše bilo tih 
mirodija, pa su ih osvojili i tamo osnovali Bata- 
viju, prijestolnicu toga tropskog carstva. Od 1650. 
do 1750. bili su najsnažniji, najbogatiji i najbolje , 
vladani evropski narod u onim morima, pa su do 
danas sačuvali to carstvo, koje ima 1915417 čkm 
s neko pedeset milijuna duša. 


Za Indiju samu su u osamnaestom stoljeću 
Englezi i Francuzi dijelili perje, dok ovi potonji 
nisu uzmakli ispred snažnije anglosaske rase i 
izgubili i ono malo, što su na tom kontinentu bili 
presvojili. Tako su tamo Briti osnovali i do danas 
sačuvali silno carstvo, zauzeli čitavu Indiju, Birmu, 
južni kraj Malaje, sjeverozapadnu čest Bornea, 
istočnu polovinu Nove Gvineje, Hongkong, zaleđe 
Adena, jugoistočni kraj arapskog poluotoka na 
Indijskom oceanu, u sve neko 5288 200 čkm i 368 
milijuna duša. Zato su Francuzi još dalje na istoku 
osvojili Indokinu (Anam, Kambodžu, Kokinkinu, 
Laos, Tonkin i Kvang Čo Van) sa 741800 čkm i 
dvadeset i dva milijuna duša. 


No ima dvije glavne pojave, kojima se je Azija, 
što se tiče kolonizacije, daleko odvojila od Afrike. 
Prva je to, da u njoj po veličini osvojena zemljišta 
zauzima Rusija prvo, a Britanija drugo i Francuska 
treće mjesto. Zanimljivo je, da je nekada Rusija u 
svome osvajanju na istok i prešla granice Azije. 
Pošto je Danac Bering 1728. u službi cara Petra I. 
iznašao morski put od Azije u Ameriku i 1730, na 
Aljašku Prviput stupila evropska noga, mogla je 
Rusija 1745. otočje Aleutsko, što spaja morsko 


21 


tijesno, osvojiti i 1770. proglasiti Sjevernu Aljašku 
ruskom kolonijom. Ona je posljednja evropska 
vlast, koja je po najduljem putu došla u Ameriku, 
pa se je tada mogla, kako je zapovjednik Ohotskoga, 
“namjerio, vrlo lako proširiti do Kalifornije. Ali sad 
se je Engleska umiješala i poslala Jamesa Cooka 
s tajnim nalozima, da otkrije zemlju u Južnom 
moru. Taj glasoviti putnik, koji je prejedrio čitavi 


svijet, osvane 1778. na otoku Notki u još neosvo- . 


jenom području između Rusa i Španjolaca na paci- 
fičkoj strani Sjeverne Amerike, tobože zbog znan- 
stvenih istraživanja. Englezi su u svom nevaravom 
trgovinskom nagonu uočili zgodnu priliku. Tek 
deset godina poslije već je petnaest engleskih 
brodova zaposleno trgovinom krzna za Kinu, da 
na povratku uvezu Kineze, jeftine i vješte radne 
sile. Da se u isto vrijeme političke prilike u Evropi 
nisu stale zamršivati, zamalo bi bio za Notku 
planuo rat između Engleske i Španjolske. Međutim 
je Rusija sa svojim Rusko-američkim društvom 
već doprla do Ruske rijeke na sjeveru San Fran- 
ciska i podržavala svoje stanište Ros, što se je 
naprijed pomaklo do 38. stupnja sjeverne širine, 
pa stala snovati, kako bi zahvatila i Havajsko 
otočje, ako je moguće sve do Manile, prijestolnice 
otočja Filipinskog. Ukaz carev 1821., kojim je obalu 
Aljaške do 51. stupnja sjeverne širine zajedno 
s morem u širini od stotinu milja proglasio ruskim 
područjem, izazvao je i engleski i američki prigo- 
vor, Od straha, da će se Englezi i Američani na- 
goditi, i s pogledom na izjavu predsjednika Sjedi- 
njenih država Monroea, car je popustio i 1825. 
priznao Američanima slobodu trgovine, pa konačno 

1867, svoju koloniju Aljačku prodao Sjedinjenim 
državama za 7 200 000 dolara. 

. Sad je već veća čest azijskog kopna kolonijsko 
područje, a ostatak će po svoj prilici za nedugo 
dopasti sličan položaj, jer samostalne države Azije 
sveudilj dolaze u veću ili manju ekonomsku pa i 
političku zavisnost od evropskih vlasti. U Srednjem 
istoku bili su Turci izgradili silno Osmanlijsko 
carstvo, što se je prostiralo od Perzijskog zaliva 
do Jadrana. Ali poslije svjetskog rata mogli su 
sačuvati samo Malu Aziju s jednim dijelom zemlje 
Kurda, dok je za Siriju od Lige naroda dobila 
mandat Francuska, a za Palestinu, Transjordaniju 
i Mezopotamiju Velika Britanija. Ovaj posljednji - 
je ona 1933. vratila, pokle je tamo osnovala novu 
kraljevinu Irak, ali ju drži i dalje u svojoj vlasti 
svojim zračnim silama. A na južnoj strani Iraka 
do Crvenog mora i Perzijskog zaliva Indijskog 
oceana pa do sirskih pustinja mogao je Ibn Saud 
sačuvati svoju državu, do koje je na jugu ostala 
nezavisna i država Jemen. Na sjeveru prodrla je. 
Rusija do Irana, Afganistana, Kine, Mančukua sve 
do Vladivostoka i zaposjela jednu šestinu svijeta, 
a osim toga vlada politički i ekonomski Tuvom i 
Vanjskom Mongolijom, sjevernim pokrajinama Ki- 
ne,i ekonomski je povezana s Turskom, s Iranom, 
Afganistanom 1 Singkiangom, sjeverozapadnim kra- 
jem Kine. Na jugu je Velika Britanija proširila 
svoje carstvo zapadno do Afganistana, sjeverno do 
gorja Karakorama i Himalaje, a istočno i dalje 
južno duž mora do Istočnih Indija, gdje dijeli vlast 
s francuskom Indokinom i polusuverenim Sijamom. 
Nu samo sjeverni dio azijskog kopna zgodan je 

za evropsko naseljivanje, dok se čitava južna polo- 
vina može tek ekonomski iskoristiti. Rusija je 
osvojila. Sjever, a Velika Britanija Jug, pa zato je 
azijska kolonizacija Rusije kud i kamo bolja i 
čvršća, jer Rusija u Sibiru stvara nacionalnu drža- 
vu i time udara jake temelje trajne vlasti, dok se 
britska vlast upire tek na vojničku silu i na ne- 
znatnu svoju narodnu manjinu, koja se kao kap 
vode gubi u onom tuđem moru od tristotine pedeset 
milijuna. 

Druga je glavna pojava, što u kolonizaciji dijeli 
Aziju od Afrike, to, što u Aziji samoj ima veliki 
kolonijski narod i možda najveće na svijetu po- 
dručje ekonomskog iskorišćivanja. Prvo je neza- 
visna velika država Japan, čudo od naroda, koji 
pred neko sedamdeset godina nije ništa znao o 
industriji, željeznicama, pošti, brzojavu, bankama, 
brodarstvu, vanjskoj trgovini i drugim tekovinama, 
kojima je zapadnjačka kultura sve drugo nadma- 
šila, a sasvim mu je nedostajalo sirovina, kapitala, 
izučenih radnika, tehničkih stručnjaka i tehničkih 
naprava, pa je mučke otišao u školu ovih bezobzir- 
nih učitelja i za šezdeset godina svojim radom, 
prijegorom, zaptom i patriotizmom od države bez 
ikakovog političkog značenja digao se u veliku 
vlast prvog reda — u svjetsku državu! Drugo je 
Kina, carstvo od neko četiristotine i pedeset mili- 
juna žitelja. A već od pola vijeka industrijski na- 
rodi »otvorili su vrata« Kine, da im bude tržište 
za tvorničke proizvode i vrelo sirovina. Francuzi 
.su pograbili Tonkin i Anam na jugu, Englezi Vei- 
hai-vei, Nijemci Kiaočou na sjeveru, Rusija polu- 
otok Liao-tung i Port Arthur. Onda je s ovom 

1904/5. Japan vodio rat za Mandžuriju, sjeverne 
pokrajine Kine, koji se je svršio time, da je Japan 
konačno zauzeo poluotok Koreju i posvojio prirodno 
blago Mandžurije. Ali najveću ekonomsku korist 
od svih izvukla je Velika Britanija. Žiteljstvo i 
trgovina Kine okupili su se oko tri velike rijeke, 
Li Kianga, Jangtsea i Žute rijeke. Dobivši otok 
Hong Kong u svoje ruke Velika Britanija zadržala 
je za sebe vlast nad trgovinom južne pokrajine 
Kantona i njegove rijeke. A dobivši »koncesije«, 
pravo graditi željeznice i imati utvrđene predjele 
u kineskim lukama, zadržala je za sebe lavlji dio 
goleme trgovine Šanghaja i. Jangtsea. Njemačka 
je zauzela Šantung, pokrajinu od četrdeset milijuna 


.žitelja, i s njom zadobila vlast na Žutom rijekom. 


Ali Velika Britanija imala je jednu luku u Šan- 
tungu i pomogla Japanu, da spriječi njemački i 
ruski utjecaj na sjeveru, učinivši s njime savez, 
koji je od 1902. potrajao do 1922, I druge inostrane 
industrijske vlasti dobile su ovakove »koncesije«, 
povlastice, a dobile su ih ugovorima, koji su od 
Kine bili iznuđeni na rtu mača kao onaj prvi 1842., 


“kad je Velika Britanija učinila rat na Kinu, da bi 


prinudila cara, neka dopusti britskim trgovcima 
prodavati opij. Ta naselja, »Settlements« inostra- 
nih vlasti bila su uistinu nezavisne plutokratske 
republike za pljačkanje Kine. Na sve njezine ljute 
žalbe nije joj Mirovna konferencija u Parizu 1919. 
ništa pomogla, nego je još dala pokrajinu Šantung 
Japanu. 

Ovaj se je svjetskim ratom silno obogatio i 
osilio, pa je još za samoga rata 1915. iznudio od 
nemoćne Kine ugovor »od dvadeset i jednog za- 

htjeva«, kojim je dobio u zakup rudnike i želje- 
znice Mandžurije na devedeset godina i utro dalje 
putove, da od Kine učini svoje kolonijsko područje. 
A u poratno vrijeme probudilo je neodlučno i mli- 
tavo držanje Velike Britanije i Sjedinjenih država 
u Kini, pa i boljševizam, koji je sve više preotimao 
mah, u kineskom proletarijatu do onda nepoznati 
nacionalizam, koji se je digao na japansku eko- 
nomsku prevlast u Kini i konačno na samu britsku 
koloniju u Hankovu. Japan je u svojoj golemoj 
izvoznoj industriji upućen gotovo samo na kinesko 
tržište, a imao je od Kine i Mandžurije tražiti do 
1135 milijuna zlatnih dolara. K tome je svjetskom 
krizom 1929. i sam stradao, a na sve strane dizali 
su zidove carina, da bi se ogradili od njega. Bio 
je pogođen u živac svoga ekonomskog bitka, nije 
mogao preboljeti gubitka svojih zapadnih tržišta, 
njegov je izvoz od 2149 milijuna jena u godini 
1929. pao 1931. na 1146 milijuna. Zato je 1931. 
digao rat na Mandžuriju, presvojio čitavu zemlju 
i tamo osnovao tobože nezavisnu državu Mančukio, 
uistinu svoju koloniju, da za sebe iskoristi njezino 


prirodno blago i jeftinu radnu snagu kineskog 


žiteljstva. Kad je Liga naroda protiv toga beza- 
konja ustala i njezino povjerenstvo predložilo, da 
vlasti ne priznađu te nove države Mančukuo, koja 
nije drugo, nego lutka u japanskim rukama, zauzeo 
je susjednu kinesku pokrajinu Jehol, podvrgao 
Unutarnju Mongoliju pod vlast Mančukua i zapo- 
sjeo čest pokrajine Hopei, naročito sva tvrda mje- 
sta, da bi što lakše osvojio Peking. Konačno je 
opet bez objave digao žestok rat na Kinu, koja se 
od ovo godinu dana junački opire grabežu i tvrdo 

brani rođeni prag od tuđinske najezde. A velike 
vlasti, Sjedinjene države američke, Britsko carstvo, 
Rusija, čekaju kad će se dijeliti plijen, da udare 
svjetskim ratom i svale u grob i ove ostatke zapad- 


njačke kulturne -—— — : 
* 


Vidjeli smo, da je u naše doba kolonija u pra- 
vom smislu samo takovo naselje u tuđoj zemlji, 
koje proširuje vlast matice zemlje i bude njezino 
vanjsko upravno područje za njezine svjetske eko- 
nomske i političke svrhe. Zato praktična kolonijska 
politika opseže političku, socijalnu i ekonomsku 
upravu takova naselja, pa se prirodno svagda na- 
slanja na upravne, socijalno-političke i ekonomske 
prilike matice zemlje, kojoj služi, da bi ona mogla 
oživotvoriti svoje probitke u svojoj visokoj (vanj- 
skoj i vojničkoj) i ekonomskoj svjetskoj politici. 


To će nam objasniti nekoliko primjera iz povi- 
jesti. Španjolska je osvojila Južnu Ameriku ne 
zato, da bi se tamo naselila, nego da bi vladala 
nad gustim pučanstvom tih zemalja, privela ga 
kršćanstvu, a i za sebe ga iskoristila. Zato je čitava 
kolonija državni posvoj, njezino tlo domena kralja; 
a potkraljevi i aristokratska birokracija vlada nad 
tim silnim područjem pod nadzorom Indijskog 
državnog vijeća u Madridu. Kad je krvavo osva- 
janje njezinih kolonija bilo dovršeno, »congquista« 
bila gotova i »coloniaje« se započela, zavladao je 
njima onaj isti kruti, strogo racionalni sustav 
apsolutističke državne mudrosti, koji je u matici 
zemlji zatirao svaku ličnu slobodu i slobodno kre- 
tanje građana. Portugalci bili su vatreni pobornici 

kamo su god došli obraćali su djecu na 
kršćansku vjeru i podizali kršćanske hramove. 
Njihovo viteštvo, željno pustolovine i kolonijskih 
ratova, morskih putovanja i hvatanja roblja, jedva 
je dočekalo, da može izdovoljiti srce pod Kristovim 
znakom. Nisu osvajali kolonije po Africi i Istočnoj 
Indiji, da bi tamo vladali i ustalili se, nego da bi 
izašli u neminovan boj na islamski svijet, da bi ga 
zaskočili iza leđa. A kad je svih Portugalaca bilo 
tek dva milijuna i muslimani mogli dozvati u po- 
moć svoju braću u Perziji i Srednjoj Aziji, prestali 
su od boja i nisu mogli održati svojih kolonija. 


svoje vjere, 


Nizozemski domaći municipalni sustav bio je osno- | 
van na samoupravnim tijelima, gdje je vladala F 


oligarhija novca, pa zato su Nizozemci osvajali i 
držali kolonije, da tjeraju monopolsku trgovinu, 
koja je pod nadgledanjem vlade bila u rukama 
velikih povlaštenih društava. 

Tek je Engleska bila politički najzrelija, a nje- 
zine domaće javnopravne ustanove najnaprednije 
i najdotjeranije. Ona je već zarana bila domaja 
lične slobode i slobodnih korporacija, pa je zato 
umjela primijeniti kolonijama pravu mjeru. Ona 
je na golemom sjeveroameričkom kopnu, gdje su 
nomadi crveni Indijanci obilazili, osnivala nove 
općine jednake narodnosti s maticom zemljom i 
s najširom samoupravom. Onda je na Antilima 
uredila više tako zvanih »krunskih« kolonija, gdje 
je postavljala kraljevske guvernere, da vladaju i 
radom robova proizvodila tropska potrošna dobra, 
šećer, kavu, duhan, đumbir, indigo, kakao. Zatim 
je po nizozemskom ugledu trgovačkim društvima, 
naročito Društvu Hudsonskog zaliva u Kanadi i 

Britskom istočnoindijskom društvu davala povla- 
stice monopolske trgovine s kolonijom pod nadgle- 
danjem matice zemlje. U australske pustinje slala 
je kažnjenike, da izvrše prve kulturne poslove, dok 
ne stignu novi iseljenici, da ih Konačno obrade i 
uljude. Kadšto je prema praktičnim potrebama i 
stečenom iskustvu osnivala protektorate, gdje je 
kolonija samo međunarodnopravno podložena ma- 
tici zemlji, pa i puka naselja (Settlements), sadove 
(Plantations), vojničke prethodnice (Military Out- 
posts), staništa (Stations) itd. Konačno je Novoj 
Fundlandiji (sada pod kraljevskim povjerenikom), 
Kanadi, Južnoafričkoj uniji, Australiji, Novoj Ze- 
landiji i Irskoj đala državnopravni položaj Domi-' 
niona, nezavisnih i autonomnih država, povezanih 
s maticom zemljom jedino zajedničkim podanstvom 
kruni, a Indiji ustav federalistički, da joj bude: 
priprava za položaj Dominiona. Svagda je i svagdje. 
gledala je zadržati za sebe i pustiti koloniji toliko 
vlašti, da sebi sačuva svoje ekonomske probitke, a 
njoj ostavi slobodno polje, neka se kulturno i eko- 
nomski razvija. U naše doba imperijalističkog 
kapitalizma dabome da su prvi prevladali. 

Koliko li različitih oblika vladavine, kad ogle- 
damo te današnje britske kolonije! Pored Domi- 
niona i federalističke Indije ima tu Dominiona 
S obustavlj enom samoupravom, protektorata (Gam- 
bija, Sierra Leone, Zlatna obala i Ašanti, Nigerija, 
Bečuana, Basuto, Svaci zemlja, Njasa, Uganda, 
Aden, Malaja), kolonija sa samoupravom (Južna 
Rhodesija), kolonija s guvernerom na čelu (Hon- 
duras, Antili, Gujana u Americi, Sjeverna Rho- 
desia, Kenja, Somali zemlja u Africi, Birma u Aziji), 

mandata Lige naroda (Južnozapadna Afrika, Tan- 
ganjika u Africi, Palestina i Transjordanija u Aziji), 
kondominija, suvlasništva (Sudan u Africi) itd. 
Francuska je naprotiv zemlja krutog centralizma, 
gdje su se slobodne korporacije pojavile tek u naj- 
novije doba i stale razvijati. Zato je politički sustav 
njezina kolonijskog carstva puno jednoličniji. Tu 
ima tek jedna kolonija s političkom slobodom, Sje- 
verni Algir, koji ima svoje zastupnike u francuskom 
parlamentu, zatim protektorata (Maroko, Tunis, 
Luang, Tonkin, Anam, Kambodža), mandata Lige 
naroda (Togo, Kamerun, Sirija), a ostale zemlje su 
kolonije pod generalnim guvernerom. 

Tu ćemo razliku još bolje uočiti, ako podrobnije 
poredimo dva sadašnja najveća kolonijska car- 
stva, britsko i francusko, što se tiče njihove uprave. 
Poslije industrijske revolucije na početku devet- 
naestoga vijeka bila su tri načina, da bi doskočili 
najvećoj bijedi našeg doba, nakaznoj skrajnosti 
bogatstva i siromaštine, pa da bi pomirili rad i 
kapital. Prvi je bio povezati te dvije klase, kapita- 
liste i radnike, zajedničkim nacionalnim duhom, 
da bi u borbi za zajedničku političku stvar zabo- 
ravili svoje ekonomske razlike. To je pokušao 
Napoleon i u tome postigao neke uspjehe. Drugi je 
bio dati radniku toliko odgoja i toliko samostalnosti 
u njegovu poslovanju, da može razabrati, te se 
probitci tih dviju klasa ne kose nego se popunjuju. 
To je ideal liberalaca, a donekle i socijalnih demo- 
krata. Treći je bio još i dalje odvojiti te dvije 
klase, pa držati radnika u pokornosti ne dajući mu 
političkih prava i u njegovoj poslušnosti dopušta- 

: jući mu tek neznatan čisto službeni odgoj i neke 

ustupke, što se tiče nadnice. Ovo su potonje živo 
pokušali u carskoj Rusiji, a tek mlakavo u zapad- 
noevropskih naroda. 

U Africi, danas najznatnijem kolonijskom po- 
prištu, pokušali su u poratno doba primijeniti sva 
tri načina. Francuska kušala je prvi — sustav 
izravnog vladanja — dajući svojim afričkim poda- 
nicima prava francuskog državljanstva i namećući 
im dužnost vojničke službe. Velika Britanija u vnim 
svojim kolonijama, koje su bile nezgodne za bijele 
naseljenike, kušala je drugi — sustav neizravnog 
vladanja. Naprotiv u kolonijama zgodnim za bijele 
naseljenike, primijenile su Velika Britanija i Ju- 
žnoafrička unija treći — koji bi se u afričkim 
prilikama mogao nazvati sustavom naseljenika. 

. Francuska je svojim načinom vladanja mogla 
uspjeti samo pod uvjetom, da su domorodci Arapi 
i Crnci voljni sudjelovati, a francuska vlada gotova 
uložiti velik novac u kolonije. Francuzi su sve 
učinili što su god mogli, da im se ti domorodci pri- 
ljube. Njihovi činovnici proučavali su u školama 
ne samo afričke jezike, nego i afričku antropologiju 
i vjeru prije nego su onamo otišli. U Africi nisu 
pokušali, da budu neka posebna klasa, niti su 
smatrali sramotom miješati se s domorodcima i 
dijeliti svoj socijalni život s pukom. Živo su po- 
radili, da bi svakom pojedinom Afričaninu, koji je 
pokazao neke sposobnosti, dali prilike sudjelovati 
u zapadnjačkoj kulturi po svojim najboljim silama. 
U svom kulturnom pregnuću, a prosta od svake 
predrasude rase i vjere, Francuska je bila voljna 
širom otvoriti vrata svakomu strancu, makar kako 
mu koža bila obojena, tek da je u duhovnom smislu 

bio sposoban stajati na francuskom kulturnom tlu. 
Priprosti narodi, Crnci zapadne i ekvatorske Afrike, 
brzo su se sprijateljili s tom politikom. Bili su bez 
snažnih plemenskih skupina i nacionalnih predaja. 
Laskalo im je, što ih Francuz tako cijeni i ženi se 
njihovim djevojkama, pa su rado prihvatili njegov 
način života i borili se u njegovoj vojsci. Nuđali 
su ih građanstvom u francuskom narodu, pa iako 
ih je bilo vrlo malo, koji su ga prihvatili, opet im 
je to godilo srcu. 

Ali domorodci Sjeverne Afrike, tvrdi i posto- 
jani muslimani Arapi Tunisa, Algira i Berberi 
Maroka nisu htjeli ni čuti o kakovom bratimljenju 
s Francuzima. U Tunisu su smatrali svoju kulturu 
jednakom, a svoju vjeru kud i kamo višom od 
svega, što su im Francuzi mogli dati. Ni ono pet 
milijuna muslimana u Algiru nije htjelo da se 
stopi s Francuzima. A s Berberima u Maroku bilo 
je Francuzima voditi dug i skupocjen rat, dok su 
ih pokorili, da su u njem izgubili više novaca, nego 
što su ga »petits bourgeois«, koji danas u Francu- 
skoj vladaju, malograđani i seljaci kod kuće htjeli 
plaćati. Tako su za razne vojničke pohode i vojne 
u Algiru i Maroku potratili novac, koji su inače 
mogli upotrebiti za ekonomski razvitak svog 
afričkog carstva, Ni u ekvatorskoj i zapadnoj Africi 
nije od njihova kulturnog rada bilo nikakovog 
političkog uspjeha, jer Pariz nije dao novaca za 
veličajne javne radnje i druge korisne ustanove, 
da ih predobije. Ta stara francuska tvrdoća, koja 
ne će da plaća državnih poreza i stiska pare, od 
česti je možda kriva, da Francuzi nisu poslije rata 
zadržali namijenjenu im političku hegemoniju 

evropskog kopna, ali svakako je skrivila, da nji- 
hova kolonijska politika nije postigla ciljeva, za 
kojima je išla. U Maroku bilo je doduše 1926. tri 
hiljade kilometara ceste pored osamnaest godine 
1913., a luka u Kazablanki proširena, da je mogla 
svladati sedamdeset postotaka maročkog izvoza, ali 
1935. tek je bio dvadeset i jedan postotak svega 
irancuskog uvoza iz kolonija i dvadeset osam svega 
izvoza, a od toga iz Algira, Tunisa i Maroka pet- 
naest postotaka svega uvoza i dvadeset i tri svega 
izvoza. Nu Francuz građanin ima da plaća veliki 
ratni račun pa odonda je sve manje voljan davati 
novaca za ekonomski razvitak kolonija. 

Pa i sa Sirijom dobavila se je Francuska trista 
muka i neprilika. Kad je prihvatila mandat Lige. 
naroda za nju, znala je, da radi protiv poznatih 
želja domorodaca Arapa. Što su tri milijuna žitelja 
Sirije htjela, ne zna nitko na svijetu, Između mu- 
slimana seljaka i vlastela, gorštaka Druza oko 
Libanona i levantinskih trgovaca postojale su 
rasne, ekonomske i vjerske opreke, koje nisu dale, 
da bi se svikolici složili pa bilo u kome obliku 
vladavine. Te nedogledne vjerske razlike u Sirijaca! 
Većinom bili su muslimani Sunijeva obreda, ali 
je bilo i mnogo muslimana Šiahova obreda, koji su 
se dijelili u Metvalise, Čerkese,. Kurde, Perzijce i 
Turkomane. Stanovnici oko Libanona bili su veći- 
nom kršćani Maroniti, ali je bilo i Melkitesa, 
Armenaca, Sirijaca, Kaldejaca i Latina, koji su 
priznavali papu, a opet ništa manje nego sedam 
kršćanskih »crkava«, koje ga nisu priznavale. 
Druzi su bili posebne poislamske vjere. A bilo je 
poznato, da su se svi protivili mandatu, pa ako im 

j uti, da su voljeli biti pod svačijom 

m dora vbonu sa ord Zato su Francuzi svoju 
Mate o vlast započeli i mogli održati sama 

silom. : on 

U kolovozu 1920. njihova je vojska istjerala 
kralja Feisala iz Damaska i izjavila, da je arapsko 
kraljevstvo ukinuto. Razdijelili su zemlju u se 
posebnih država, Libanon, Latakiju, Sandžak (Alek - 
sandretu), kraj gorštaka, »Jebel« Druza i Siriju 
oko Damaska. Te su države bile odijeljene raznim 
upravama, budžetima i zastavama, a povezane 
jedino razrožnim duhom francuskih časnika i 
činovnika, pa zajedničkim opticajem malovrijednog 
francuskog franka. Sirijaca se je ljuto kosnula ova 
podjela njihove zemlje, pa i od Francuza dane an 
vlastice kršćanskim manjinama. Osamljene skupine 
muslimana dizale su se na ustanak, čas u jednom, 
čas u drugom kraju, ali su tek muška plemena 
Druza raspalila prvu ozbiljnu bunu. Francuzi su 
1925. pozvali neke vođe Druza na pregovore H 
Damask i ondje ih izdajnički uhapsili. Iza toga 
plane opći ustanak Druza, ka kojemu su se i Dama- 
štani pridružili. Francuzi na to odgovore puenja- 
vom iz topova na Damask, najstariji nastavani grad 
na svijetu. Istom poslije nekoliko mjeseci, kad su 
francuske čete narasle na 50000 momaka i Sene- 
galci stali sažizati sela, za koja su mislili, da su 
se u njima ustaše sakrili, bio je taj ustanak svladan. 
Ali nije ostao bez posljedica. Način, kako su 
ga svladali, tako je uzbunio sav kulturni svijet, 
da je Francuska bila prinuđena poslati svoga po- 
najboljeg državnika Jouvenela za guvernera u 
Siriju; a taj je javio Ligi naroda, da Francuska 

hoće mandat zamijeniti trajnim ugovorom sa sirij- 
skim narodom. Sad su prvi put mogli Sirijci sura- 
divati i pregovarati s Francuskom. Liga je propi- 
sala Francuzima isti postupak kao i Britima u 
Iraku. Francuzi treba da dadu slobodne izbore za 
konstituantu, koja će donijeti ustav. Kad taj ustav 
i vladu obrazovanu pod njim Francuzi priznadu, 
onda tek mogu podnijeti ugovor, koji će Sirijci 
Potpisati. Briti su svoj ugovor s Irakom potpisali 
1923. i dali Iraku nezavisnost, a njegovu kralju 
Pravo odlučiti, kakve će britske čete unapredak 
činiti posadu u njegovoj kraljevini. Jouvenel je 
podnio prijavu Ligi 1926., a trebalo je dvije godine, 
dok su Francuzi dali izabrati konstituantu, a onda 
nisu htjeli prihvatiti ustav, koji je ona zaključila. 
Istom su u studenom 1933. predložili sirijskoj za- 
stupničkoj kući ugovor, koji je ona zabacila, jer 
su njime Francuzi tražili, da sadašnja podjela Sirije 
ima i dalje ostati, a Francuska ima pravo držati u 
Siriji tabore, Vojarne, aerodrome i druge vojničke 
sile koje hoće. Loši su nadi, da će se igda s njom 
nagoditi. . 
Britska ideja kolonija sasvim je protivna fran- 
cuskoj. Ona ne zna francuske Politike centraliza- 
cije i asimilacije. Francusko je kolonijsko carstvo 
jedinstvena ustanova, a ide zatim, da se svaka 
kolonija što prije prometne u francuski »departe- 
ment«, upravni kotar. Britsko carstvo skup je raz- 
ličitih organizama, koji hoće, da svaka kolonija 
bude svoja odjelita zajednica sa svojim posebnim 
duhom i životom. Jedinstvo je francuskom kolo-. 
nijskom državniku jednoličnost, a britskom 
nja pojedinačnih zajednica. Prema tome“ 


Francuza bio, da se pomiješaju s domorodcima 
svojih kolonija, da ih stope s francuskom kultu- 
rom, dok su se Briti uvijek protivili miješanju, a 
nada sve ženidbi s domorodcima, pa ostali posebna 
kasta. Na političkom polju francuski je način cen- 
tralizacija, a britski decentralizacija, jer pušta vlast 
Englezima u koloniji. Na ekonomskom francuski 
radi da carinskom politikom podvrgne  probitke 
kolonija matici zemlji, dok je britski više sklon 
gledati na ekonomske probitke svake pojedine 
kolonije, koji dabome nisu svagda probitci domo- 
rodaca, nego su u krajevima, gdje se mogu na- 
seliti bijeli ljudi, pretežno probitci naseljenika. 
Po tome ima dvije vrsti britskog vladanja u 


južne Afrike, na Basuto, Bečuanu i Svaci zemlju. 
Kad je Južnoafrička unija bila osnovana, ostali su 
ti protektorati pod britskom vladom, iako su okru- 


ženi teritorijem toga južnoafričkog Dominiona. | 


itska politika bila je od početka sašuvati vlast 
end poglavica Crnaca i ostaviti domaćim 
plemenima, neka sama nađu put k prosvjeti, a ta 
je politika ostala i danas. U Basutu stanuje samo 
jedno pleme Crnačko, Bantu, što broji pola mili- 
juna ljudi, a svaki samostalni stanovnik ima od- 
sjekom 15 jutara zemlje. Zemlja je podijeljena na 
slogove, a svijet živi po seoski, kao što je u nas 
živio pred neko stotinu i pedeset godina. Vladar 
je najveći poglavica, a pomaže mu Narodno vijeće, 
od kojega on postavlja 95, a britski povjerenik pet 

članova. Ovaj se nema miješati u domorodne po- 
slove, iako propisuje porez za uzdržavanje cesta, 
škola, bolnica i za troškove svoje uprave. Porez 
je bio dvadeset šilinga na svaku kolibu do 1920., 
kad ga je povjerenik unatoč živoj oporbi Narodnog 
vijeća povisio na dvadeset i osam. Porez je udaren 
i na poligamiju, mnogoženstvo; muž treba da plati 


. dvadeset i pet šilinga za svaku ženu poslije prve. 


Onda je 1927. bio udaren porez od tri šilinga po 
odrasloj glavi, da bi otvorili više škola. 

U Bečuani su prilike najednake, osim da tu 
ima više različitih plemena Crnačkih i dosta bije- 
lih naseljenika, te se je u poratnim godinama 
moglo obrazovati evropsko Savjetno vijeće. Brit- 


, ska vlada pobire porez — dvadeset i pet šilinga 


na svaku kolibu do 1932., kad je povišen na dva- 
deset i osam — ali i domorodni poglavice imadu 
Pravo uzimati daće po svojoj odredbi. Tako je 
1930. tražio poglavica Čekedi iz Bamanguatva, da 
mu svaka plemenska zajednica dade vola za tro- 
škove puta u Englesku. Domorodci Crnci su zado- 
voljni protektoratom, pa se ničega tako ne boje 
kao toga, da bi ih Velika Britanija mogla na- 
Pustiti i predati vlasti Južnoafričke unije. U Svaci 
zemlji položaj je nešto teži, jer tamo ima oveći 
broj bijelih ljudi, koji drže dvije trećine zemlje. 
Ali i tamo je britska Politika bila, da zadrži vlast 
domorodnih poglavica Crnaca i ne dira u njihove 
stare Plemenske običaje. Britski protektorat spasio 
je ove tri zemlje od plemenskog rata. Ima tek 
jedna ozbiljna i loša posljedica tih domaćih pri- 
lika. Pod britskom vladom domorodno žiteljstvo 
Crnačko naglo je poraslo; u Basutu se je na pri- 

liku podvostručilo u prvih dvadeset i dvije godine 
ovoga stoljeća, a zemlja nije dosta plodna, da bi 
mogla svijet hraniti kod sadašnjeg priprostog na- 
čina obrađivanja, i ostavljena je sama sebi, da 
povisi suvišak potreban za veći porez. Mnogo svi- 
jeta prinuđeno je ostaviti svoja sela i svake godine 
otići na rad u polja i rudnike Južnoafričke unije. 


Tamo vidi tuđe običaje i čuje strane ideje, pa se , 


vraća noseći sa sobom u rodno selo nemoralnost 
i nezadovoljstvo. Velika Britanija ne zna šta će, 
već da svojim novcem pridigne zaostali način obra- 
đivanja zemlje u Protektoratima ili pusti, da mu-, 
ško žiteljstvo utone u proletarijatu Unije. U jed- 
nom i drugom slučaju bilo bi joj unositi se u živo- 
vanje i plemenske običaje domorodaca Crnaca. 
Ovaj britski neizravni način razvio se je puno 
dalje u Nigeriji još prije svjetskog rata. Britska 
vlada nije dirala u domaći sustav vladanja, a nje- 
zini činovnici bili su tek savjetnici i pomagači 
domorodnih Crnačkih vlastelja. Vrlo je ograničila 
prava nedomorodaca, navlastito što se tiče njihova 
prava steći zemlje. Poradila je, da doskoči slabom 
gospodarstvu i ekonomskom zastoju, pa je u tome 
tako uspjela, da je u domorodaca probudila svijest 
političke odgovornosti i uskorila brzi porast po- 
ljodjelske proizvodnje i trgovine. Ona je 1918. dala 
Nigeriji svoju posljednju novčanu pripomoć, pa je 
dalje zemlja mogla uzdržavati sama sebe, 
Poslije rata kušala je taj sustav Nigerije pro- 
širiti i na Tanganjiku, koju je dobila mandatom 
Lige naroda. No ovdje su poteškoće bile puno veće. 
Nigerija je imala svoj razvijen domaći upravni 
sustav, snažne emirate, glavare, i muslimanske 

predaje, koji su držali red, barem unutar svakog 
plemena. Domorodci Crnci Tanganjike bili su na- 
protiv još divlji, njihove domaće ustanove ne- 
razvijene, a njihov plemenski zapt oslabljen nje- 
mačkim upravnim sustavom, kad su narodom vla- 
dali od njemačke vlade plaćeni domorodni Crnci gla- 
vari, da su se domorodcima njihovi poglavice vidjeli 
tek sluge tuđe vlasti, koja ih guli, nipošto narodni 
pobornici njihovih probitaka. Bilo je puno lakše 
nametnuti domorodćima britski neizravni način 
vladanja, nego oživiti njihove stare ustanove. Tako 
su Briti njima stali vladati po izgledu Nigerije. 
Glavara nije postavljala vlada, nego je priznala, 
da svako pleme ima pravo imati svoga nasljednog 
ili biranog poglavicu. Nije ni uzimala poreza, nego 
su domorodne vlasti skupljale daće i plaćale ih u 
domorodne blagajnice, a vlada je tek dobivala 
neke postotke od ubranih daća za svoje upravne 
troškove i odatle je još davala domorotcima po- 
glavicama neki iznos za plaće njihovih činovnika. 
Nisu ni britska sudišta tvorila pravdu, nego su 
oživjeli stari domaći mirovni sudovi i krojili ju 
po običajnom plemenskom pravu, a tek su ih brit- 
ski sudski činovnici nadgledali, da li ju uredno 
vrše. Taj sustav nije doduše djelovao savršeno, 
britski činovnici bili su često prerevni, a britsko 
vijeće nije svagda mudro trošilo narodni novac, 
ali je u cijelosti uspio, jer nije uništio domaće 
kulture, nego joj pomogao, da opet oživi. 

u. To je bila uprava u protektoratima, no druk- 
čije su prilike u susjednoj Kenji, koja je kolonija 
pod britskom vladom. Tu je pojas visoravni, koji 
Je s morem spojen željezničkom prugom Uganda— 

Mombasa i osobito zgodan za evropske naseljenike. 
Evropljana nema tamo puno više od sedamdeset 
hiljada, a na svakoga od njih dolaze dvije stotine 
"domorodaca Crnaca Afričana, ali uza sve to htjela 
je britska vlada, da Kenjom upravlja na korist 
svoju i tamošnjih naseljenika. Oni su u Kenji zato, 
da što više zasluže, a mogu to samo onda, ako 
imadu dovoljno jeftinih domorodnih radnika i 
isključivo pravo na najbolje zemlje u koloniji. 
Zato je trebalo nametnuti domorodcima razne 
stege, da bi naseljenici dobili jeftin rad i te zemlje. 
Najprije su domorodnim plemenima oduzeli svako 
pravo na 16000 četvornih milja visoravni i ogra- 
ničili ih na »osebunjak« (Reserves), gdje je zemlja 
tako mršava, a prilike tako bijedne, te su prinu+ 
đena neko doba svake godine raditi na evropskom 
naselju izvan »osebunjka«, da bi mogli kukavno 
prehraniti sebe i svoje obitelji. Onda su im oduzeli 
svaki glas u upravi kolonije. Upravno vijeće čine 
od vlade postavljeni guverner, dvadeset službenih 
članova, jedanaest Evropljana biranih od naselje- 
nika, pet Indijaca, dva Arapina i jedan kršćanski 
misijonar. Ovaj je imao braniti probitke domoro- 
daca Crnaca, ali ga je postavljala britska vlada. 
Ako je bilo kakove promjene u sastavu toga vi- 
jeća, svagda je išla za tim, da poveća broj zastup- 
nika naseljenika, tako mrskih domaćem svijetu. 


Zatim su udarili silne poreze na domorodce i 
ubrani novac, mjesto da su ga upotrebljavali samo 
na njihovu probit, trošili od česti za odgoj bijele 
djece i za liječničko i poljodjelsko vijeće bijelih 
ljudi. »Sada je na priliku u Kenji«, pisao je 1931. 

glasoviti engleski socijolog profesor Julijan Hux- 
ley, »neposredni domorodni porez u obliku daće 
na kolibe od dvanaest šilinga na svaku, dvanaest 
šilinga na svakog odraslog čovjeka i na svaku 
njegovu ženu, ili na domorodce, koji ne žive u ple- 
menskoj zajednici, glavarina od dvanaest šilinga, 
a Evropljani plaćaju glavarinu od trideset šilinga 
i isto toliko školskog nameta, u svemu tri funte. 
Ali izdatak vlade za odgoj domorodaca iznosio je 
1925., kako su izračunali, neko dvije i p6 penca 
po glavi domorodaca, a preko dvije: funte po glavi 
bijelog žiteljstva«. Konačno je vlada potkopala sve 
povjerenje domorodaca svojim postupanjem, kad 
se je radilo o »osebunjku«, Kad su činili njegove 
granice, postavljali su ih tako, da su pogranični 
bunari i vrela došli izvan tih granica. Plemena su 
ustala na taj postupak, ali ih je vlada otpravila 
s obećanjem, da se u buduće ne će takovo što do- 
goditi. Ali kad su našli zlata blizu jezera Viktorije 
na zemljištu »osebunjka«, vlada je prekršila svoje 
obećanje i onaj čas to zemljište izlučila iz »ose- 
bunjka«, pa predala ovlaštenicima. A domorodcima, 
koji nisu živjeli s plemenima na »osebunjku«, na- 
metnula je najkruće socijalne prilike. Bilo im je 
dopušteno, da se nasele na imanjima naseljenika 
i obrađuju dano im selište pod uvjetom, da im 
valja stotinu i osamdeset radnih dana svake go- 
dine dati bijelim ljudima. Ti kao napoličari živjeli 
su po prilici kao naši kmetovi u feudalno doba, 
a možda još i gore. Bili su odsječeni od svoje ple- 
menske zajednice, osnove svega njihova socijalnog 
života, pa: gotovo postali roblje, iz kojega je nase- 
ljenik izažeo i posljednju kapljicu snage. 

Na posljetku čitavi taj sustav nije naseljeni- 
.cima donio one koristi, kojoj su se nadali. Imali 
su doduše izvrsnu zemlju, koja je obilato rodila 
čajem, kukuruzom, kavom, ali nisu imali dosta 
kapitala, imanje im je bilo premaleno za veću i 
unosnu proizvodnju, a svaki je radio na svoju 
ruku. Često su to bli nestručnjaci mladići, koji su 
pošli širom bijela svijeta za pustolovinama i sre- 
ćom, pa se našli na mučnom poslu i zatekli svojoj 
robi cijene, koje su na svjetskom tržištu svejednako 
padale. Ali nije bilo znaka, da će britska vlada tu 
svoju politiku u Kenji promijeniti, pa tako je tamo 
i danas vlada naseljenika. 

No uza sve te nedostatke nema sumnje, da je 
britski način vladanja kolonijama daleko prestigao 
francuski. Stvorio je kolonijsko carstvo, koje opseže 
sve četiri strane svijeta i sva podneblja, pa namiče 
matici zemlji gotovo sve sirovine, što ih treba za 
svoju industriju. Dao je Velikoj Britaniji negda 
samovlast na moru i monopol svjetske trgovine, 
dok je francusko uglavnom ograničeno Afrikom, 
pa se samo svojom veličinom razlikuje od kolonija, 
koje drže druge države. . 

Tako su svagdje kolonije poprimale od matice 
zemlje svoje upravne i socijalno-političke prilike, 
ali one su i zajedno s njome prolazile kroz sve one 
sustave, po kojima se je svjetsko gospodarstvo raz- 
vijalo. I to će nam objasniti nekoliki primjeri iz 
Povijesti. Najprije su Portugalci i Španjolci tjerali 
svoju kolonijsku politiku po načelima monopola. 
Ni jedan stranac nije smio ni pristupiti k španjol- 
skoj koloniji, svaki promet sa strancima, svako 
iskrcavanje tuđega broda bilo je zabranjeno, pa 

i naseljavanje iz matice zemlje neznatno. Od cara 
Karla V. pa dalje nije smio ni jedan Španjolac 
bez naročitog dopuštenja krune ići u Ameriku. 
Trebalo je, da za to kaže valjane razloge, da pod- 
nese svjedodžbu čestita života i dokaže, te ni jedan 
njegov predak već od dva koljena nije bio kažnjen 
od sv. oficija. Kruna je to dopuštenje ponajviše 
izdavala samo za jednu pokrajinu, u koju je ise- 
ljeniku bilo ravno pući. Od svakog kapetana broda 
tražile su vlasti, da se prije odlaska zakune, te 
nema ni jednog nedopuštenog lica na brodu. Još 
1743. dopao je Botturino iz Milana tamnice, što je 
bez dopuštenja vlade otišao u Mehiko. Još na ras- 
krsnici osamnaestog i devetnaestog stoljeća bilo je 
Aleksandru Humboldtu za svoje putovanje u ekvi- 
nocijske krajeve tražiti naročito dopuštenje špa- 
njolske vlade, da se u španjolskim zemljama »smije 
služiti svojim fizikalnim i geodetskim strojevima 
s potpunom slobodom, bilježiti astronomska opa- 
žanja, mjeriti visinu bregova, skupljati plodove tla 
i vršiti sve radnje, koje su mu se činile, da će biti 
za uhar znanosti«. Kolonijska trgovina bila je ogra- 
ničena monopolom krune i pravima povlaštenih. 
Dvije pomorske karavane na godinu vršile su sav 
promet morem s maticom zemljom, a s otočjem 
Filipinskim samo jedna. Stroga cenzura u duhov- 
nom području savršeno je od drugog svijeta ogra- 
đivala kolonije, koje su uza svu svoju golemu veli- 
činu na početku devetnaestog stoljeća davale jedva 
pet milijuna pijastra. 


Engleska je naprotiv u Sjevernoj Americi osni- 
vala iseljeničke naciohalne općine s najširom samo- 

upravom, tek je trgovinu, koja je isprva bila slo- 
bodna, zadržala za svoju povlasticu, da bi njome 


dobila vozarinu za svoje brodove, prođu svojih. i“ 


dobavu američkih proizvoda, Engleska je trebala 


da bude skladište za sav uvoz u kolonije i barem S 
za njezine najglavnije izvozne stvari, a kolonije 


trebalo je da imadu što manje svoje industrije i 
da proizvode samo sirovine. Tako je već 1688. bio 
do kraja izgrađen taj merkantilni kolonijski sustav, 
a s ograđivanjem evropskih država među se bila je 
trgovina sa svojim kolonijama sve znatnija i s raz- 
vitkom domaćeg obrta i zanata kolonijskih država 
sve raznovrsnija. One već davno nisu gledale, kako 
bi dobile što više dragih kovina i rijetkih mirodija 
iz kolonija, nego što više sirovina raznih vrsti za 
domaću industriju i što više živežnih i užitnih na- 
mirnica, koje su prije bile pristupačne samo boga- 
tim klasama, a sada se sa sve većim industrijskim 
blagostanjem općeno udomile. Prirodno je, da je 
taj merkantilni kolonijski sustav bio američkim 
naseobinama vrlo tegotan, kad su se ekonomski 
razvile, kad je žiteljstvo i Engleske i kolonija naglo 
poraslo, ropstvo bilo ukinuto i trgovina skršila 
svoje dosadašnje okove. U Sjevernoj Americi otci- 
jepilo se je 1776. od matice zemlje trinaest kolo- 
nija, a Engleska je iz toga grdnog gubitka crpla 
korisnu nauku, da je preostalim kolonijama engle- 
ske narodnosti, Kanadi i Australiji, dala najširu 
samostalnost, a ostalima slobodnu trgovinu, koja 
joj je pomogla, da je postala gospodarica svega 
mora i dobila monopol svjetske trgovine u svoje 
ruke, dok su druge evropske kolonijske vlasti, Špa- 
njolska, Portugalska i Francuska zadržale tek 

ostatke svojih prvašnjih kolonija i u biti opet po- 
stale naprosto evropske države. 

Korist, što ju je Engleska crpla isprva iz toga 
kolonijskog merkantilnog sustava, bila je neviđena 
i nemjerena, jer svagda trgovina stare kulturne 
zemlje sa svojom razvijenom industrijom, a s no- 
vom tek otvorenom priprostom zemljom sa silnim 
prirodnim blagom donosi najveći dobitak. Sve bo- 
gatstvo Engleske, a i Nizozemske potječe odatle. 
Izračunali su, da je Engleska samo od šećernih ko- 
lonija, od Antila, imala dobitka od milijun i dvije 
stotine funta na godinu. Trista brodova prometalo 
je tu trgovinu, trgovina duhana dosegla je 24 000 
tona, ribarstvo davalo je milijun funta suviška na 


godinu, izvoz u Sjevernu Ameriku, Zapadnu Indiju ' 


i Afriku iznosio je 1704. nešto preko pola milijuna 
funta, a 1772. preko šest milijuna i postao jedna 
trećina svega britskog izvoza. Isto tako golemu 
dobit donosila je Društvu Hudsonskog zaliva trgo- 
vina krznom, a Istočnoindijsko društvo isplaćivalo 
je sedam po sto dividende na godinu. Kad su En- 
glezi istisli Francuze iz Indije, doživjeli su tamoš- 
nji britski naseljenici, trgovci, vojnici i činovnici, 
zlatne dane gusara i hajduka Elizabetina doba, a 
mitu i otkupima, što su ih plaćali domaći indijski 
knezovi, plijenu i pljački beskrajnih ratova ne zna 
se ni broja ni računa. Pokle su kolonije smjele 
slobodno trgovati, a u Evropi u devetnaestom sto- 
ljeću zaštitne carine pale i zavladala slobodna 
trgovina, narasla je kolonijska trgovina do nevi- 
dene veličine i raznovrsnosti. Prije svjetskog rata 
iznosila je u Engleskoj jednu petinu uvoza i tre- 
ćinu izvoza svekolike vanjske trgovine, a u Fran- 

cuskoj bez Algira jednu milijardu franaka, neko 
desetinu njezine svekolike vanjske trgovine. Od 
te milijarde bilo je uvezeno u Francusku četrdeset 
i jedan postotak, a izvezeno iz nje trideset i osam. 
Maloj Holandiji kolonijska je trgovina životna po- 
treba. Godine 1935. iznosio je izvoz Velike Brita- 
nije (osim Irske )u/ sve kolonije četrdeset i pet, 
a uvoz iz njih trideset i osam postotaka njezina 


- cjelokupnog izvoza i uvoza. 


»k 


Ostaje još, da vidimo načine i pute, kako je 
Evropa osvajala svoje kolonije, postizavala te go- 
leme dobitke i sticala to silno bogatstvo. Da u 
brzini prevrnemo tek nekoliko listova te sramotne 
povijesti čovječanstva. Prvo svjetsko kolonijsko 
carstvo osvojila je Španjolska, ali ga nije osvojila, 
da bi dobila prijeko potrebne sirovine za svoju 
industriju, koja još nije bila ni u povojima, ni iz 
nužde, da bi svome golom i praznom proletarijatu | 
u novoj zemlji pribavila kuću i kućište, jer takova 
u vrlo rijetko naseljenom iberskom poluotoku onih 
dneva nijeni bilo, nego iz gordoga, vjerom potkiće- 
nog imperijalizma, koji je s apsolutističkom idejom 
države i crkve udružio očitu, hajdučku i razboj- 
ničku grabljivost. Čitavo vrijeme osvajanja poticala 
"je španjolske »konkvistadore«, osvajače, pustolove 
i probisvijete, većinom nepismene, okrutne, razuz- 
dane, nasilne, podmukle, nevjerničke i osvetljive, 
na nebrojena zlodjela neutaživa žeđ zlata i besa- 
vjesna lakomost, koju su ondje, na kraju civiliza- 
cije, mogli izdovoljiti bez straha i kazne. Nečovječna 
okrutnost i nemilost svagda bi prirodno promet- - 

nula, pa i isprva dobroćudno i prijazno crveno 
žiteljstvo u ljute borce s neprimirljivom mržnjom 
na njih, a krv je potocima tekla u bijesnoj pomami 
za zlatom i u međusobnom krutom vjerskom fana- 
tizmu. Dizali su hajke na goloruke domorodce kao 
na divlju zvjerad, da ih zarobe, neka im vade 
biserne školjke i peru zlato. A hvatali su u roblje 
i prodavali svakog domorodca, kojega nisu obratili. 
Čitava povijest osvajanja američkog kopna jedan 
je neprekinuti niz zločinstva i nasilja ne samo 
protiv Indijanaca, nego i među se. Ti osvajači su 
velika, silna, savršeno uređena kulturna carstva u 
najljepšem cvatu omeli i s lica zemlje izbrisali, kao 
da ih nikada nije bilo. 

Hidalgo Hernando Cortez prodro je u sadašnji 
Mehiko, onda domaju velike kulture Maja i Acteka, 
oglobio vladara, nesretnika Montezumu, za trideset 
milijuna zlatnih franaka, osvojio glavni grad, gdje 
su stotine hiljada pobijeđenih žitelja poklali, novog 
vladara stavili na muke i odrubili mu glavu. Ko- 
Pilan plaćenik Franjo Pizzaro osvojio je crnom 
izdajom i silnim pokoljem među domorodcima 
Peru, nezavisnu, nemjereno bogatu kulturnu zem- 
lju, carstvo Inka, sa svojim od kamena sazidanim 
prekrasnim gradovima u visokim dolinama Anda, 
s prijestolnicom s golemim hramom sunčanim, s gu- 
stom i savršenom cestovnom mrežom preko čitavog 
prostranog carstva sa smjelim mostovima preko 
rijeka, s popločanim cestama, počivalištima i ku- 
paonicama. Zarobio je vladara Inku Atahualpa i 
poklao sve plemstvo, a zarobljeni vladar ponudio 
. mu je, ako ga pusti na slobodu, toliko zlata, koliko 
će stati u njegovu uzu. Ali uza sve neizmjerno 

blago od neko sedamdeset milijuna zlatnih fra- 
naka, koje je Inka sabrao za otkup, dao ga je taj 
nečovjek na smrt odsuditi i smaknuti. Ma kroz 
čitavu povijest ide Nemeza, strašna boginja, ču- 
varica milosti i pravde; sveudilj krči ta strašna 
sila svoj put, na snađe krivca. A snašla je i Špa- 
njolsku. 


A drugi još: veći kolonijski narod evropski, 
Englezi nisu zaostali za Španjolcima, Da priberemo 
dvije tri slike iz njihove najnovije povijesti, kad 
su najviše osilili. Narod u Indiji bio je nezadovoljan 
i tamo se 1857. digne buna. Od pobunjenih sepoya, 
vojnika domorodaca, uđe buna i u druge čete, pa i 
u građansko žiteljstvo u Delhiu, Oudhu i drugim 
mjestima na sjeveru. U Cawnporeu bilo je sasje- 
čeno nekoliko Engleza i ustaše su stali opsjedati 
gradove Delhi i Lucknow. Ali gvozdena ruka nije 
ni časa časila, da ih satre, a bio joj je lagan posao, 
jer narod nije bio svijestan i sređen kao u Irskoj. 
Onaj čas stala je metati stravu na građansko ži- 
teljstvo. Prava vojna počela i sažizala sela u kri- 
vičnim krajevima. Ljude su po selima klali, žene, 
djecu i starce: žive sažizali. Uznike su vješali, stri-- 
jeljali, utapali, ali najradije vezali na grla topova, 
pa ih onda ispaljivali, da je zapadnjački svijet 
poduzimala groza, kad je to gledao naslikano maj- 
storskim kistom Vereščagina, koji je spomen tih 
viteških djela otaca sačuvao za unučad poznu. Mu- 
slimane su šivali u svinjske kože i mazali svinj- 
skom masti prije nego su ih pogubili. Domorodce 
su ubijali nasumce i u tolikoj množini, da su čitavi 
krajevi opustjeli. 

Dopisnik »Timesa« iz Indije izvijestio je, da su 
domorodce klali nasumce do zla boga. U dva dana 
bila su četrdeset i dva čovjeka obješena duž ceste, 
a jedan dogon od dvanaest ljudi bio je pogubljen, 
jer.su njihova lica bila »okrenuta na krivu stranu«, 
kad su ih sreli na putu, A sažizali su sva sela pred 
sobom, gdje bi stali. Te se okrutnosti nisu mogle 
opravdati pokoljem u Cawnporeu, jer su se do- 
'gađale prije njega. Kad su zauzeli Lucknow, pisao 
je jedan engleski časnik, svi nesretnici, koji su 
dopali u ruke engleskim četama, bili su onaj čas 
sasječeni ne pitajući, da li su sepoyi ili seljaci 
iz Oudha — koža im je bila garava, pa zar to nije 
bilo dosta? A drugi je pričao, kad su osvojili Delhi: 
»Sav svijet u gradu, što su ga naše čete u njem 
zatekle, kad su ušle, poginuo je smjesta na bodo- 
vima. To nisu bili buntovnici, nego stanovnici 
grada, koji su se nađali našoj dobro znanoj blago- 
sti, da će ih pomilovati. Dragomije reći, da 
su se prevarili«. Tako je ta gvozđena ruka radila, 
da zemlju silom pokori. 

A ni poslije nije ona pomanjkala. U burskom 
ratu u južnoj Africi na početku ovog stoljeća umrlo 
je dvadeset hiljada žena i djece u engleskim kon- 
centracionim taborima i trideset hiljada burskih 
kuća bilo je sažezeno, a svih Bura nema ni milijun 
duša! A kad su osnovali Južnoafričku uniju, dobili 
su domorodci. Crnačko pleme Bantua, kojih ima 
pet milijuna i čine šezdeset i osam postotaka svega 
žiteljstva, samo devet postotaka od čitave zemlje 
za obradbu, da je više od polovine njih ostalo bez 
kuće i kućišta, pa je dva milijuna Crnaca prinu- 
đeno, da rade kao nadničari na zemljištu bijelih 

ljudi, a gotovo za ništa, a tri četvrtine milijuna 
njih sjatile su se u gradovima, gdje stradaju i go- 


tovo skapavaju od gladi, jer za njih nema posla. 


Baš ovo davanje posla domorodcima i uopće 
dobavljanje potrebne radne sile u naseobinama bio 
je najmučniji problem kolonijske politike. Englezi 


.su“na priliku u prvoj polovini sedamnaestog sto- 


ljeća osvojili neke Antile u Zapadnoj Indiji, gdje 
je dobivanje šećera od trstike nosilo goleme do- 
bitke. Isprva su kušali namaknuti prinudni bijeli 
rad, ponajviše političkih uznika, koje su »prenijeli 


'u sadove«, kao što su poslije prevozili kažnjenike 


u Botany Bay. Cromwell se je primio toga pro- 
blema dobave rada tako, da je na hiljade Iraca 
izagnao u Barbados otočje i Zapadnu Indiju, a 
poslije su tamo izgonili i bundžije. Kad je ta dobava 
buntovnika, političkih uznika i robijaša  jenjala, 


otimali su djecu po većim engleskim grado- 


vima, da namaknu bijelo roblje za sadove. Već 
1686. bila je engleska vlada prinuđena zabraniti 
neke zloupotrebe kod prevažanja iseljenika u Ame- 
riku, koje se je bilo izvrglo u grabež i trgovinu 
ljudima. Jezgra toga posla bila je, da je iseljenik 
prodao kapetanu broda svoju radnu snagu i time 
namirio troškove prevoza. Tako su u najboljem . 
slučaju ti jadnici za nekoliko godina zapali u za- 
visnost od svojih »kupaca«, da su im gotovo ro- 
bovali, jer je “prečesto grabljivost vlasnika i 
kapetana broda, pa i iseljeničkih posrednika tako 
iskorišćivala neznanje, siromaštvo i bespravnost 
iseljenika, da im je osim gubitka lične slobode bilo 
mučiti svakojake tjelesne i duševne muke. O tome 
bi i naša hrvatska sirotinja, što se je u naše doba 

jatomice selila u Ameriku i južnu Afriku, znala 
puno pričati. Ali najernja strana ovog problema 
bila je trgovina ljudima, jedna od najvećih ljudskih 
opačina, što ih je povijest zabilježila, 

Prvi su njima počeli trgovati Portugalci i prva 
trgovinska Toba prvog Portugalskog trgovačkog 
društva, koje je dobilo monopol za zapadnu Afriku 
na Nigeru, bili su Crnci, koje su prodavali u roblje. 
Oni su već na atlantskim otocima polazili na lov 
ljudski, a kad je nastala opasnost, da će otoci sa- 
svim opustjeti, prenijeli su svoje lovove na afričku 
obalu. Obučavali su pse za lov ljudski i upotreb- 
ljavali mučila, da im zarobljenik odade, gdje su 
se žitelji Crnci sakrili. Španjolci su već 1495. u 
Sevilli javno prodavali robove. U prvom njihovom 
američkom naselju 1492., kad se je Kolumbo tamo 
iskrcao bilo je Indijanaca između 1 130000 i 3 mi- 
lijuna, 1508. još samo 70000, 1510, još 40000, a 
1514. tek 13 000, ostale su što poklali što u roblje 
prodali. Cortez je pomoću Indijanaca robova stekao 
vrlo znatan imutak. Ali iz te trgovine izbili su 
Englezi najveću dobit. Na svojim putovanjima po 
obali Gvineje vidjeli su, da su žitelji Afrike divlji 
i vrlo jadno oružani, a prigodom svojih četovanja 
i poroba u španjolskoj Americi uvjerili se, da su 
Crnci vrlo dobra roba u toj koloniji. Tako John 
Hawkins odjedri s teretom Crnaca zarobljenika iz 
Sierra Leone, preveze ih preko Atlantika u San 
Domingo u Antilima i vrati se nakrcan koža, šećera, 
đumbira i bisera. Eto tako se je razvila engleska 
trgovina Crncima robovima, a k časnom cehu trgo- 
vaca robljem pripadala su najponosnija engleska 
imena: Cumberland, Essex, Howard, Frobisher, 

Raleigh. Kraljica Elizabeta učini Hawkinsa vite- 
zom, koji uze za svoju perjanicu na grbu Crnca 
u okovima. Ona mu dade kraljevski brod imenom 
»Isus«, da bi uskorio dobro djelo, a on dade svojoj 
posadi naputak, da joj valja »svaki dan moliti se 
Bogu, ljubiti jedan drugoga, gledati da buđe dosta 
živeža, čuvati se od vatre i držati dobro društvo«. 
Hawkins je 1565. obišao Zapadnu Indiju, a 1567. 
konačno navalio na španjolsku naseobinu. 

Ta je trgovina donijela tim »pobožnicima« i 
njihovim suvremenicima, nasljednicima pa i državi 
velike koristi, ali je svojom okrutnošću i uništa- 
vanjem opustila velik dio Afrike i zatrla sve 
uvjete kulturnog života na veliku nepriliku i muku 
svoje rođene zemlje, kad je poslije te krajeve 
nesretnika Afričana dobila u svoje ruke, Manja i 
ne tako ratoborna Crnačka plemena bila su ili 
zarobljena u cijelosti ili raspršena po šumama i 
brdima, a veća prinuđena, da ne rade drugo, nego 
se brane od zarobljivanja, Kad su u potonje doba 
prvi istraživači unutarnjosti zemlje iznijeli Evropi 
sliku Zapadne Afrike, bio je to kraj, gdje su sta- 
novali ljudi, štono su nadživjeli dva i p6 stoljeća 
pokolja izanarhije, koju je mogao zauzdati tek ne- 
minovan zulum. Kolje na vrhu s ljudskim lubanja- 
ma, žrtve paljenice živih ljudi demonima bogovima, 
divljaštvo od nekulture i gruboga neznanja, od 
straha i strave, što su ju na njih metali Evropljani 
— eto slike njihova kulturnog rada. Barem sedam 
milijuna Afričana bilo je prodano u Ameriku, 
petput toliko: poginulo je u ratovima s robovima 
na putu iz unutrašnjosti zemlje na afričku obalu 
i na prevozu preko Atlantika, 

Ali posao s Crncima robovima, ako im cijena 
nije bila previsoka, donosio je najveću korist od 
svih, a Crnci robovi bili su od najveće pomoći 
ekonomskom razvitku Zapadne Indije. Pa zato su 
britski trgovci pregnuli, da dobiju trgovinu Crnaca 
u svoje ruke i pođu putem, koji su im Portugalci 
i Nizozemci pokazali. Britska trgovinska naselja na 
ušću rijeke Gambije na zapadnoj obali afričkoj i 
Zlatna obala bili su središta, gdje su sabirali i 
ukrcavali robove za Ameriku. Kraljevsko afričko 
društvo brzo je iskoristilo priliku i u toj trci za 
dobitkom daleko preteklo Portugalce. Drugi rat 
s Nizozemcima 1663. zametnuo se upravo zbog na- 
srtanja britskih trgovaca na nizozemska tržišta 
robova. Nekoliko godina poslije bilo je četiri do pet 
hiljada Crnaca svake godine prevezeno u engleska 
zapadnoindijska naselja, a 1701. već možda dva- 
deset i pet hiljada svake godine. Nu već je 1689. 
parlamenat na korist naseljenika i vlasnika bro- 
dova ukinuo monopol Afričkog društva i tu trgo- 
vinu izrijekom predao svim britskim podanicima. 
Utrechtskim mirom 1713. dobila je Engleska isklju- 


čivo pravo dobavljati Crnce u španjolsku Indiju, . 


a već 1711. osnovano Društvo Južnog mora smjelo 
je trideset godina iskrcati u Porto Bellu četiri hi- 
ljade i osam stotina Crnaca robova i jedan brod 
od pet stotina tereta druge robe svake godine. Taj 


engleski monopol učinio je Liverpool jednim od 


najbogatijih gradova na svijetu. A u Zapadnim 
Indijama poraslo je bogatstvo i blagostanje kao 
nigda prije. Crnci su bili tamo iz Afrike dovedeni 
na prodaju pod britskom zastavom, da služe go- 
spodarima Evropljanima širom svega novog svijeta. 

Posao dobavljanja i prodavanja robova bio je 
jedan od najunosnijih oblika trgovine, što su ih 
Englezi tjerali, A opravljali su ga strogo na trgo- 
vačkoj osnovi. Crnačkim plemenima na obali davali 
su pušaka i praha i sokolili ih, neka idu u rat na 
svoje goloruke susjede u unutarnjosti zemlje. Bila je 
to strašna trgovina i strašno su ju tjerali, jer je 
dobitak bio tako velik, a Crnački tereti tako jeftino 
dobavljeni, da nisu nimalo marili, kako bi spriječili 
silan pomor na morskom putu u Ameriku. A kod 
toga posla bili su tako bogodušni! Jedno pismo 
spominje, da je dobro znanu himnu »Kako milo 
zvuči ime Isusovo« udesio neki Englez trgovac ro- 
bovima, dok je na afričkoj obali izgledao, da se 
na obzorju pomoli užas s tri jarbola i odnese iz 
njihove rodne zemlje čopor jadnika afričkih suž- 
njeva, što ih je dobavio iz njezine unutarnjosti. 


Ali u drugu ruku historici nas uvjeravaju, da 
bez Crnaca robova tropski krajevi Amerike ne bi 
bili proizvodili ni duhana, ni ruma, ni indiga, ni 
đumbira, ni kave, ni šećera, ni pamuka, ni kakaa, 
ni drugoga, što je trebalo ostalomu svijetu, ni do- 
hosili kakove koristi engleskim naseljenicima ni 
trgovcima. Zato je trebalo da prođe gotovo čitavi 
devetnaesti vijek, dok se je ta sramota čovječan- 
stva bar donekle uklonila, najprije trgovina robo- 
vima, a onda i ropstvo samo. Prva je nastojanjem 
biskupa Vilima Willbeforcea, njegova desnog pri- 
jatelja Zakarije Macaulaya, namjesnika u Sierra 
Leoni i oca glasovitog historika, pa drugih engle- 
skih filantropa već 1808. proglašena nezakonitom, 
a 1842. gusarstvom. U sporazumu s ostalim vlastima 

postupala je britska ratna mornarica s brodovima, 


koji su prevozili Crnce robove, kao s gusarima. A 


ropstvo je u engleskim kolonijama, gdje su proiz- 
vodili šećer od trstike, bilo 1834, ukinuto uz nakna- 
du od dvadeset milijuna funta engleskim naselje- 
nicima, kojima ta pripomoć nije dostajala, pa su 
većinom ispropadali, jer je ropstvo bilo vjekovna 
socijalna ustanova, koja se nije mogla bez štete 
ekonomskih probitaka na prečac ukloniti. Još je 
preostalo roblje i trgovanje njime u krajevima 
sjeverne i ekvatorske Afrike. Ni tamo se zbog spo- 
menutih razloga ropstvo nije moglo prosto ukinuti, 
nego je zato bio, kako je Livingstone s pravom 
rekao, prvi uvjet, da se prije poprave putovi i 
ceste, čime će čovjek prestati da bude bremenoša 
i jedino prometalo u zemlji. I tu su nastojanjem 
nadbiskupa u Algiru, kardinala Lavigeriea, od 
svih evropskih država, Perzije i Sanzibara bili iz- 
dani Generalni akti od 2. srpnja 1890., koji su 
kušali doskočiti trgovini robljem osnivanjem tvrdih 
staništa, gradnjom cesta i željeznica, osnivanjem 
parobrodarskih pruga i brzojava, ograničenjem 
uvoza vatrenog oružja, zaštitom domorodaca četo- 
njem po zemlji, spasavanjem robova itd. 
> 

Bilo je doba, kad su veliki kolonijski narodi 
evropski bili siti kolonija i njihovi državnici ih 
odbijali. Adam Smith, osnivač moderne ekonomske 
nauke u osamnaestom vijeku, nije htio kolonija, jer 
je tadašnja engleska kolonijska politika držala, da 
ih matica zemlja ima pravo iskorišćivati, pa je 
zato i izgubila Ameriku. U devetnaestom vijeku 

odbacivali su ih engleski veliki liberalni političari 
Cobden i Bright. Prvi je pisao 7. listopada 1836.: 
»The Colonies, Army, Navy and Church are with 
the corn-laws merely accessories to our aristo- 
cratic government. John Bull has his work cut for 
the next 50 years to purge his house of those 
impurities« (Kolonije, vojska, ratna mornarica i 
crkva zajedno su sa zakonima o carini na žito tek 
pripatci naše aristokratske vladavine. John Bull je 
odsjekao svoje djelo za bliskih pedeset godina, da 
očisti svoju kuću 6d te nečisti). Izjavio je u lipnju 
1853. u Donjoj kući, da je Indijsko carstvo teret, 
koji treba što prije to bolje s leđa skinuti, jer »it 
does not seem worth, what it costs us« (jer se ne 
čini vrijedno onoga, što nas stoji); a 23. studenoga 
1864. rekao je: »To hold India is a perilous adven- 
ture, quite unconnected with free trade, wholly 
out of joint with the recent tendency of things, 
which is in favour of nationality and not of domi- 
nation« (Držati Indiju opasna je pustolovina, koja 
se nikako ne da u sklad svesti sa slobodnom trgo- 
vinom, pa nije ni u kakovu zglobu sa smjerom, 
kojim su stvarni odskoro pošle, a u prilog narodno- 
sti, a nikako u prilog gospodovanju). Tako se je i 
Bright više put izjavio protiv »increasing burdens 
of our ever growing Empire« (sve težih tereta od 
našega sve većeg carstva). A i konzervativnom 
britskom ministru vanjskih poslova Disraeliu, earlu 
Beaconsfieldu, 1852. činile su se kolonije kao »mlin- 
ski kameni oko vrata«, da je 1863. otklonio od be- 
čkog kongresa ponuđeni protektorat nad jonskim 
otocima, Poslije su tako mislili Englezi Lowe i 
Harrison, pa i Nijemci pristaše slobodne trgovine. 


57 


Ni Francuzi nisu u tome zaostali. Između onih, 
koji su pobijali kolonije, nalaze se njihova najslav- 
nija imena. Charles de Montesquieu odbacio je 
kolonije naseljeničke zbog gubitka žiteljstva i do- 
pustio samo sadilačke. Voltaire je izlio jarost svoje 
jetke i žučljive kritike na onu evropsku koloniza- 
ciju, koja je išla za iskorišćivanjem obojenih na- 
roda, i izrekao svoju osudu u ime čovječanstva i 
prosvjete. Rousseau se je zanosio za »divljima« i 
za povratkom u rajsko prirodno stanje među njima 
i dočarao ga sebi sa svim žarom idealista samot- 
nika, koji je tek nešto od drugih načuo o životu 
u kolonijama. Nova francuska nauka fiziokrata, 
koja je tražila, da se poljodjelstvo što više dotjera, 
odvraćala se je od svjetske trgovine, »un delire 
du commerce«, mahnitosti trgovine, i od svjetskog 
osvajanja, »la folie des conqućtes«, »la fureur de 
s'€tendre«, ludosti osvajanja, bijesa proširenja. Pa 
i u najnovije doba domislili su se Francuzi tek za 
svjetskog rata, da mogu držati kolonijsko carstvo. 
Prije rata nije im bilo baš osobito stalo do toga, da 
im pripada Afrika od Sredozemnog mora do Ni- 
gera, Madagaskar, neki Mali Antili u Zapadnoj 


Indiji i Indokina u Aziji. Mislili su, da su im te. 


kolonije ponajviše samo do neprilike i štete, da 
su možda poprište francuskog heroizma, ali su i 
beskrajna otoka francuskih financija. Ali za rata 
podigla je Francuska dva milijuna kolonijskih četa, 
a među njima i 680 000 boraca, pa se je dabome 
njezina kolonijska politika okrenula i poratno joj 
vrijeme donijelo silno kolonijsko carstvo. 

Danas svi evropski narodi hoće kolonija i ne 
mogu ih nigda dosta dobiti. Onakove silesije kolo- 

nijske, kao što je Engleska i Rusija, svejednako 
gledaju, kako bi proširile svoje carstvo. Dabome 
da za to iznose kojekakove razloge. Neki su razlozi 
»moralne« i »kulturne«, dakle akademske vrsti, ali 
na njih ne treba da se obaziremo, jer ni jedna vlast 
ne će zbog njih zagaziti u rat, da osvaja kolonije. 
Preostaju samo oni »političke« vrsti, koje valja da 
ogledamo. Možemo razvrstati četiri važna politička 
razloga, kojima se vlasti izgovaraju, zašto drže 
kolonije ili ih traže. ' 

= Pryi je odavna uobičajena rasna teza prirodnog 
poziva »bijele« rase, da vlada nad drugim oboje- 
nim rasama, nauka »bremena bijelog čovjeka« (da- 
nas ga je s osobitim uspjehom sebi naprtio i ja- 
panski, žuti čovjek!), koju je Hitler istakao u svome 
govoru od 27. siječnja 1936. u Monakovu: »Bijela 
rasa je određena da vlada, Ima nesvijestan nagon 
da vlada. — Kad bijela rasa napusti temelje svoje 
vlasti, izgubit će ju. Jer to je vlast, koja je osnova 
ekonomskog sustava evropskog«. Očito je, da ta 
rasna nauka nedostaje i tek radi, kako bi zaba- 
šurila prohtjeve vlasti, a sada ne može ni to, kad 
bi se i japanska imperijalistička politika mogla na 
nju pozvati. 

Drugi je razlog te politike teza »prenaseljeno- 
sti«, pregustog domaćeg žiteljstva i potreba kolo- 
nija, da mu budu »otoke«, jer se je suviše umno- 
žilo. Države, koje uopće nemaju (Njemačka, Polj- 
ska) ili misle, da nemaju dosta kolonija (Italija, 
Japan) zabrinute su, što im postotak porasta do- 
maćeg žiteljstva nije dosta velik, pa na sve načine 
rasnim i ženidbenim zakonima kušaju, da bi usko- 
rili njegov željeni porast, a u isti mah iznose porast 

svoga žiteljstva za nepobitan razlog potrebe kolo- 
nija, u koje će otjecati »narod bez prostora«. I taj 
je razlog tek vrlo slab i labav izgovor, jer se kosi 
s očitim činjenicama. S jedne strane kolonije, oko 
kojih se danas države najljuće otimaju, već su vrlo 
gusto naseljene (Indija, Malajski arhipelag, Kina), 
pa se ne drže i ne traže zbog naseljavanja, ili 
uopće nisu zgodne, da se tamo naseli žiteljstvo 
kolonijskih vlasti (sve kolonije srednje i ekvatorske 
Afrike, navlastito sve bivše njemačke kolonije u 
Africi). S druge strane ne će na priliku u Man- 
džuriji za deset godina biti toliko Japanaca, koliko 
ih se kod kuće umnoži za svakih šest mjeseci. Kad 
bi Italija naselila Abesiniju što bi više mogla, ne 
bi za deset godina bio tamo toliki porast žiteljstva, 
koliki je u Italiji za dva mjeseca. Ako uzmemo 
Srednju tropsku Afriku, svi Evropljani u svim 
kolonijama, što su osnovane u ovoj posljednjoj če- 
tvrti vijeka, ne dosežu do porasta talijanskog ži- 
teljstva u jednoj godini. 

Uostalom kad bi takova »prenaseljenost« sama 
po sebi, ta prevelika gustoća žiteljstva prema  ko- 
ličini oraće zemlje i zbog toga oskudan žitak do 
zla boga bili prirodni razlozi toj neminovnoj po- 
trebi ekspanzije, onda bi Indija, Kina, Java bile 


najveće ekspanzivne vlasti na svijetu, što u istinu 


nisu, jer ne mogu tjerati ekspanzivne politike. Ta- 
kova ekspanzija nije posljedak pukog prirodnog 
suviška_žiteljstva, nego domaće ekonomske 
i trgovinske politike (Njemačka od Bis- 
marcka, Italija od Crispia!). Ljudi cijene, da šest de- 
setina sadašnjeg žiteljstva zemaljske kugle zauzi- 
maju manje od jedne desetine njezine površine, 

gdje se može stanovati, tako te još nebrojene godine . 
ima u svijetu dosta i predosta mjesta za nove ko- 
lonije, U samoj Africi žive dvadeset i pet milijuna 
domorodaca na zemlji, koja opseže dvije trećine 
površine Evrope, pa tamo mogu doći milijuni i 
milijuni bijelih ljudi, a da ne treba odanle mak- 
nuti ni jednog domorodca. A i u Kanadi i Južnoj 
Americi ima mjesta na pretek i za najveći suvišak 
žiteljstva. 

Kako ni ovaj drugi razlog nedostaje, da opravda 


zbog dobave sirovina za svoju industriju, kojih 
matica zemlja nema. A zapravo nema ih ni jedna 
država na svijetu zajedno sa svim svojim koloni- 
jama. Sir Toma Holland u svojoj znanoj analizi 
spominje dvadeset i pet sirovina, koje su prijeko 
potrebne industriji. Od tih Britsko carstvo ima 
osamnaest, a nema ni jedne od samo pet, dok Ja- 
pan nema ni jedne od sedamnaest. Njemačka ni 
jedne od devetnaest, Italija ni jedne od dvadeset 
i jedne, Francuska ni jedne od devetnaest. Nu kad 
bi nedostatak tih dvadeset i pet prijeko potrebnih 
sirovina za industriju bio odlučan razlog politici 


. ekspanzije i novoj podjeli svijeta, onda bi tu po- 


litiku trebalo u prvom redu da tjeraju male države, 
koje su uistinu najčvršći stupovi i ekonomskog i 
političkog mira u ovom kapitalističkom svijetu. Ali, 
ne dadu sveci drugima, da s njima blago dijele! 

Pa opet je na priliku dr. Goebbels očito istakao 
taj labavi razlog u svome govoru od 17. siječnja 
1936.: »Mi smo narod siromašan. Nemamo ni kolo- 
nija, ni sirovina, Ali treba da kažemo drugim na- 

rodima, da će kucnuti čas, kad nam je natrag tražiti 
naše kolonije. Opasno je za svijet, ako ne popusti 
takovu zahtjevu, jer će jednoga dana bomba 
prsnuti«, To je jedan korak bliže istini, ali tek 
jedan korak, jer kad se kaže, da su kolonije tek 
poljodjelsko zaleđe industriji matice zemlje, tek 
izvor industriji potrebnih sirovina, svejednako se 
sakriva prava priroda sadašnjeg kolonijskog isko- 
rišćivanja. 

Ta se igra skrivača danas igra ovako. Države, 
koje imađu kolonija, kažu onima, koji ih nemaju: 
ako je zadatak kolonija jedino to, da agrame 
zemlje zamjenjuju svoje sirovine za industrijske 
proizvode kolonijskih zemalja, čemu tražiti kolo- 
nije? Ta sirovine, kojih nema neka država, s malim 
izuzetkom svakomu su na prodaju, pa je obično 
jedina poteškoća samo u tome, što nema dovoljno 
kupaca. 

Nije poteškoća u tome, nego je baš u tome sa- 
krivena varka s jedne i s druge strane. Kolo- 
nijske vlasti dobivaju svoje sirovine prinudnom i 
znojavom rabotom u kolonijama podloženih na- 
foda, njihovom krvlju i suzama. One su tamo go- 
spodarice, pa suvereno određuju cijenu sirovinama, 
što nižu za sebe i što višu, monopolsku za države, 
koje nemaju kolonija. Ove dakle imadu platiti za 
sirovine ne samo te više, monopolske cijene, nego 
još i u zlatu, koje im valja kupiti od svojih proda- 
valaca, od istih kolonijskih vlasti. A zar su opet 
ove krive, što njemački, talijanski i japanski 
.trgovci nemaju kod kuće dosta zlata, pa im je tako 
skupo dobavljati devize i kupovati sirovine? Ta to 
je posljedak suvremenih prilika svjetske ekonom- 

ske krize i nema s kolonijskom politikom ništa 
posla! Tako čaratani svojom igrom i doskočicama 


'hoće svijetu da zamažu oči. 


Dašto da ovi razlozi ne mogu zadovoljiti »neza- 
sićene« države, jer i ove kao i kolonijske vlasti 
znadu u duši, da se kolonije u ovo doba imperija- 
lističke politike ne drže i ne traže poglavito zato, 
da bi industriji matice zemlje pribavile agrarno 
zaleđe kolonija, nego zato, da bi sirovine što jef- 
tinije za sebe dobavile i što skuplje i u zlatu dru- 
gima prodale, pa taj dvostruki dobitak u džep 


“ spravile — dakle s razloga čisto poslovnih i šićar- 
skih. Pa tako je izmiljela četvrta teza kolonijske 


politike, koja se danas sve više ističe — nauka, 
da tražnja kolonija uistinu nije pitanje ekonomsko, 
nego pitanje »psihologijsko«, pitanje »prestiža«, 
ugleda. Nije, kažu, prije svega pitanje trgovine, 
nego ugleda i reda među državama. Sadašnja opa- 
sna svjetska napetost, kažu, nije ekonomska, nego 
psihologijska; izvor svih neprilika, što nas čekaju, 
osjećaj je podređenosti, Tako se to pitanje navlači 
na sve strane i čitava se stvar svršava izgovara- 
njem, pa i zaluđivanjem, jer ni »zasićeni« ni »ne- 
zasićeni« ne će s istinom na javu. 

O toj igri najbolje će nas poučiti pitanje vra- 
ćanja Njemačkoj njezinih bivših kolonija, koje su 
joj poslije svjetskog rata mandatima Lige naroda 
oduzele Velika Britanija i Francuska, Oko toga 
pitanja kreće se velikim dijelom današnja svjetska 
politika. Vijeće Trojice pariške mirovne konferen- 
cije objavilo je 7. svibnja 1919. odluku, da lišava 
Njemačku njezinih kolonija s razloga »kolonijske 
nedostojnosti i nesposobnosti« (unworthiness and 

inability). U čl. 119. Versailleskog ugovora kaže se: 
»Njemačka se odriče na korist Saveznih i Udruže- 
nih Vlasti svojih prava i zahtjeva na svoje preko- 
morske zemlje. Njemačka je upotrebljavala svoje 
kolonije za razbojničke navale na trgovinu cijele 
zemlje«. Ona je bila izgradila svoje kolonijsko car- 
stvo od 2657204 čkm (petput veće od samog Reicha) 
s 10801200 žitelja u ciglom jednom koljenu. Ali 
kako je u kolonijskoj utrci zaostala, bile su njezine 
zemlje ponajviše slabe i nevrijedne. Uložila je u 
njih samo dvadeset milijuna funta i stojale su je 
više nego je od njih dobila, Kad je buknuo svjetski 
rat, sva trgovina s njima iznosila je samo pola 
postotka njezina cjelokupnog prometa. Još su joj 
manje bile od potrebe za otoku žiteljstva, jer je broj 
Nijemaca u njima bio manji od dvadeset hiljada. 
Tajnim ugovorom između saveznika bilo je davno 
prije svršetka rata uglavljeno, kako će te kolonije 
među se podijeliti, pa je to licemjerstvo zajedno 
s isticanjem, da su mandati Lige naroda »sveta 
dužnost civilizacije«, najljuće zapeklo u dušu Ni- 
jemaca. Bilo je očito već od prvog časa, da će biti 
malo praktične razlike između mandata i posvoja. 

Poslije rata Nijemci isprva nisu baš puno ma- 
rili za kolonije. Hitleru je bilo preče Pangerman- 
stvo. U svojoj knjizi »Mein Kampf« pisao je: »Dok 
granice Reicha ne budu obuhvatale svakog poje- 
dinog Nijemca i ne bude izvjesno, da ga mogu i 
braniti, Njemačka ne može da ima moralno pravo 
osvajati vanjske zemlje. — Njemački narod nema 
prava unositi se u kolonijsku politiku, dok je još 
nesposoban okupiti sve svoje sinove u zajedničku 
državu«. No kad je 1935, došla ideja ravnopravnost,i 

»Gleichberechtigung«, s drugim državama, uvjerio 
se je, da tu ravnopravnost valja tako proširiti, da 
obuhvati i »kolonijsku jednakost« zajedno s diplo- 
matskom i vojničkom jednakošću s drugim drža- 
vama. Odonda mu je pitanje kolonija »pitanje 
narodne časti«. S nastalom i sve većom propagan- 
dom rodila:se je doskoro u Nijemaca vjera, da će ih 
kolonije izvesti iz svih njihovih ekonomskih ne- 
prilika. »Lebensraum«, prostor da žive, riješit će 
Sve, pa će i »četirljetku«, Gčringovu osnovu eko- 
nomske obnove države u četiri godine, moći do 
kraja izvršiti, ako budu imali sirovina i tržišta 
kolonija. Službena štampa stala sada žestoka na- 
padati na »laž kolonijske krivnje«, Hitler izjavi 
28. listopada 1936. u svome govoru na Monakovu, 
da Njemačka treba da radi kao Francuska i Engle- 
ska: »One nisu puno raspravljale; uzele su što su 
htjele, a tako ćemo i mi«, a Goring: »Mi nemamo 
kolonija, ukrali su nam ih poslije nesretna rata. 
Kažu nam, neka kupujemo sirovine zlatom; mi 
bismo to rado učinili, da nam i sve naše zlato nisu 
ukrali«,y pa konačno dr. Goebbels: »Mi ćemo da- 
bome u boj s cijelim svijetom za naše kolonije«. 
Sad se je razmahala još veća propaganda za 
njih, ne samo kod kuće, nego i u njihovim kolo- 


.nijama. Dašto nije se pokrenula u njihovim bivšim 


neznatnim zemljama u Pacifiku pod mandatom 
Japana, Australije i Nove Zelandije, nego u Africi, 
naročito u Jugozapadnoj Africi i Tanganjiki. Nego 
tamošnji domorodci Crnci kao da baš nisu bili 
osobito brzi vratiti se pod njemačku vlast. U Tan- 
ganjiki, na priliku, koju Njemačka prije svega 
traži, ima preko pet milijuna Crnaca prema neko 

8 500 Evropljana. A ta zemlja ne daje ni jedne od 
onih sirovina, koje dr. Goebbels opisuje, da su 
bitne, osim pamuka, a i to tek 55000 truba na 
godinu. Do drugih svojih izgubljenih kolonija nije 
Njemačkoj osobito stalo, Izgubila je dvije hiljade 
svojih ljudi u Togo zemlji i Kamernu prije 1914. 
A što se tiče Jugozapadne Afrike i Tanganjike, nije 
baš vjerojatno, da bi ih Južnoafrička unija htjela 
natrag vratiti bez rata, jer prva veže Bečuanu, 
Južnu i Sjevernu«Rhodesiju s Atlantikom, a druga 
je karika u lancu britanskih kolonija od Kapa do 
Kaira. Pa ni Velika Britanija ne bi htjela stvo- 
renim sukobom u tome pitanju staviti na koncu 
i onako vrlo slabim sponama povezano jedinstvo 
svoga svjetskog carstva. S druge strane priče o 
nevaljaloj i zatornoj upravi Njemačke u njezinim 
bivšim kolonijama izašle su zgoljne Jaži. Zato joj 
je vrlo teško podnositi sramotni žig nedostojnosti 
i nesposobnosti, dok osjetljivosti »civilizacije« ne 
vrijeđaju na priliku vječiti neredi i sablažnjive 
stvari u kolonijama portugalskim. 

Nu kad Njemačka traži kolonije, jer to ište nje- 
zina »narodna čast«, badava je raspravljati o za- 
konskim i tehničkim pitanjima, pa i o načinu, kako 
ih je ona izgubila, a Velika Britanija i Francuska 
dobile. Ove potonje iznose tri razloga, zašto se 
krate vratiti Njemačkoj koju od njezinih kolonija 
. — da je nesposobna vladati kolonijama, da se je 
sama njih odrekla u Versailleskom ugovoru i 
da domorodci toga ne će. Prva dva od tih razloga 
bila su traljava od prvog početka, a ne vrijede 
ništa, otkad se je treći Reich opet digao, dok treći 
nije ničim dokazan. Nikomu 1919. nije na um palo, 

da pita domorodce, što oni o tome misle, kao što 
Francuzi nisu pitali berberska plemena u Rifskim 
planinama u Maroku, ni "Talijani u Abesiniji i 
Englezi u sjeverozapadnoj Indiji domaće žitelje, 
kad su te zemlje uzimali pod svoju vlast. Onda su 
Englezi prigovorili, da bi to pitanje valjalo riješiti 
plebiscitom domorodaca, kao da bi odluka recimo 
divljaka Nove Gvineje, komu će se privoljeti car- 
stvu, britskom ili njemačkom, mogla ikoga uvjeriti! 
Ili da bi itko šta do nje držao! Zatim su prigovorili, 
da se ne mogu jednostrano odreći mandata Lige 
naroda, kao da se već nisu odrekli mandata Iraka 
i Sirije! Nadalje su rekli, da se ne smije ni pomi- 
sliti, te bi mogli svoje podanike izdati tuđoj vlasti, 
jer je to nemoralno, sada 1937., kao da je bilo mo- 
ralno, kad su 1919. čitave pokrajine Evropljana 
odsjekli od njihove rođene zemlje i predali ih nji- 
hovu neprijatelju, da može zgodnije namjestiti 
svoje topove! Rekli su, da bivše njemačke kolonije 
ne vrijede ništa, a zašto ih onda drže i ne daju? 
Rekli su, da bi Njemačka od domorodaca učinila 
vojnike i povećala svoju vojsku, kao da Francuzi 
nemaju Crnu vojsku, a oni sami čete sepoya, do- 
morodaca u Indiji! I tako redom. Glavno je to, da 
je zahtjev Njemačke, neka joj se vrate njezine 
bivše kolonije, osnovan na pravu i da ona s pravom 
ili s nepravom misli, te joj je skupina zasićenih i 
licemjernih vlasti, koje danas drže sve kolonije, 
otela njezine na pravdi Boga, pa da bi ona rat, 
da ih opet zadobije, vodila kao svetu križarsku 
vojnu, : 

A ta se skupina, lje, ne može braniti time, da 
je valjalo Njemačku potlačiti, kako se ne bi tako 

brzo opet podigla, pa iz osvete njima i svijetu spre- 
mila užas drugog svjetskog rata, kad je baš tako 
loše i licemjerno postupala na priliku s Arapima, 
od kojih joj nije trebalo bojati se nikakove osvete. 
Arapi su se nadali, da će poslije rata njihova ne- 
zavisnost biti priznata, pa su se zato borili protiv 
Turaka a na strani Saveznika u Siriji i na arap- 
skom poluotoku. Britski namjesnik u Egiptu tražio 
je od građanskih i crkvenih glavara toga polu- 
otoka, neka dignu bunu Arapa, pa kad su ti gla- 
vari iskali, da Saveznici za uzvratu priznadu ne- 
zavisnost svega arapskog poluotoka, izjavio je re- 
čeni namjesnik u ime britske vlade, da će ona 
priznati i braniti nezavisnost Arapa u granicama, 
kako su to ti glavari iskali. Za rata pukao je. glas, 
koji je Arape ponukao, da posumnjaju u dobru 
vjeru, britskih obećanja — glas, da su Velika Bri- 
tanija i Francuska učinile tajni ugovor (a to je 
uistinu bio Sporazum Sykes-Picota u svibnju 1926.), 
kako će među se podijeliti zemlje, gdje se govori 
arapski. Onda su Briti proglasili obećanje Židovi- 
ma, Balfourovu objavu, da će Židovskom narodu 
dati »nacionalnu domovinu« u Palestini, koja je 
već bila domovina Arapa. 

Kad je došlo primirje, Arapi su se ponadali, da 
će Saveznici izvršiti dvanaestu točku Wilsonovu: 
»neka narodnosti sada pod turskom vladom budu 
uvjerene, da će živjeti slobodno bez ikakova straha 
i da ih nitko ne će smetati u ovoj prilici, da se 
mogu autonomno razvijati«. Ali i ovaj put bilo je 
obećanje ludom radovanje. Mirovna konferencija u 
Parizu nije htjela pripustiti zastupnike, Egipta, 
britski protektorat nad Egiptom nije bio ukinut, 

nego još 1919. službeno priznat od samih Sjedinje- 
nih država američkih, makar su još 30. studenoga 
1918. Velika Britanija i Francuska svečano izjavile, 
da je »svrha, koju Francuska i Velika Britanija 
imaju na umu, potpuno i konačno oslobođenje na- 
roda, tako dugo od Turaka potlačenih, i osnivanje 
narodnih vlada i uprava, koje svoju vlast dobivaju 
od inicijative i slobodnog izbora domorodnog ži- 
teljstva«. 

Ali zar će Velika Britanija pustiti s vida pro- 
bitke svog imperijalizma? U Egiptu je Sueski pro- 
kop, preko Palestine, Sirije i Iraka ide put u Indiju, 
Mosul i Perzijski zaliv su vrela kamenog ulja. Zar 
će pustiti, da Irak uzmu Turci? Da Sueski prokop 
dospije u tuđe ruke? Da se Francuska odreče svo- 
jih zahtjeva na Siriju? Treba iznaći način, koji će , 
o tome voditi računa, pa su ga i našli u onoj odre- 
dbi čl, 22. ugovora o Ligi naroda: »Neke pokrajine, 
koje su pripadale k Turskom carstvu, postigle su 
stepen razvitka, te se zasada može priznati, da po- 
stoje kao nezavisni narodi s tim ograničenjem, da 
im daje upravne savjete i pomoć neki mandatar, 
dok ne budu sposobne za samostalan život. Na želje 
tih pokrajina valja se nada sve obazirati kod izbora 
mandatara«. Bilo je predloženo, da će međunarodno 
povjerenstvo otići na lice mjesta i saslušati »želje 
pokrajina«, ali Francuska nije htjela poslati svoga 
zastupnika i to povjerenstvo nije nigda otišlo. Sa- 
vezne vlasti podijelile su te mandave kako su htjele, 
pa udesile podjelu arapskih zemalja, kako su pro- 
bitci njihove imperijalističke politike tražili, makar 
su znale, da se ta podjela ne će i ne može održati, 
što je i potonje vrijeme pokazalo. Njima je uglav= 

nom. bilo stalo do tih probitaka, a tako su postupale 
i kad se je radilo o kolonijama, koje su htjele do- 


biti za sebe. 
sk 


Mandatski sustav bio je uređen spomenutim 
člankom 22. ugovora Lige naroda: »Onim koloni- 
jama i zemljama, što su posljetkom bivšeg rata 
prestale biti pod suverenitetom država, koje su 
prije nad njima vladale, i što su naseljene naro- 
dima, koji nisu sposobni, da budu samosvojni pod 
strogim uvjetima modernog svijeta, valja primi- 
jeniti načelo, da blagostanje i razvitak takvih na- 
roda čini svetu dužnost civilizacije, pa jamstva za 
izvršenje te dužnosti valja unijeti u ovaj ugovor. 

»Najbolji je način, kako će se dati praktičan 
posljedak tomu načelu, da se staranje za taj svijet 
povjeri naprednijim narodima, koji s razloga svoje 
ekonomske i obrambene snage, svog iskustva i 
svoga geografskog položaja najbolje mogu preuzeti 
taj zadatak i koji su voljni, da ga i prihvate, pa 
da to staranje vrše kao mandatari (punomočnici) 
na korist Lige«. 

Taj je sustav izmislio i predložio čuveni Bur, 
general Smuts, tada bivši i od 1935. opet ministar 
Južnoafričke unije, jedna od majboljih britskih 
političkih glava. Zanimljivo je, da je već u pro- 
sincu 1918. predložio mandatski sustav, po kome 
bi Zapadne vlasti udružene u Ligi naroda preuzele 
vlast nad čitavom Istočnom Evropom: »Evropa je 
prestala postojati i Liga naroda treba da bude na- 
sljednica toga velikog carstva. Narodi, što su pre- 
ostali iza rasula Rusije, Austrije i Turske, ponaj- 

većim su dijelom politički neodgojeni; mnogi od 
njih su ili nesposobni ili im nedostaje snage, da 
sami vladaju nad sobom; ponajvećim su dijelom 
zapušteni, pa će im trebati puno njege do eko- 
nomske i političke nezavisnosti«. Ali udav bio je 
već prepun, pa bi mu taj krvavi zalogaj možda 
zasjeo u grlu — — 

"Tako su Engleska i Francuska dobile svoje man- 
date, puno su glagoljale o »bremenu bijelog čo- 
vjeka« i njegovu pozivu, da donese prijatnost i 
svjetlost u najtamniju Afriku. Pravi razlog, dabo- 
me, zašto su žudjele i dobile te mandate, bilo je 
iskorišćivanje afričkih ljudi i sirovina na korist 
Evropljana. Mnoge imperijalističke vlasti su to 
sasvim očito priznale. Tako je već 1906. generalni 
guverner belgijskoga Konga izdao okružnicu: »Uni- 
štujući ugled i vlast domaćih plemenskih poglavica 
ova politika svršava time, da će država konačno 
imati posla sa žiteljstvom slobodnim od svakih. so- 
cijalnih veza i bez ikakove pripadnosti k zemlji« — 
drugim riječima s golemim Crnačkim proletarija- 
tom. Portugalska 'je razdijelila svoju Južnoistočnu 
Afriku (Mozambique) među četiri povlaštena dru- 
štva, koja su postala vlasnici zemlje i domorodaca. 
Jedini Nijemci bili su u Africi pravedni s domo- 
rodcima, valjano ih upravljali, pa im u neku ruku 
i omiljeli. Imali su javna staništa za liječenje i 
drugu pomoć narodu, čuvali seljačko vlasništvo i 
uzimati mnoge domorodce u javnu službu. Kad je 
buknuo svjetski rat, predložili su, da Afrika ostane 
izvan područja ratnog, ali taj su prijedlog Saveznici 
odbacili. U Kamerunu, njemačkoj Jugozapadnoj i 
Istočnoj Africi vodili su bijeli ljudi Crnce, da ra- 


71 


tuju među se, pa kako kaže .profesor Julijan 
Huxley, »u četiri godine više je afričkih domoro- 
daca poginulo ili umrlo od bolesti u posljetku bi- 
jelog rata; nego u četrdeset godina, možda jedno 
stoljeće, staroga priprostog ratovanja Crnaca«. 
Međutim su Saveznici činili tajne ugovore, kako 
će među se podijeliti njemačke kolonije. 
Spomenuti članak ugovora Lige naroda dao je 
u dužnost mandatara »brigu za mir, poredak i 
dobru vladu, pa će nastojati, da što više dignu 
materijalni i moralni boljak i uskore socijalni na- 
predak žiteljstva, pa će zabraniti sve oblike pri- 


nudnog i prisilnog rada, osim za radove i službe 


prijeko potrebne, a i onda samo uz primjerenu 
nadnicu«. Njihov zadatak imao je da bude čisto 
kulturan. Ali oni su vlasti i kapitalističke i impe- 
rijalističke, nisu vlasti statičke nego dinamičke, 
svejednako im treba ekspanzije, nedostaje im pro- 
stora ni zemlje, treba im sve više ekonomske 
snage, sve više industrije i sirovina za nju, da će 
se rasprsnuti pa bilo kamo. One se otimaju oko 
kolonija, a naročito Britsko carstvo i Sjedinjene 
države američke biju ljuti boj među se za gospod- 
stvo, za monopol, za suverenitet nad čitavim re- 
dom kolonija. S druge strane ne daju drugima 
novu podjelu svijeta, kolonija i kolonijskih man- 
data, ne će da se premosti jaz između vlasti sta- 
tičkih i dinamičkih, pa »nezasićeni« Hitler, Musso- 
“lini i general Araki svejednako stoje u jednom, a 
»zasićeni« Engleska, Francuska i Sjedinjene Ame- 
ričke države u protivnom bojnom redu. Ni propisi, 
ni međunarodni uglavci, ni »mandati«, ni ugovori 
»tvorenih vrata«, ni propaganda pacifista ne mogu 

da. svladaju te opreke i pomognu do »pravednosti«, 
»ravnopravnosti« i »jedmakosti« u velikom kolo- 
nijskom svijetu. 

A nije ni čudo. Kapitalu i njegovu iskorišćiva- 
nju prije nisu bile tako potrebne kolonije kao da- 
nas. Prvi oblik kapitala, merkantilni kapital, sve- 
jednako je kidao spone feudalizma, nu bilo je 
kapitalističke trgovine još prije kapitalistički ure- 
đene proizvodnje, a domaća tržišta još su ne- 
razvijena. Ratove su u to doba vodili poglavito 
zato, da poruše stare feudalne, lokalne prepone i 
osnuju policijske, strogo centralizirane države, ili 
ratove, da osvoje kolonije i dobiju u svoje ruke 
trgovinu i pljačku u njima, pa tako udare temelje 
prvom kapitalističkom zgrtanju. Tako je bilo po 


“prilici do kraja osamnaestog vijeka, Onda je došlo 


doba industrijskog kapitala, kad sumnjaju o prak- 
tičnoj vrijednosti kolonija, kad je kapitalistička 
proizvodnja uređena, domaća tržišta razvijena, a 
proizvodnja jeftine robe na veliko oborila sve pre- 
pone prevlasti kapitala nad radom. Ratove sada 
vode poglavito, da osnuju moderne »narod-države« 
ili područje domaćeg tržišta, a izuzetno vode i 
kolonijske ratove, da obore pojedine prepone slo- 
bodnom ulasku robe, kao što su bili britski ratovi 


Za uvoz opija u Kinu. Tako je bilo do svjetskog 


rata, Konačno. je osvanulo sadašnje doba imperi- 
jalističkog ili monopolskog kapitala, kad je kolo- 
nijsko pitanje postalo središnje Pitanje vanjske 
Politike i rata, kad se svaka monopolska skupina 
bori, da dobije u svoju samovlasnost što veće po- 
dručje iskorišćivanja, nabavljanja sirovina, osva- 
Janja tržišta i uvažanja financijskog kapitala. 

"Tako je sa sve većim dotjerivanjem proizvod- 
nje ekonomskih dobara nastala viša klasa kapita- 
lista, koja hoće suvišak svoga novca da uloži makar 
u kojoj strani svijeta, tek da nosi što veću probit. 
Pa gledajući po svijetu vidjela je čitave zemlje, pa 
i kontinente, koji su čekali »razvitak«. Englesko 
Istočnoindijsko društvo sve do u najnovije doba 
pokazalo im je, kako se dobar šićar može zadobiti 
»trgujući državama i narodima«. A odonda su 
parobrodi, željeznice, avioni i drugi tehnički izumi 
neizmjerno uskorili taj razvitak, jer su svaki kut 
zemaljske kugle učinili pristupačnim kulturnim 
utjecajima zgrtanog kapitala. Vlast, što novac daje 
tim kapitalistima, čini ih klasom vladaricom svoje 
zemlje, koja određuje politiku vlade i može od 


države iznuditi svaku potporu, što joj treba, da bi > 


postigla svoje kapitalističke ciljeve. Dosta je, što 
se toga tiče, spomenuti city u Londonu, Wallstreet 
u New-Yorku i ono pedesetak banaka u Parizu, 
što vladaju Francuskom. 

A sveudiljno zgrtanje kapitala opet traži izlaska 
i prostora, ekspanzije produktivne snage. Ograni- 
čenje potrošnje u domaćim, kapitalistički i klasno 


određenim socijalnim prilikama, pa zbog toga. 


opasnost zastoja »zarade« i manjeg dobitka sve- 
udilj vodi do ekspanzije, nagoni kapital, da otvori i 
iskoristi nova područja, da osvoji novo tržište za 
izvoz financijskog kapitala i s njime izvoz dobara 
poglavito proizvodnih, željeznica itd., a u manjem 
opsegu potrošnih, pa da u zamjenu dobije siro- 
vina, isisanih od domorodnog, ponajviše indoiran- 
skog, Crnačkog i mongolskog naroda, koji je na- 
tjeran svima načinima prinudnih sredstava državne 

vlasti, da radi za nadnicu tek da ne pomre pasjom 
glađu. Tim putem postizava imperijalizam svoju 
»povrh-dobit« ili veći dobitak na osnovi kolonij- 
skog iskorišćivanja, a na toj osnovi se onda dalje 
razvija čitavi socijalni sustav matice zemlje. Sve 
veći porast ovakove ekspanzije dovodi do sve brže 
podjele svega za to upotrebljena svijeta između 
dvije tri imperijalističke vlasti, kao što su danas 
taj svijet među se podijelile Velika Britanija, Sje- 
dinjene države američke i Francuska, od kojih po- 
tonja kao da je sustala na tome putu, 

A znamo i zašto. Poslije svjetskog rata odredio 
je njezinu imperijalističku kolonijsku politiku nje- 
zin bivši ministar kolonija Sarraut. Francuska, 
rekao je, osnivajući svoju budućnost na što snažni- 
jim temeljima treba da traži od svojih kolonija i 
protektorata ljudi za svoju vojsku, novaca, da 
umanji izdatke svoga proračuna, sirovina i pro- 
izvoda za svoju industriju i trgovinu, hranu i 
novčarstvo. Za tim je ciljevima išla britska impe- 
rijalistička politika u sedamnaestom i japanska u 
dvadesetom vijeku. Da bi Francuska postigla te 
ciljeve, mislio je Sarraut, valja kolonijski svijet 
uglavnom podijeliti na skupine, pa svakoj dodi- 
. jeliti područje za neke proizvode i utrti joj za to 
putove, da se može intenzivno i ekstenzivno razvi- 
jati. Zapadna i Srednja Afrika treba da dade bilj- 
nog ulja i drva, Zapadna Afrika da se povede za 
Zlatnom obalom i namakne kakaa, pa se naročito 


bavi pamučnom kulturom u dolini Nigera; Sje- > 


verna Afrika da glavnu brigu posveti živežnim na- 
mirnicama i fosfatima, Indokina uza svoju rižu 
da namakne pamuka, svile, kaučuka, Madagaskar 

"mesa i žita, a Antili kave i šećera. Proizvodi od 


svake skupine trebalo je da se siječu u jednom 
velikom narodnom poslu. Rad je bio porazdijeljen 
tako, da bi bio postigao najveći uspjeh, a čitavo 
kolonijsko carstvo uređeno kao neka golema tvor- 
nica, gdje je svaki posao odjelit i dotjeran do 
kraja. U nj bi, dašto, trebalo uložiti velik novac, 
ali Francuz nerado plaća poreze (to je bio, kako 
Jacques Bainville duhovito razlaže u svojoj kla- 
sičnoj »Povijesti Francuske«, glavni uzrok svih 
njegovih prevrata, fronda i nemira), kolonijski ra- 
tovi stajali su ga mnogo novaca, pa ga je prošla 
želja, da se dalje upušta u te skupe poslove. 
Velika Britanija naprotiv danas je još najveća 
imperijalistička vlast na svijetu. Ima u svome car- 
stvu i u drugim državama uložena svoga kapitala 
3700 milijuna, dok Sjedinjene države američke 
imadu 2600 a Francuska tek 720 milijuna funta. 
Britski novac uložen u Sjedinjenim državama spao 
je poslije 1914. gotovo za dvije trećine, ali je po- 
rastao u Britskom carstvu i u Njemačkoj, tako te 
je dosegao predratnu visinu. Uloženi novac Sje- 
dinjenih država veći je od britskog ne samo u 


"državama Latinske Amerike, nego i u britskom 


Dominionu Kanadi i u Japanu. Francuska ima 
sada u drugim državama manje od polovine ulo- 
žena novca, što ga je imala prije svjetskog rata, 
a zbog poratnih gubitaka u Rusiji, bivšoj Austro-- 
Ugarskoj i u balkanskim državama. Velike indu- 
strijske države, Velika Britanija, Sjedinjene drža- 
ve, Njemačka, Francuska i Japan, najveće su trgo- 
vinske vlasti svijeta. Ali glavni promet robe u 
međunarodnoj trgovini odvija se između dva naj- 

veća industrijska središta svijeta, Velike Britanije i 
Sjedinjenih država među se i s vrelima sirovina 
na Dalekom istoku, u Južnoj Americi, Južnoj 
Africi i Australiji. Vrijednost cjelokupnog prometa 
vanjske trgovine iznosila je 1935. u Velikoj Brita- 
niji 1100, Sjedinjenim državama 845, Njemačkoj 
674, Francuskoj 478 i Japanu 369 milijuna funta. 
Nu vrijednost izvezene robe bila je u Velikoj Bri- 
taniji 410, a u Sjedinjenim državama 450 mili- 
juna funta. 

Tako su već.danas svojim izvozom Veliku Bri- 
taniju pretekle Sjedinjene države, gdje imperija- 
listička kolonijska politika preuzima sve više maha. 
Ima dva za trgovinski promet najvažnija morska 
puta na svijetu, prvi je Sredozemno, a drugi Kari- 
bejsko more, Vlast nad Karibejskim morem bila 
je Sjedinjenim državama baš tako potrebna kao 
Velikoj Britaniji nad Mediteranom. Kako je ova 
zbog svoje trgovine otela od Španjolske Gibraltar, 
od Vitezova sv. Ivana Maltu i od Osmanlijskog 
carstva Egipat, tako su i one s istog razloga u ovo 
dvadeset godina od kraja španjolsko-američkog 
rata 1898. do kraja svjetskog rata 1918. prisvojile 
vlast nad gotovo svima republikama Srednje Ame- 
rike i Karibejskog mora. Pripojile su 1900. otok 
Portoriko, tražile 1901. da zavladaju Kubom, 
uistinu 1903. osvojile Panamu, preuzele 1907. vlast 
nad financijama San Dominga, istjerale 1909. pred- 


sjednika republike iz Nikarague, poslale 1915. - 


svoju ratnu mornaricu na Hajiti i kupile 1917. ne- 
koliko Djevičanskih otoka. 

Glavna svrha te politike bila je dašto, da dobiju 
vlast nad Panamskim prokopom, a onda da sebi 

* prisvoje što veću čest trgovine Karibejskih zema- 


lja. Kuba ima šećera,, Nikaragua mahagoni-drva, 
Mehiko i Venezuela kamenog ulja, koje bi im 
dobro došlo. Ako je vlada tih republika bila ta- 
kova, da su se pobojale za svoj uloženi novac ili 
da život trgovaca Američana nije bio zaštićen, 
mislile su, da imadu pravo posredovati, pa i sru- 
šiti vladu i mjesto nje postaviti drugu, koja će 
znati bolje cijeniti važnost ekonomskih veza 
s njima. Na kraju svjetskog rata iznosio je uvoz 
iz tih zemalja u Sjedinjene Države 520, a izvoz 
potonjih u njih 485 milijuna dolara, A i poslije 
toga rata tjerale su istu politiku. Monroejeva dok- 
trina bila je upisana u ugovoru Lige naroda, pa 
im se nije trebalo bojati ničijega otpora. 

Trebao im je prokop u Pacifik, a najbolji put 
bio je kroz Panamu, koja je nesrećom na početku 
ovog vijeka bila još pokrajina republike Kolom- 
bije. Nu opet srećom tamo je bilo nezadovoljnika, 
pa su ih one potakle, neka dignu bunu protiv 
Kolombije i proglase se 1903. nezavisnom repu- 
blikom Panamom. Onaj čas su priznale tu repu- 
bliku i udesile, da ju i druge države priznadu, a 
bivši nezadovoljnici, sretni, što su se tako lako 
dočepali vlasti, drage volje zapisali su im za vječna 
vremena deset milja širok pojas svoje zemlje, neka 


na njem izgrade svoj prokop, koji je 1914. bio 


otvoren trgovini. Sjedinjene države dobile su ga 
u svoje ruke baš tako, kako je Velika Britanija 
preko Egipta i Osmanlijskog carstva uzela Sueski 
prokop pod svoju vlast. 

Sad su one držale najkraći put u Pacifik, ali 
mogli su i drugi narodi kroz koju drugu zemlju 


| 

Srednje Amerike prokopati taj put, a za to je 
bila jedino zgodna republika Nikaragua. S toga 
su 1912. posredovale i postavile tamo konzerva- 
tivnu vladu, koja je iz zahvalnosti potpisala ugo- 
vor, da im predaje vlast nad svojim carinama, 
željeznicama, narodnom bankom i opet širok pojas 
zemlje, gdje bi mogli izgraditi drugi prokop u 
Pacifik. Od 1912. do 1925. držale su tamo natraž- 
njačku vladu u vlasti, makar je u republici očito 
bila liberalna većina. Kako je već 1925. Nikaragua 
isplatila do posljednje pare sve zajmove, što su 
ih američki novčari zemlji dali, povukle su odanle 
svoju ratnu mornaricu. Ali dvije godine poslije 
bila je opet tamo odaslana, kad je trebalo pro- 
gurati drugu lutku za predsjednika, Don Adolfa 
Diaza, i dobiti nadgledanje budućih izbora. Nu u 
to je Japan provalio u Mandžuriju i postavio tamo 
lutku od države, a i Sjedinjene države odsudile 
su zajedno s Ligom naroda taj čin, jer je prekršio 
međunarodno pravo, pa s toga američka ratna 
mornarica nije mogla dalje ostati u Nikaragui i 
očito je valjalo promijeniti američku politiku .u 
Srednjoj Americi. Tako su one 1932. uskratile svoju 
potporu Diazu i bio je izabran liberalan predsjed- 
nik. Druge godine je posljednji brod američke 
ratne mornarice ostavio Nikaraguu i onaj čas se 
je liberalna vlada pomirila sa Sandinom, narod- 
nim vođom, koji je, izigran od Sjedinjenih država, 


toliko godina četovao na ratnu mornaricu i lutku 


predsjednika, pa je Nikaragua prvi put poslije 
tolikih neprilika mogla odahnuti. Jednako su uzele 
protektorat nad otokom Kubom, uložile svoj kapi- 
tal u njegovu proizvodnju šećera od trstike, da 

danas može u tome podmiriti četvrtinu potrebe 
svega svijeta, učinile otok Hajiti ekonomski zavi- 
snim od sebe i u svakoj drugoj Karibejskoj repu- 
blici tjerale jednaku politiku, zaštitile svoje stra- 
tegijske, trgovinske i financijske probitke držeći 
u vlasti sebi priklonjenu vladu i ne moreći za 
pristanak većine građana, pa i u svakoj republici 
Karibejskoj uspjele osim u Mehiku. 

Američki imperijalizam tumačio je Monroejevu 
doktrinu tako, da mu ona daje pravo u tim repu- 
blikama politički posredovati, nu nije postupao 
poput evropskih vlasti pa zemlju prosto zaposjeo, 
nego je radio drugim prinudnim načinima. Sjedi- 
njene države odsudile bi neposlušne Karibejske 
vlade, da su buntovničke, i uskratile im svoje pri- 
znanje. Nisu njima slale oružja nego njihovim 
protivnicima, pa. kad je god njima priklonjena 
stranka tražila pomoći, slale su svoju ratnu mor- 
naricu, da joj dade vladu i podržava ju silom. 

Ali 1928. razabrale su, da posao braniti svoj 
kapital, uložen u Karibejske zemlje, silom oružja 
stoji više, nego što je vrijedan, pa su napustile 
tu politiku nasilnog imperijalizma, koji je svagdje 
u latinskim stranama Amerike budio strah od 
»Peligro Yanqui«, od opasnosti sjevernih Ameri- 
čana, i tako potrovao prijateljske veze izmedju 
Sjevera i Juga. Stale su tim zemljama primjenji- . 
vati sustav mirnog ekonomskog prodiranja, pene- 
tracije, koji je u Južnoj Americi postigao tako 
izvanredne uspjehe. Kad je 1914, rijeka robe i 


* novca iz Evrope presušila, obratila se je Južna 


Amerika k Sjevernoj, da dobije kapitala i trgo- 
vine. Na početku svjetskog rata nije bilo ni jedne 

sjeveroameričke banke u Južnoj Americi, a 1921. 
ništa manje nego pedeset i četiri. Južna je imala 
baš one sirovine, koje su Sjevernoj trebale, pa za 
malo godina postale su Sjedinjene države glavna 
mušterija Bolivijskom kositru, Čilenskim nitra- 
tima i Brazilijskoj kavi. Južnoj Americi nedosta- 
jalo je baš one tvorničke robe, koju su Sjedinjene 
države mogle dobavljati tako jeftino i tako lako 
svojom proizvodnjom na veliko, pa se je između 
Sjevera i Juga razvio silan promet. Preko deset 
godina poslije rata donosila je ta trgovina jednima 
i drugima veliku dobit i bogatstvo. Industrijalci 
Sjevera zaslužili su nebrojene milijune izvozom u 
Južnu Ameriku, a njezini seljaci i stočari opet 
stekli milijune radeći za američko tržište, kojega 
gotovo nisu mogli podmiriti. Britski trgovci snažno 
su pregli, da bi opet osvojili položaj, što su ga 
imali prije rata, a Južna Amerika iskoristila je za 
sebe što je bolje mogla utakmicu dviju vlasti, koje 
su se otimale oko njezine: milosti, pa su konačno 
Sjedinjene države nadjačale i ona se privoljela 
njihovu carstvu. Godine 1935. imala je još Velika 
Britanija uložena novca u Južnoj Americi 810, a 
prometa s njome oko 56 milijuna funta, dok su 
Sjedinjene države već tamo imale uložena novca 
530 i prometa 45 milijuna funta. 

Nu nije samo u Južnoj Americi bilo tako. Ova 
anglo-američka utakmica glavno je obilježje su- 
vremenog imperijalizma. Iza svjetskog rata biju 
te dvije najveće imperijalističke vlasti ljuti boj za 
sirovine i tržišta, a pozorje je tomu boju cijeli 
svijet. Britski imperijalizam na priliku radi iz 
petnih žila, da bi se oslobodio od američkog mo- 

nopola pamuka, od kojega Sjedinjene države pro- 
izvode četrdeset i dva postotka svjetske proizvod- 
nje, pa su jedina velika vlast, koja može sama u 
tome podmiriti svoje potrebe. Unatoč silnoj do- 
maćoj potrošnji iznose pedeset postotaka pamuka 
na svjetsko tržište. Velika Britanija osniva Britsku 
udrugu za sađenje i gajenje pamuka s golemim 
potporama i silnim gradnjama, kao što je nasip u 
Asuanu na Nilu i gat na Sindu u sjeverozapadnoj 
Indiji, i promiče saditi i gajiti pamuk u Sudanu, 


“Indiji, u Kenji, Ugandi i Iraku. U isti čas pred- 


sjednik Sjedinjenih država Roosevelt plaća potpore 
seljacima, da preoru svoju žetvu pamuka, jer za nj 
nema prođe, dok Velika Britanija plaća potpore 
da obrate pustinje Sinda u pamučne sadove. Za 
kameno ulje, koje je poslije ugljena najznamenitije 
tekuće gorivo i daje neko četvrtinu pogonske 
snage svjetskoj ekonomiji, biju boj golema društva 

od kojih su američka do 1911. imala gotovo mo- 
nopol na tržištima, a i danas imadu u svojim 
rukama dvije trećine gorostasne proizvodnje Sjedi- 
njenih država, bunare u Mehiku, Kolombiji, Peruu 
i Argentini, a od česti i u Venezueli, Rumunjskoj 

Poljskoj, Iraku i Nizozemskim Indijama. A britski 
imperijalizam šalje svoje ljude širom svega svijeta 

da iznađu vrela kamenog ulja, prekopava i prevrće 
Tursko carstvo u jurnjavi za uljem, gospodi Per- 
Ziji, stvara novu državu u Iraku, pali građanski 

rat u Mehiku, dok danas u toj utakmici njegov 

uljani monopol nije ispružio svoja ticala u sve 

strane zemaljske kugle, u Irak, Birmu, Iran, Ni- 

zozemske Indije, Sarovok, Ekvador, Trinidad, Ve- 

nezuelu, pa od česti u Rumunjsku, Kolombiju, Me- 

hiko pa i u Sjedinjene države. S druge strane ima 
britski imperijalizam monopol kaučuka, od kojega 
osamdeset postotaka njegove svjetske proizvodnje 
troši industrija automobila, pa su zato njegov 
glavni potrošač Sjedinjene države, gdje je ta indu- 
strija najveća na svijetu. Taj monopol kaučuka 
tvori devedeset i šest postotaka svjetske proizvod- 
nje, a američki imperijalizam gleda na sve načine, 
da bi se njega pošto poto oslobodio, pa dobavlja 
umjetni kaučuk iz Sovjetske Rusije i Njemačke i 
sipa milijune dolara, da bi uskorio sađenje i ga- 
jenje kaučuka u svojim južnoameričkim »koloni- 
jama«. 

Ali on prehvaća i u strane svijeta, gdje se je 
britski imperijalizam zacario, u Indiju, Australiju, 
Novu Zelandiju, Malaju i Afriku. Velika Britanija 
imala je 1935. uložena novca u Indiji 530, u Austra- 

.liji 150, u Novoj Zelandiji 140, u britskoj Malaji 
110 i u Zapadnoj Africi 50 milijuna funta, a Sje- 
dinjene države u Australiji 70 i u Nizozemskim 
Indijama 30 milijuna funta. Prometa je iste godine 
imala Velika Britanija s Indijom 78, s Australijom 
84, s Novom Zelandijom 50, s britskom Malajom 
11 i s Ceylonom 10 milijuna funta, dok su Sjedi- 
njene države već imale prometa s Indijom 16, 
s Australijom 11, s britskom Malajom 26 i s Nizo- 
zemskim Indijama 10 milijuna funta. Zato su 
doduše dale obećanu državnu nezavisnost Filipi- 
nima, onoj skupini od 7083 otoka i otočića na sje- 
vernom kraju istočnoindijskog arhipelaga, pa 15. 
studenoga 1935. otpustili ih iz svoga neposrednog 
suvereniteta i proglasili ih najnovijom republikom 
na svijetu, ali su za sebe zadržali do 1960. godine 

vojničku i financijsku vlast nad njima. Manila 
ostaje i dalje uporište američke ratne mornarice, a 
Sjedinjene države imadu u njima uložena novca 
20 i prometa s njima 28 milijuna funta. 

Naročito one prodiru sa svojom trgovinom u 
Južnoafričku uniju i Egipat, gdje su Englezi zami- 
slili i gotovo do kraja dotjerali svoju veličajnu 
imperijalističku ideju »Britsko od Kapa do Kaira!« 
Danas mogu iz Južnoafričke unije što željeznicom, 
što stalnim automobilskim vezama, što parobrodom 
preko jezera Tanganjike, Viktorije i Nilom od 
Jube do Kartuma i od Vadia do Asuana doći u 
Egipat po svome zemljištu. A tu veliku osnovu, da 
sklop, što se proteže od Kaira do Kapa, bude sav 
»crven« (britski), zamislio je njihov sin Cecil Rho- 
des (Rods),/ jedan od najvidovitijih, a i najbezob- 


* zirnijih pobornika britskog imperijalizma. U tu 


svrhu bilo je 1889. osnovano Britsko Južnoafričko 
društvo, koje će od Bečuane i Transvaala dalje na 
sjever osvajati zemlje. Tako su nastale dvije nove 
britske kolonije, Južna i Sjeverna Rhodesija, a za 
malo godina britska Afrika protegla se na sjever 
do Njase._.i južne obale jezera Tanganjike. U isto 
doba gonio je general Kitchener na jug kroz Sudan, 
domini TK pora koju je Rhodes namjeravao 
ati željeznicom, čini Ć 
sani dr o inila se, da će u dogledno 
Nu taj dugi red kolonija nisu Englezi 
održati, dok su im o bok bile dvije gana : 
neprijateljske burske republike, Transvaal i Oranje 
Slobodna država, a u Rhodesiju i Njasu mogli su 
doći samo s juga. “To je bio jedan razlog burskom 
ratu, a drugi bio 'je to, što su tamo iznašli nalazište 

dijamanta i majdan zlata, kakova nije bilo nigdje 
na svijetu. Rhodes je bio na čelu društva, koje je 
dobilo monopol iskapanja zlata i prodaju toga 
dragog kamenja za čitavu Južnu Afriku, ali nije 
davalo dividende i služilo čisto političkim svrhama, 
a od 1890. do 1897. bio je i na čelu Kapske kolonije. 
Sad su se onamo sjatile čitave čete rudara, pusto- 
lova i probisvijeta, a ti »Uitlanders«, Englezi, Ni- 
jemci i Židovi kopači blaga, bili su priprostim 
burskim seljacima do zla boga nemili i nepoćudni. 
Ti došljaci smatrali su Bure nesposobnima, da vode 
tako golemo kapitalističko poduzeće, a Buri su 
opet tvrdoglavo zadržali svu političku vlast u svo- 
jim rukama. No Rhodes i njegovi pomagači, između 
njih i glasoviti engleski ministar kolonija Josip 
Chamberlain, priznati vođa imperijalističkog di- 
jela britske buržoazije, nikako nisu htjeli, da naj- 
bogatiji majdan zlata na svijetu ostane u vlasti te 
sačice seljaka Bura. 

Sad su brzo zaredali događaji. Rhodes 1895. po- 
krene bunu stranaca u burskim republikama, koju 
je njegov njemu slijepo predani pristaša dr. Jame- 
son imao potpomoći svojom provalom u Transvaal. 
Priprave za bunu bile su loše. Jameson provali sa 
svojom četom prije nego su zavjerenici bili spremni 
ustati na oružje. Buri ga opkole i on se sramotno 
predade s čitavom četom. Kad su ga predali brit- 
skim vlastima, da mu sudi, dobio je tek kazan po 
imenu, a Rhodes, za kojega je sav svijet znao, da 
je zamutio tu kašu, ode sa svoga mjesta. Onda je 
engleska vlada 1899. zavojštila na Bure tobože zato, 
što su se kratili dati izborno pravo strancima, i u 
listopadu započe se rat, koji se je u svibnju 1902. 

svršio mirom pod uvjetima, što su ih Buri godinu 
dana prije predlagali, pa konačno osnutkom slo- 
bodne države, Dominiona, Južnoafričke unije. Nu 
tek je svjetski rat donio Britima Tanganjiku i 
umetnuo zaglavni kamen u taj most, koji je pre- 
mostio čitavu jednu stranu svijeta. Tako je bilo 
okrunjeno djelo Cecila Rhodesa, anglosaskog kre- 
menjaka i žarkog patriota, čovjeka akcije i pozna- 
vaoca ljudi, republikanca i diplomata, učenjaka i 
romantika, dobrotvora svoga naroda i imperijalista 
do ludila, jednoga od najznamenitijih javnih ljudi, 
koje je dao devetnaesti vijek. 

Sad su se u tu britsku prevlast nad Afrikom 
stale unositi Sjedinjene države američke, a i Italija 
je počela smetati svojom skorašnjom imperijali- 
stičkom politikom na najvažnijem morskom putu 
Britskog carstva. Ona drži vojnička uporišta u 
Sredozemnom moru, možda Majorku od balearskih 
otoka, otok Pantelariju između Sicilije i Tunisa, 
Dodekanes i Rod u istočnom Mediteranu. Libijom i 
Abesinijom kao da je uhvatila u kliješta Egipat, 
a sjela je u blizini Sueskog prokopa i na obalama 


'Crvenog mora. Svojata Mediteran kao »mare no- 


strum«. Može, kad osili, zakrčiti prvi morski put 
na svijetu i zatvoriti Francuskoj prijevoz u Afriku, 
a Velikoj Britaniji za četrdeset postotaka kraći 
prilazak k Indiji i istočnoafričkom carstvu. Tako 
su se na tome putu ukrštale tri velike vlasti evrop- 
ske, a osim toga Njemačka traži, da joj se vrate 
njezine kolonije, pa možda hoće i novih. U sadašnje 
doba potpuno razvijena imperijalizma sva je pri- 
lika, da bi mogla nastati borba za novu podjelu 
svijeta između imperijalističkih skupina, kojima 

sadašnje zemlje i naseobine nedostaju za njihovu 
sve veću snagu ekspanzije, i onih drugih, koje već 
drže sva područja i sve podanike, što su ih mogle 
osvojiti. To je borba, što dovodi do modernoga 
imperijalističkog rata, kojemu je prvo kolo zaigralo 
1914., a drugo se možda sada hvata. 

Prva novovjeka podjela svijeta izvršila se je 
od 1870. do 1913., kad velike kolonijske vlasti još 
nisu bile tako osilile, a kolonijske zemlje u tri 
strane svijeta, u Aziji, Africi i Australiji s otočjem 
Pacifika, bilo na pretek. Drugu podjelu od 1914. 
do 1930. donio je svjetski rat, a uz žrtvu od četr- 
deset milijuna ljudi, što ubijenih, što ranjenih i 


osakaćenih, ili inako postradalih. Sada, u cvatu - 


imperijalističke politike, ima li prilike, da bi novo 
okupljanje kolonijskih skupina moglo proći bez 
rata? 

\ DRUGI DIO 


Prije smo iznijeli kolonijska područja, u koja je 
sadašnji svijet podijeljen, a sada da pobliže ogle- 
.damo kolonijske narode, koji su ga podijelili. Kad 
uočimo njihovu povijest, možemo uopće reći, da su 
Portugalci i Španjolci u kolonijskoj politici do- 
igrali, Nizozemci održali sadašnju kolonijsku svo- 
jinu i od nje se dalje ne miču, Englezi i Sjedinjene 
države američke u njoj uzeli mah, da ih drugi 
dosada nisu mogli suzbiti, Francuzi stekli silno 
kolonijsko carstvo, ali ga ne iskorišćuju kao okre- 
tan i promućuran anglosaski svijet, da Rusi izgra- 
đuju svoju klasičnu pograničnu kolonizaciju i sve- 
jednako drže na okupu šestinu zemaljske kugle, 
Nijemci se spremaju, da iznesu svoje kolonijske 
zahtjeve i oživotvore ih svojom prokušanom takti- 
kom prijetnje oružanom silom, a Talijani sjeknuli 
voljom i snagom, da tjeraju kolonijsku politiku u 
najvećem opsegu i oko Sredozemnog mora osnuju 
novo rimsko carstvo. Da to još podrobnije pri- 
kažemo. 

Portugalcima ide slava, da su bili prvi preko- 
morski kolonijski pioniri novog vijeka i.u tome 
im neki njihovi velikani pokazali put. I njihova 
povijest pokazuje, da evropski narodi mogu, ako 
imadu prostranih kolonija, ekonomski i politički 
procvasti. Ali kazuje i to, da ovaj procvat ne dolazi 
od same kolonijske politike. Samo kad ima indu- 

striju sposobnu za izvoz, pa dosta kapitala, okomi | 


umije tjerati vanjsku trgovinu, može evropska 
matica zemlja održati svoje prekomorske kolonije. 
Kad tih uvjeta polagano nestaje, kao što je to bilo 
u Portugalaca, kolonije joj počinju biti samo do 
neprilike. Danas im narodna čast ne dopušta, da: 
ih se dragovoljno ili za plaću odreku, pa zato ih,| 
ne možda dragovoljno, nego pod silu polagano na- 
puštaju. Kako su im negda noviji kolonijski narodi, 
najprije Nizozemci a onda Englezi, svu korist od 
njih preotimali, tako im danas prezadužene afričke 
kolonije, Angola i Mozambique, koje su im jedine 
preostale, ne donose nikakav suvišak, pa im valja 
upravljati ih tek s pomoću drugih vlasti, Francu- 
ske, Sjedinjenih država američkih, Belgije i Velike 
Britanije. A nevoljne domaće financijske prilike 
gone ih, da ih pomalo odsvajaju. Bog zna, ne će 
li njihovim kolonijama Velika Britanija i Fran- 
cuska platiti Njemačkoj svoj kolonijski dug. A 
s Brazilijom, koju su prvi osvojili i dali joj svoju 
dinastiju, vežu ih danas samo kulturne veze. 
Nizozemci su naprotiv i sada ostali kolonijska 
velika vlast, jer su im kolonije danas čvrsta osnova 
njihova bogatstva i ekonomskog boljka. Po njima 
mogu tjerati vanjsku trgovinu, koja je doduše 
manja od belgijske, ali je veća od talijanske. Nji- 
hove su kolonije šezdeset puta veće od matice 
zemlje, na svakog stanovnika Nizozemske dolaze 
osam žitelja njezina kolonijskog carstva. Ali iako su 
kolonijska velika vlast, nemaju dijela u svjetskom 
gospodarstvu kao Velika Britanija i Sjedinjene 
države, pa ni kao Njemačka, koja nema kolonija. 
Ne možda zato, što ne bi znali iskorišćivati svoje 

kolonije kako valja. Izgubili su doduše u predjaš- 
njim stoljećima ponajglavniji njihov dio, ali u ovom 
stoljeću upravljaju svojim znamenitim kolonijskim 
carstvom valjano i upravo uzorito. Nu matica 
zemlja im je premalena i nema dosta političke 
moći, da bi se mogla takmičiti s današnjim imperi- 
jalističkim kolonijskim vlastima. Odatle zastoj u 
njezinu kolonijskom razvitku, jer za takovu utak- 
micu ima premalenu ekonomsku, naročito indu- 
strijsku, pa i vojničku podlogu. 

Francuzi su opet kolonijski narod osobiti mimo 
sve narode na zemlji. Oni su sami već davno sum- 
njali o svojoj kolonizacijonoj sposobnosti. Tako su 
sve prekomorske osnove kralja Henrika IV. pro- 
pale, jer je njegov ministar Sully poricao svojim 
zemljacima postojanost i smotrenost, što se hoće 
za goleme kolonijske pothvate. I kardinal Richelieu, 
utemeljitelj prvoga francuskog kolonijskog carstva 
u Americi, dijelio je sa Sullyem mišljenje, da u 
Francuza nema duga daha, prijeko potrebna lju- 
dima, koji se daju na velika kolonijska djela. On 
je zadržao već prije osnovanu francusku naseobinu 
u Kanadi, naselio Francuzima i Crncima robovima 
neke Male Antile, obratio pažnju na Zapadnu Afri- 
ku i Istočnu Indiju, pa tamo osnovao više francu- 
skih naseobina. Ideje i osnove Colberta, velikog 
ministra Luja XIV., da bi kolonije služile matici 
zemlji za njezino ekonomsko područje i potpoma- 
gale narodnu industriju svojim sirovinama i trži- 
štima, ostale su neizvršene, jer je Francuska vjer- 
skim razdorom izgubila pola milijuna svojih naj- 
valjanijih radnika, pa joj je nedostajalo i krvi i 


“kapitala, da ih preveze preko mora i njima pomogne 

kolonijama do procvata. To je Francuzima u osam- 
naestom stoljeću za rukom pošlo tek na otocima 
Zapadne Indije, kamo su svake godine uvezli blizu 
trideset hiljada Crnaca robova, da rađe u sadovima 
šećera, pamuka, indiga i kave, pa odanle izvukli 
jednu stotinu i sedamdeset milijuna franaka na 
godinu. Naprotiv je u Istočnoj Indiji izašlo na 
vidjelo, da Francuzi nisu jaki održati mejdan za 
svjetsko gospodstvo na moru. U odlučnom času 
nedostajalo im je poleta i volje »tući more«, koje za 
razliku od Brita i drugih naroda ima samo u Fran- 
cuza primoraca. Francuski narod i njegovo plem- 
stvo nigda nisu izgubili svoj »caracičre terrien«, 
kopneni značaj. Kao da su se držali one naše pri- 


morske krilatice »Hvali more, drži se kraja«.' 


Francuski državnici znali su, koji je pravi put. 
Političke ideje Colbertove: »Svrha je trgovine 
. snaga i vlast države« i »Tko je gospodar mora, taj 
.je gospodar i kopna« javljaju se svaki čas. Ali ne 
nalaze žilavog uvaženja, kojim se Briti odlikuju. 

U borbi osamnaestog vijeka s ovima malo da 
nisu izgubili svu vlast na moru i kolonije do kraja. 
Oni su ih istisli iz Sjeverne Amerike i Istočne 
Indije. Francuski živahni duh i osjetljivi narodni 
osjećaj časti neprestano je snovao osvetu. U bor- 
bama onih trinaest engleskih kolonija u Sjevernoj 
Americi s maticom zemljom imali su prilike, da 
različitim načinom dadu oduška tome osjećaju, 
Proglašenje nezavisnosti Sjedinjenih država ame- 
ričkih doduše je oslabilo njihovu veliku protivnicu 
Veliku Britaniju, ali im nije natrag donijelo nji- 
hove izgubljene kolonije. Onda ih je radikalizam 
francuske revolucije odvratio od čitave dotadašnje 

kolonijske politike. Sad odnemaruju. prošlost, a 
novi duh njihove ekspanzivne politike nalazi u 
Napoleonu svoga junaka. Ideje svjetske politike 
novog Aleksandra Velikoga upućuju ga na Istok, 
ali egipatska vojna svršava neuspjehom, a indijski 
se san rasplinuo s prelomom s Rusijom. Tek u 
očajnoj borbi s Velikom Britanijom hvata se ne- 
osporeni gospodar Evrope novog oružja, koje ne 
ubija izravno. Hoće da zatvori evropsko kopno od 
Velike Britanije i pogodi nedostižnog neprijatelja 
na njegovo najosjetljivije mjesto, na trgovinu. Oda- 
tle vidljivi golemi ekonomski posljedak za čitavi 
svijet — nove industrije procvale su na evropskom 
kopnu i kemija je namakla prvu zamjenu, »Ersatz« 
živeža, mjesto šećera iz trstike došao je šećer iz: 
repe. 

Onda se u njih novo kolonijsko doba počinje 
s povratkom legitimne bourbonske dinastije. U 
Algiru i Senegambiji vije se francuska zastava, 
pridolaze neki otoci u Južnom moru, Velika Bri- 
tanija pušta Madagaskar, kad je Sueskim proko- 
pom dobila kraći put u Indiju i Malajski arhipelag, 
Kina otvara vrata trgovini i Kokinkina bude fran- 
cusko naselje. Poslije nesretnog rata s Njemačkom 
umiju Francuzi iskoristiti onu četvrt stoljeća mira, 
uzimaju Tunis, Madagaskar, Anam i Tonkin na 
Dalekom istoku, proširuju carstvo u srednjoj Africi 
daleko na jug, dok poslije svjetskog rata nisu ugle- 
dali »La France sur mer« u njezinoj najvećoj slici, 
zadobili prekomorsku Francusku od 11720400 čkm 
i preko stotinu milijuna žitelja, s golemim količi- 
nama i ljudi i sirovina. Sada imadu tešku i za izvoz 
sposobnu industriju, imadu i veliku, snažnu ratnu 

mornaricu, da im štiti morske puteve. Ali nemaju 
suviška žiteljstva, da nasele kolonije, ni volje 
k prekomorskoj trgovini, da bi uhvatili što od 
svjetskog gospodstva. Kako nisu mogli održati po- 
litičku hegemoniju na evropskom kopnu poslije 
svjetskog rata, tako im je i kolonijska politika pre- 
težno ekstenzivna, a promet s kolonijama i s dru- 
gim državama za dobru trećinu manji, nego što 
ga ima Njemačka, makar ova nema nikakvih ko- 
lonija. Njihov cjelokupni promet 1935. g. iznosio 
je 478 milijuna funta, odatle s Algirom 69, sa 
Sjedinjenim državama američkim .36, s Belgijom 
42, s Velikom Britanijom 46, s Njemačkom. 37 i 
sa Švajcarskom 15 milijuna funta. 

U njihove romanske braće, u Talijana razvijala 
se je kolonijska politika kao i u Nijemaca. Istom 
kad su se pomakli u red velikih vlasti evropskih, 
pregli su, da osvoje kolonijske zemlje za naselja- 
vanje i za dobavu hrane i sirovina. Poticalo ih je 
na to sve veće umnožavanje domaćeg žiteljstva, ođ 
kojega je silan suvišak otjecao nešto u Sjevernu 
Ameriku i Sjevernu Afriku, a većinom u Južnu 
Ameriku. Zemlja je doduše od česti podmirivala 
svoje potrebe novcem, što su ga iseljenici kući slali, 
ali oni su bili za maticu zemlju ponajvećim dijelom 
izgubljeni, jer se nisu vraćali. A Talijani bili su 
onda još slabi i bojali su se, da će se zamjeriti 
svojim jačim susjedima, ako stanu osvajati nove 
zemlje. Tako se 1878. nisu usudili osvojiti staru 
rimsku koloniju Tunis, kako ih je Bismarck svje- 
tovao, pa su svoju pažnju obratili na Istočnu Afriku. 
Već 1870. uza sve prigovore Egipta i Turske kupili 
su od sultana Raheite komad zemlje na Crvenom 

moru, Asab, koji su 1882. proglasili krunskom 
kolonijom, a 1885. zaposjeli Masauu, gdje je bila 
egipatska posada. Ne bi imali srca za to prodiranje 
u Osmanlijsko carstvo bez dopuštenja Velike Bri- 
tanije, kojoj je obećana talijanska pomoćna četa 
dobro došla u njihovoj prvoj vojni na Mahdia u 
Sudanu. Sad im je put u Eritreju i Abesiniju bio 
otvoren, pa su osvojili pogranična mjesta Keren i 
Asmaru, ali im je bila loša sreća, jer ih je Ras 
Alula od Abesinije 1888. kod Dogalia hametom 
potukao, pa tek jer su Mahdijevci htjeli navaliti 
na etiopsko carstvo, mogli su 1889. osvojiti dalje 
nešto abesinske zemlje. Iste godine bio je pače 
učinjen s Abesincima ugovor od Učalija, koji je 
Talijanima dao prvenstvo u etiopskoj zemlji. Na 
to Velika Britanija ugovorom od 1891. prepusti 
Italiji ne samo Abesiniju, da bude područje tali- 
janskih Probitaka, nego i čitavu istočnoafričku So- 
mali zemlju do Lube. 

. Međutim je novi car Abesinije Menelik tako 
osilio, da je s »nesebičnom« pomoću Francuske i 
Rusije mogao pokušati, kako bi se otresao isto 
tako »nesebična« prijateljstva Italije. Najprije 1893. 
otkaže ugovor od Učalija, onda 1894. povede rat za 
Tigre pokrajinu, u kojoj su Talijani iza nekoliko 
okršaja s Mahdijevcima i Abesincima osvojili 
neko 240 000 čkm abesinske zemlje. Ali im je opet - 
bila loša sreća, najprije ih je 8. prosinca 1895 
carski general Ras Makonen kod Amba Aladžija 
nemilo potukao, a onda je 1. ožujka 1896. talijanski 
general Baratieri bio kod Adue poražen. Mirom 
od 28. listopada 1896. bio je ugovor od Učalija 
ukinut i nezavisnost Abesinije priznata. Potresanje 

jabuka u susjedovu vrtu nije drugo donijelo nego 


tri stotine pedeset milijuna lira državnog duga i, 


pad ministra Crispia, koji je zamislio i vodio to 
osvajanje. 

Sad su Talijani kupili od Velike Britanije neke 
luke u Somali zemlji i ugovorom s Mulahom od 
Nogata dobili još četiri stotine hiljada čkm abesin- 
* ske zemlje s neko tri stotine hiljada žitelja, pa su sa 
svojim kolonijama Eritrejom i Somali zemljom 
sasvim došli u zavisnost od Velike Britanije. Zato 
su se opet prihvatili stare osnove Crispieve o Tri- 
polisu i 1902, u sporu oko Maroka protiv Njemačke 
Francuskoj potajno prodali svoj glas, da bi smjeli 
sebi prisvojiti Tripolis. A kad je Francuska, kojoj 
vjera nije bila tvrđa od njihove, vršeći svoj poziv 
»mirnog prodiranja« iznenada zaposjela oazu Gha- 
dames u zaleđu Tripolisa, uzeli su taj nesestrinski 
postupak za valjan razlog rata — s Turskom, da- 
bome, odakle se nije bilo nadati otporu. Tako do- 
“pade Tripolis Italiji, a taj je događaj bio 5. stude- 
noga 1911. svečano objavljen svijetu. Borba za 
ovu novu koloniju Libiju trajala je još i dalje, a 
kako je Turska bila zapletena u balkanski rat, bila 
je prinuđena, da je se odreče. I osvojenje otoka 
Roda 1912. kazivalo je, da se je i u Talijana probu- 
dio imperijalizam. Kad se je započeo svjetski rat, 
imali su Talijani kolonija u površini od jedan i po 
milijuna čkm s jednim i po milijuna žitelja. 


Poslije svjetskog rata izrekao je Mussolini kri- 


laticu »Italija hoće i mora imati Abesiniju«. Liga 
naroda sa svojim dugovječnim raspravama i me- 
đusobnim objedama poslužila mu je, da je imao 
kada konačno se spremiti na rat, ali je pod pri- 

tiskom Velike Britanije zauzela nenadani stav. 
Obzir na osjećaje od četiri stotine milijuna njezinih 
obojenih podanika bio je Velikoj Britaniji preči od 
bivšeg saveznika u svjetskom ratu, a radilo se je 
i o njezinoj Ahilovoj peti, o Sueskom prokopu i o 
slobodnom morskom putu u Indiju. Pod njezinim 
okriljem ustalo je neko četrdesetak država, članica 
Lige naroda, s ekonomskim sankcijama protiv 
Italije. Ali je Mussolini poslao u Afriku najsilniju 
vojsku, što se igda na Bliskom istoku podigla, da 
. osvaja druge zemlje, osim možda one, što su ju 
Perzijci podigli na staru Grčku, s hiljadama stroj- 
nih pušaka, lakih i teških topova, oklopljenih kola, 
aviona, bomba upaljivih i s otrovnim plinovima 
itd, A Abesinci nisu imali ništa, čime bi se mogli 
od njih obraniti. Bog zna, bi li se Talijani igda pro- 
tukli do srca neprijateljske zemlje, da im nije 
pomogla kemija, a Abesinci nisu imali ni plinskih 
maska ni prostora zaštićenih od tih plinova. Tako 
je Badoglio mogao 5. svibnja 1936. izvjesiti tali- 
jansku zastavu u Addis Abebi, a talijanski gubitci 
u toj čitavoj vojni bili su 3497 momaka računajući 
ovamo i bolesne. ; 
Mussolini mogao je istoga dana talijanskom 
narodu navijestiti rimski mir (»Pax Romana«), 
dašto, tek njegov otisak u malom, a pet dana poslije 
talijanskog kralja proglasiti carem Abesinije poput 
engleskog suverena ,koji je kralj Velike Britanije 
i car Indije. Mussolinijev san se je obistinio, po- 
vratio je u život »Imperium Romanum«, rimsko 
carstvo, dabome tek u početnoj veličini od 2620000 
čkm i.osam i p6 milijuna žitelja. Onda je došao 
vojnički pohod u fašističku Španjolsku i možda 

posvoj:Malorke, da pomogne do vlasti nad Medi- 


teranom, koji ima da bude »mare nostrum«. Tako je. 
kolonijsko carstvo znatno poraslo, tek s njime nije . 


porasla domaća ekonomska snaga, da bi dostajala 
za tu ekspanziju i imperijalizam. Italija je imala 
1935. tek jednu stotinu milijuna funta u njoj ulo- 
žena tuđeg kapitala, baš toliko, koliko i Poljska, 
Turska, francuska Sjeverna Afrika, bivša Austrija 
i Grčka, a vrijednost njezine vanjske trgovine izno- 
sila je 213 milijuna funta (dakle manje nego promet 
Belgije, Kanade, Nizozemske i Indije), a od toga 
uvoza 132 i izvoza samo 85 milijuna funta. 

Još treba da ovdje spomenemo Ruse, koje obično 
ne broje među kolonijske narode, jer njihovo ko- 
lonijsko carstvo nije od matice zemlje odijeljeno 
svjetskim morem, Ali zato njihova kolonijska po- 
litika i po svome opsegu i po svojim uspjesima 
baš je tako znamenita kao i britska, ako ju nije 
i nadmašila. Osvojivši čitavu Sjevernu Aziju pa i 
njezinu visoravan u sredini sve do vrata Indije oni 
su otvorili sebi za vijekove dugo i široko polje kolo- 
nijske ekonomske i kulturne djelatnosti, pa se od 
stoljeća daju na golem rad, da to gorostasno po- 
dručje nasele i da ga ne samo politički nego i 
ekonomski stope s maticom zemljom. Samo im je 
od koristi, da to kolonijsko područje nije morem 
vezano s maticom zemljom. Seoba u nj biva gotovo 
nezapaženo od vanjskog svijeta. Domaće gospo- 
darstvo, trgovina, industrija, poljodjelstvo utječe 
u nj bez neprilična prijelaza. Rijetko njegovo ži- 
teljstvo zadaje gušćem evropskom naseljavanju tek 
neznatne smetnje. Narodi Srednje i Sjeverne Azije 
zapravo nisu priprosti, prirodni narodi kao -u 


98 


se? 
: 


NIKAK C 
ber 


h 


1 


moj 


m 


Te EST 


ua 


ž . 


SOUTE (MAC Sha iš Norther 
Bechuanald & Scutherm 
= 1 . 
a Seredli 


JEH 


99 


Africi i u Južnom moru, nego su naprotiv ostatci 
starih kulturnih naroda, pa se zato brže priljube 
modernoj evropskoj kulturi. A opet razlike između 
stepena njihove kulture i kulture njihovih novih 
gospodara i staratelja nisu tako velike kao na 
priliku između Engleza i svih njihovih starosjedioca 
u Africi ili većinom u Aziji. Pa tako čovjeka izne- 
nađuje veoma zanimljiva pojava u Rusa, a sama 
po sebi paradoks, da su oni po svojoj niskoj kul- 
turi sposobniji za višu kulturnu djelatnost na 
tuđem području, nego bi bili i najkulturniji narodi 
zapadne Evrope. 

Problem njihova kolonijskog razvitka određen 
je kopnenim značajem njihova golemog carstva. 
“ Svagda i svagdje. Rusi gone k moru. To je njihova 
imperijalistička politika, Do Petra Velikoga išla je 
u smjeru perzijskog i kineskog mora i prodirala u 
Srednju Aziju. Ali pod njegovim nasljednicima 
okrenula se je kao pravovjerna crkvena vlast i na 
jug protiv din-dušmanina, jer je svečano preuzela 
duhovnu baštinu Bizanta, pa i tražila Carigrad kao 
svoje pravo. Istočni ratovi Katarine pa i sva po- 
tonja ruska balkanska politika potjecali su od te 
ideje, koja je pokretala još i Miljukova i Kerensko- 
ga sve do boljševičkog prevrata. ' 

Imperijalistička politika povela je Ruse 1580. 
preko Urala, za malo godina do Oba i Irtiša, 1638. 
do Lene i Ohotskog mora, stala na gornjem Amuru 
i tamo prviput naselila političke bundžije i pro- 
tivnike, ratne zarobljenike i kažnjenike, za deset 
godina podvrgla Kamčatku, 1702. stigla na istočnu 
granicu carstva, na Beringovo tijesno i 1770. do- 
prla do Aljaške, koju je 1867. prodala Sjedinjenim 

državama američkim. Zato je unutar Azije osvojila 
1802. Georgiju, malo za tim Imeritiju, 1813. otela 
od Perzije Baku, uljeni predjel na Kaspijskom 
moru. Primakla se je do granica Indije i osvojenjem 
Hive, Bohare Taškenta, Turkestana i Turana pri- 
bližila se k perzijskom zalivu. Ratni ministar Ku- 
ropatkin joj je u tajnom izvještaju caru 1900. 
odredio granice namjeravanog cilja. »Kako će ži- 
teljstvo Rusije«, rekao je, »u dvadesetom vijeku 
porasti do četiri stotine milijuna duša, prirodno je, 
te carstvo treba da dobije luke u Sredozemnom 
moru, Pacifiku i Indijskom oceanu, koje svagda, 
i zimi i ljeti, može upotrebiti. Tako će Rusija«, na- 
stavlja, »svojom ojačanom ekonomskom snagom 
postati najopasniji takmac u svjetskoj trgovini, a 
prema tomu može svoj cilj postići samo nakon 
ratova s Engleskom, Njemačkom, Austrijom, 'Tur- 
skom, Kinom i Japanom«. : 

Ta imperijalistička politika prirodno se je od 
prvog početka sukobila s najsnažnijom protivnicom, 
Engleskom. Već u zajedničkom ratu Rusije, Fran- 
cuske i Engleske protiv Turske tako se je zaoštrila 
opreka između Rusije i Engleske, te ova nije dala 
saveznici Rusiji, da postigne svoj glavni ratni cilj, 
da osvoji Carigrad i uzme Dardanele pod .svoju 
vlast. Odatle nastade borba tih dviju takmačica za 
svjetsko gospodstvo, koja je jedno stoljeće pokre-“ 
tala čitavu politiku Evrope, pa Veliku Britaniju 
učinila zaštitnicom Turske, da bi spriječila dolazak 
Rusije u Sredozemno more. Ta velika vlast anglo- 
saska nigdje nije pustila Rusiju k toplom moru. 
Njezin savez s Japanom (1902.) pomogao je toj 
azijskoj vlasti, da je svoje imperijalističke zahtjeve ' 

od Rusije silom iznudila. Njezina pobjeda 1905. 
preotela je ruskom gorostasu Mandžuriju i prevlast 
na Dalekom istoku. Konačno s izgubljenim svjet- 
skim ratom prestaje i carska Rusija, a njezina 
nasljednica, Sovjetska Rusija, izjavljuje po svojoj 
političkoj prirodi, da je »zasićena«, iako je izgubila 
u Evropi mnogo zemlje, pa se službeno odriče svake 
imperijalističke politike, : 


Ona je svejednako zapremila jednu šestinu ze- 
maljske kugle, ima 21267 700 čkm i 166 milijuna 
žitelja. Podijelila se je u jedanaest konstitutivnih, 
temeljnih republika, od kojih pojedine opet čine 
federacije od više država članica, Udružila je u 
svome najnovijem ustavu parlamentarnu demo- 
kraciju s ustanovom fašističkom, s »jednastranka- 
državom«. Preko noći se je prometnula u veliku 
industrijsku državu, koja se takmiči s Velikom 
Britanijom i sa Sjedinjenim državama američkim. 
Monopol vanjske trgovine ima u njoj država, koja 
dopušta izvoz i uvoz samo državnih potreba, izvoz 
nekih sirovina, kamenog uglja, drva, krzna, prte- 
nina, pamuka na Istok, nešto tvorničke robe na 
Istok i živežnih namirnica, pšenice, zobi, maslaca, 
lanene komine, uvoz poglavito sirovina, kojih So- 
vjetska Rusija, gdje se industrija razvija tako 
naprečac, ne može dosta proizvoditi, kao bakra, 
kaučuka, vune, pamuka i tvorničke robe, željeznina, 
nožarskih stvari, strojeva. Zato i iznosi vrijednost 
cjelokupne vanjske trgovine tek 182 milijuna funta. 
Ali iako je Sovjetska Rusija napustila osvajalačku 
politiku carske Rusije i službeno se odrekla svih 
imperijalističkih ciljeva, Bog zna, ne će li se igda 

dati na puno opasniju i opsežniju ekspanzivnu po- 
litiku, koja se zove »svjetska revolucija«? . 
Pa opet je Rusija pored sve svoje veličine, koja 
zaostaje samo za površinom Britskog carstva, sve- 
jednako ostala kontinentalna država, nije se razvila 
do središta svjetske trgovine, niti zapravo ima 
kakova dijela u svjetskom gospodstvu. Novovjeko 
doba vidjelo je samo dva takva kolonijska carstva, 
koja su dobila takovu vlast, sada Britsko i nekada 
Španjolsko. Prvo obuhvata sve strane svijeta, pa 
ni jedno carstvo, što ga povijest pamti, nije ga 
nadmašilo prostorom, brojem duša, prosvjećiva- 
njem, bogatstvom i raznovrsnošću ekonomskih 
snaga. »Pax Britannica« dosada je najveća poli- 
tička tvorba u novom vijeku, kao što je »Pax Ro- 
mana« bila u starom. A za drugo, koje je uzelo 
pod svoju vlast čest Sjeverne Amerike, Antile, 
čitavu Srednju i Južnu Ameriku osim Brazilije pa 
otočje Filipina i Marijana ispreko Pacifika, mogao 
je car Karlo V. izreći onu ponosnu riječ, da u 
njegovu carstvu sunce ne zapada. To je carstvo 
uminulo, ali je u svim tim krajevima, koji su negda 
njemu pripadali, ostavilo neprolazno obilježje svoga 
jezika i svoje posebne, španjolske kulture, duhovne 


i političke. Kao da im je naročito svoje apsoluti- 


stične ideje države i crkve dalo u baštinu, koje oni 
nisu odvojili, pa svejednako i dalje u njima živi. 
Nekoliko odabranih slika od jednoga i drugoga naj- 
bolje će nam pokazati prirodu i posljetke novovjeke 
kolonijske politike u velikom stilu. 


., 

Britsko carstvo neki je paradoks, za nj i sami 
Englezi kažu »The British Empire in an accident«, 
Britsko carstvo tek je neki slučaj. Nije bilo uči- 
njeno, nego se je dogodilo; njegova izgradnja nije 
smišljena, nego je sama od sebe nastala, stvar je 
više sreće nego vodstva. Veliki moralni posljetci 
kadšto imadu svoj izvor u čisto materijalnim stva- 
rima. Tako je bilo i ovdje. Nigda ne bi bilo Britskog 
carstva sa svima tima bijelim, Crnačkim, zagasi- 
tim, crvenim i žutim narodima, a u svima stranama 
svijeta, da engleskoj kruni nije trebalo novaca i 
da novčari i trgovci nekih naprednih gradova 
engleskih nisu pregli, da sebi prisvoje trgovinu, 
koju su u Engleskoj tjerali tuđinci. Nije ni četiri 
stotine godina od njegovih početaka, a razvilo se 
je do ove veličine tek za ovo posljednjih pedeset 
godina. Nije stvoreno po nekoj osnovi, po držav- 
ničkoj zamisli, po nekim nacionalnim i političkim 
idejama, nego se je rodilo, raslo i ovako razvilo 
od želje za dobitkom, nastalo je od traženja preko- 
morskih zemalja, s kojima bi Englezi mogli s pro- 
bitkom trgovati. Slučajan je posljedak trgovačkih 
putovanja u Indiju za svilu i mirodije, u Afriku za 
robove, u Virginiju. američku za željezo i drvo, u 
Kanađu za krzna. Trgovačka staništa postala su 
tvrđave ili naselja i obrana zakonitih probitaka 
dovela je do miješanja u »domorodne« poslove, pa 
time do izravne ili neizravne vlasti nad tom zem- 
ljom, a ratovi s takmacima do još daljega osvaja- 
nja. Da bi se moglo mirno živjeti u jednom kraju, 
trebalo je imati vlast nad drugim, i tako je išlo 
redom. Na osvitak devetnaestog stoljeća imala je 
Velika Britanija u svojoj vlasti zemalja u svakom 

od tri velika oceana, s obje strane Atlantika, u 
Indijskom oceanu i Pacifiku. 

Da bi održala vanjska tržišta, trebalo joj je bez 
prestanka ratovati s drugim vlastima, koje su išle 
za istim sjajnim šićarom. Trebalo je pobiti najprije 
Španjolce, onda Portugalce, zatim Nizozemce i ko- 
načno Francuze, dok je britski monopol bio tvrd 
i bez straha. U devetnaestom stoljeću više nije bilo 
ni jednog takmaca na mejdanu. Francuska, još u 
osamnaestom stoljeću neprijateljica u svakom 
kraju, na istoku i na zapadu, bila je u prvoj po- 
lovini devetnaestog vijeka suviše zabavljena svojim 
unutarnjim poslovima, da bi se i dalje takmičila, 
To je doba Velikoj Britaniji bilo doba objačanja. 
Od 1815., kad su Napoleona konačno svladali, do 
1914. samo je jedamput ratovala s evropskom drža- 
vom, s Rusijom od 1854. do 1856. Imala je kada, 
da svoj dobitak spremi i utvrdi. Ni to nije mogla 
učiniti u potpunom miru, naprotiv sveđer je rato- 
vala u jednoj ili drugoj strani svijeta, u Aziji, 
Africi ili u Južnom moru, a gotovo čitavo stoljeće. 
No to su bili tek ratovi s domordcima, od česti 
potrebno djelo, da bi utvrdila tekovinu. Ti ratovi 
vodili su se dabome na kopnu, ali u svima njima 
odlučivala je britska snaga i vlast na moru jednako 
kao u ratovima s Napoleonom. Iz njih je ona izašla 
neograničena gospodarica mora i brodarenja, iako 
je u tom ratovanju izgubila neko četrdeset posto- | 
taka svojih brodova. 

A doskoro su brodovi upotrebili veliki glavni 
tehnički izum industrijske revolucije, pogon par- 
nom snagom, čime je nastao silan prevrat. Ne samo 
da su daljine bile skraćene, nego su ljudi prviput 

stali ploviti morima i oceanima s nekom izvjesno- 
šću, kad će stići u odredište. U osamnaestom vijeku 
trebalo je tri mjeseca, dok je iz Amerike stigao 
odgovor na poruku iz Engleske i obrnuto. Carstvo 
s takovim prometalima prirodno može da bude tek 
lagano povezano, Parobrod, a poslije naročito že- 
ljeznica, brzojav, telefon, radio i konačno avion 
primakli su udaljene britske krajeve još bliže 
k matici zemlji, a time se je carstvo utvrdilo i 
uredilo kako prije nije bilo moguće. Od 1800. do 
1850. površina carstva se je potrostručila, a od 
1850. do danas opet potrostručila. Industrijska re- 
volucija donijela je Engleskoj kod kuće po grado- 
vima silno blato, smradan dim, nemio nered, prljave 
ulice, silno neznanje raje, bijedu i očaj radnika, 
ali i snagu, da je mogla zavladati svima morima. 
Tolika vlast nije mogla dugo ostati neosporena. 
Britsko carstvo nije danas bez takmaca, ne samo 
na Dalekom istoku, nego i širom svijeta, naročito 
u Južnoj Americi i u svojim Dominionima. Na 
istoku mu je dijeliti mejdan s Japancima i sa 
Sjedinjenim državama američkim, a i drugdje su 
ove potonje stale, da se s njime za vlast ogledaju. 
Poslije svjetskog rata, iz kojega je Velika Britanija 
izašla oslabljena, javlja se ta angloamerička utak- 
mica i u području njezina carstva, ali najjače je 
izbila na javu u državama Južne Amerike, u Argen- 
tini, Braziliji, Peruu i u Chacoratu Bolivije i Para- 


guaja. Pitanje budućnosti Britskog carstva, nasto-' 


janje njegovih dijelova, koje ide za ekonomskim 
i političkim razlazom, protivni pokušaji britske 
klase vladarice, da pritegne veze i objača spone, 
a onda sve očitija politika Sjeveroameričke unije, 

prirodne nasljednice i mogućeg središta svijeta; 
koji govori engleski, da ekonomski presvoji britske 
Dominione — sve je to jedno od najvećih pitanja 
imperijalističke utakmice u poratnom. svijetu. 

Danas je Britsko carstvo po sudu imperijali- 
stičkih vlasti takmačica najmasnija posljednja 1o- 
vina u potrku za novom podjelom svijeta. A ima 
od njega što i dijeliti, jer zaprema površinu od 
39227000 čkm s pet stotina milijuna duša, dakle 
nešto manje od četvrti površine zemaljske kugle 
i četvrtine svega žiteljstva svijeta. Ako k tomu 
dodamo po imenu »nezavisne« države, Egipat pod 
britskim vojničkim zauzećem, Iran pod zauzećem 
britske uzdušnoplovne sile, Himalajske države, pa 
podložene i tijesno udružene portugalske i nizo- 
zemske kolonije, sve će doseći neko četrdeset i 
sedam milijuna čkm i šest stotina milijuna žitelja, 
što pripada k utjecajnom području britskog impe- 
rijalizma. : 

Ali njegova snaga ni iz daleka ne odgovara 
opsegu njegova carstva. Od pola milijarde svijeta 
pravog carstva tri stotine šezdeset milijuna su ži- 
telji Istočne Indije, koji se sve upornije bore za 
svoju nacionalnu nezavisnost. Četiri stotine mili- 
juna u svemu ili osamdeset i šest postotaka su po- 
dloženi narodi u kolonijama a neevropskog plemena 
i pod aristokratskom engleskom vladavinom sve- 
udilj više ili manje u buni i nemiru. Ostaje dakle 
sedamdeset i jedan milijun evropskog plemena (65 
britskog, Engleza, Škota, Walešana, Iraca, 5 Fran- 
cuza i 1 Bura) pored 110 milijuna žitelja evropskog 
plemena u Sjedinjenim državama američkim. Od 
toga sedamdeset i jednoga milijuna više od 46, 

što čini trinaest postotaka svega žiteljstva carstva, 
nastavaju u matici zemlji, a od tih opet tri čine 
Irsku, koja se nogama i rukama bori i otima od 
britskog imperijalizma, dok su se dvadeset i pet 
milijuna rasijali po četirima prekomorskim Domi- 
nionima, Kanadi, Australiji, Novoj Zelandiji i 
Južnoj Africi, koje su od česti nezavisne sporedne 
imperijalističke vlasti i tek ograničeno udružene 
s britskim imperijalizmom. 

Ali tih dvadeset i pet milijuna, koji čine nešto 
više od stotog dijela žiteljstva zemaljske kugle, za- 
premili su ne manje od sedmine njezine površine, 
pa se sada odvajaju od drugog svijeta i tjeraju 
strogu politiku, koja ograničuje useljavanje iz dru- 
gih van britskih krajeva, a u praksi i iz ovih poto- 
njih. U ono trinaest godina od 1919. do 1931. uselila 
su se iz velike Britanije u područje carstva u svemu 
dva i po milijuna, a u najnovije doba više se je iz 
njega vratilo u Veliku Britaniju, nego se iz nje u 


carstvo uselilo. Sve te opreke silno djeluju na želje: 


i osnove drugih naroda i plemena izvan carstva. 
Britski Dominioni imadu glayne, a nerazvijene i 
slabo naseljene zemlje kapitalističkog svijeta. Nije 
čudo, što druge imperijalističke vlasti zavidnim 
očima gledaju na te zemlje i na masne dobitke od 
iskorišćivanja podloženih obojenih naroda Britskog 
carstva. Japanska osvajalačka politika željno čeka, 
kad će naslijediti britske zemlje na Dalekom istoku. 
Talijanski fašizam isto tako sniva, kako će nasli- 
jediti Britsko carstvo u Sredozemnom moru, u Bli- 
skom istoku i Sjevernoj Africi, Uporedo s time 
Sjedinjene države američke već su bacile oči na 
britske Dominione i stale živo pa i očito raditi, da 

ih privuku u svoje političko i ekonomsko područje. 
Sve te vlasti uzimaju već u račun propast i konačni 
razlaz Britskog carstva kao mogući događaj u svjet- 
skoj politici, a njegove zemlje smatraju najboga- 
tijim plijenom u konačnom boju za novu podjelu 
svijeta. Ali i britski imperijalizam bori se iz sve 
svoje snage, da bi u svojoj vlasti održao što ima, 
Već su na imperijskoj konferenciji 1926. Domi- 
nioni iznudili od britskog kapitalizma, oslabljena 
unutarnjom socijalnom borbom, glasovitu izjavu o 
svojoj nezavisnosti, koja je 1931. bila uzakonjena 
u Westminsterskom Statutu. Od te 1926. godine 
počinje se njihova sve veća nezavisnost od stare 
britske hegemonije i sve bliže primicanje Sjevero- 
američkoj uniji. Poratne godine obilježene su sve 
većim ekonomskim raspadanjem Britskog carstva, 
naročito što se tiče prometa između Velike Britanije 
i Dominiona, a s njime i sve većim političkim odva- 
janjem. Uzevši cjelokupno poratno vrijeme do prve 
svjetske krize, doba od 1913. do 1929., prekomorski 
je izvoz u carstvo iz Velike Britanije od četrdeset 
i četiri pao na trideset i četiri postotka svega nje- 
zina izvoza, a uvoz iz carstva u Veliku Britaniju 
od. četrdeset i dva na trideset i četiri postotka 
svega njezina uvoza. U isto doba porastao je pre- 
komorski uvoz u carstvo iz Sjedinjenih država od 
dvadeset i dva na dvadeset i šest postotaka svega 
njegova uvoza. Velika Britanija držala je 1929. tri- 
deset i četiri postotka svih tržišta u carstvu, dok 
su Sjedinjene države unatoč preferenciji carstva 
porasle na dvadeset i šest postotaka tih tržišta. One 
su u Kanadi 1929. imale šezdeset i osam, a Britsko 
carstvo petnaest postotaka njezinih tržišta. U: 


109 


Australiji su one porasle od četrnaest.na dvadeset 
i pet postotaka tržišta, dok je Velika Britanija pala 
od pedeset i dva na četrdeset postotaka njezinih 
tržišta. U Indiji porasle su od tri na deset posto- 
taka, dok je Velika Britanija pala od šezdeset i 
pet na četrdeset i tri postotka. A danas su Sjedi- 
njene države svojim cjelokupnim izvozom već nad- 
mašile Veliku Britaniju. 

Dok se tako prekomorsko. carstvo ekonomski 
odmiče od svoje matice zemlje, zbivaju se u nekim 
njegovim znamenitim stranama sudbonosni doga- 
đaji. Irska se bori za: svoju potpunu nezavisnost, 
Indija izdiše pod imperijalističkom politikom brit- 
skom, što hoće da od nje učini ekonomsko i finan- 
cijsko središte i ishodište svega carstva, pa traži 
spasenje u nacionalnoj nezavisnosti, Kanadu svoja- 
taju Sjedinjene države, australski ministar pred- 
sjednik S. M. Bruce očito i javno ističe, da je rat 
bivših engleskih kolonija u Sjevernoj Americi za 
svoju nezavisnost izgled, koji je jednim mahom 
oborio sve današnje Dominione, dok Egipat sveudilj 
nastoji i bori se, kako bi se oslobodio od nesnosne 
vojničke i ekonomske vlasti britske. Zanimljivo je 
i poučno izbliza ogledati te događaje, što priprav- 
ljaju novu podjelu svijeta. 


* 


Od dvanaestog stoljeća stali su Englezi četovati 
na Irsku. Grof Pembroke iskrcao se je tamo 1169. 
s nekoliko stotina teško oružanih konjika, pa je u 


toj zemlji besputnih močvara i humaka našao oča-, 


jan, ali goloruk otpor. Oko polovine toga stoljeća 
počelo se je iskorišćivanje irskog seljaštva. Englezi 

su irske zemlje prosto oduzimali i pod silu proda- 
vali svojim promućurnim ljudima, a kadšto su 
osnivali naseobine i sadove svojih iseljenika. Pede- 
set godina zvjerskog i gotovo neprestanog rata, 
gladovanja, pokolja i konačnog oduzimanja zemlje 
obratile se prostrane krajeve u pustoš i divljaštvo. 
Irska bila je prva znatnija engleska kolonija, gdje 
su se Anglosasi naučili svima vještinama i majsto- 
rijama vladanja podložnim narodima. Naročito su 
u Ulsteru, sjeveroistočnom kraju otoka, pokle su 
ga sasvim osvojili, oduzeli seljacima čitavu zemlju 
i u bescjenje ju prodavali Englezima i Škotima 
trgovcima i spahijama. ' 

Kad je poslije nesnosnog zuluma od nekoliko 
stoljeća u sedamnaestom vijeku buknula buna, jer 
je engleska vlada domaćom revolucijom bila osla- 
bila, učinili su domorodci buntovnici divljački po- 
kolj među novim naseljenicima i bili još divljački- 
jom odmazdom odaslanih engleskih i škotskih 
četa pokoreni. Dok je još revolucija bjesnila, stali 
su londonski bogataši kupovati još neposvojene 
zemlje buntovnika, da bi zadobili šićara. Zato se je 
Cromwell u kolovozu 1649. iskrcao u Irskoj, a ne 
samo, da opet osvoji zemlju za republiku, nego i 
da pomogne ovim provrtnim londonskim * boga- 


. tašima. 


Pokle je primorske gradove Droghedu i Wex- 
ford na juriš uzeo i njihove posade poklao, nije 
naišao u zemlji ni na kakav znatniji otpor. Kad 
je zemlju osvojio, stao ju je iznova naseljavati. 
Najbolja zemlja u: trima pokrajinama Ulsteru, 
Leinsteru i Munsteru pripala je Englezima vlasni- 
cima, londonskim pretrglijama i časnicima Crom- 

wellove vojske. Puno zemlje dobili su i vojnici u 
ime zaostale plaće, da bi tako namjesto domoro- 
daca Iraca došli naseljeni Englezi u sve tri pokra- 
jine. Ali ti redovi bili su ponajvećim dijelom su- 
više siromašni, da bi mogli obrađivati svoje zemlje, 
pa zato su im ih pokupovali za vrlo niske cijene 
časnici i drugi Englezi i tako postali spahije. Irci 
seljaci ostali su. radnici ili maloposjednici zakup- 
nici s veoma velikom zakupninom, koje nisu mogli 
plaćati. Mnogi su poginuli u ratu, mnogi ukrcani, 
da budu pravo roblje u američkim sadovima (u 
cigloj jednoj godini njih dvadeset hiljada!),. a 
mnogi od viših klasa otišli u Evropu i postali voj- 
nici potukači. Žiteljstvo Irske, koje je 1641. bro- 
jilo milijun i po, spalo je 1652. na 850000. Od tih 
bili su neko 150000 naseljenici Englezi i Škoti. 
Mnogi od njih bili su maloposjednici i za nekoliko 
desetaka godina spali na prosjački štap kao i Irci 
oka njih. Sad je Irska bila, a odsada i ostala vrelo 
jeftine hrane i sirovina za Englesku. 

Od toga vremena bilježi povijest Irske same 
bune i ustanke i njihovo stišavanje rukom gvozde- 
nom i krvavom. Svrgnuti kralj Jakov II. k njima 
je 1689. pribjegao i potpalio narodni ustanak do- 
morodaca katolika na protestantsku posadu. U 
srpnju 1690. iskrca se njegov zet kralj Vilim III., 
porazi Jakobitsku vojsku, pa njemu se predade 
posljednji irski general na njegovo obećanje, da 
će Ircima katolicima dati vjersku slobodu. No kralj 
prekrši svoju riječ i izdade strogi kazneni zakon, 
koji ih je lišio svih građanskih i vjerskih prava: 
Iza novog osvajanja došlo je novo oduzimanje ze- 
mlje, pa odsele. vladaju Englezi Irskom još očitije 

i okrutnije, nego igda prije, kao nekom kolonijom, 
koja postoji samo za korist engleske aristokracije 
i buržoazije. Za američke revolucije 1778. opet dižu 
Irci bunu za nacionalnu nezavisnost, ali ih njihova 
aristokracija i inteligencija upotrebila za oruđe, 
da od Engleza dobije slobodnu trgovinu i zakonsku 
nezavisnost podmitljivog i oligarhijskog parla- 
menat u Dublinu, pa ih tako razoružala i izdala. 
Isto tako za francuske revolucije 1796. podigli se 
»Sjedinjeni Irci«, nu bez aristokracije i inteligen- 
cije, koja je pred osamnaest godina narod izdala 
i ostavila ga na cjedilu, samo »onaj široki i časni 
sloj narodne zajednice — ljudi koji nemaju ništa«, 
na Englesku i na njezine pristaše u irskoj klasi 
vladarici, pa tražili od francuskog direktorija po- 
moćnu vojsku, koja će zajedno s buntovnicima ra- 
tovati. Ali ta se vojska zbog nevremena i vojničke 
pometnje nije iskrcala, pa su sve irske osnove i 
nade propale. To se je isto dogodilo ljeti 1797., 
kad obećane pomoćne čete, ovaj put iz Holandije, 
nisu stigle. Dvije su godine Irci badava čekali po- 
moć, a sada engleske vlasti svojim zulumom i mu- 
čenjem raspale seljake na očajnu bunu. Oni se u 
svibnju 1798. dignu, nu poslije neke ljute borbe 
buna je bila utišana s tolikom okrutnošću, da je 
svu zemlju zahvatila silna strava. A i druga buna 
1803. bila je poražena. 

Prirodni posljedak svladane bune »Sjedinjenih 
Iraca« bio je Zakon o uniji, o sjedinjenju od 1801. 
Podmitljiv i nenarodni irski parlamenat u Dublinu 
mogao je svejednako biti središte, oko kojega će 
se prevratni nacionalizam okupiti, a zato ga je 
trebalo ukinuti. Pitt mlađi, tadašnji ministar pred- 

sjednik britski, prosipao je silno mito od milijun 
funta, da kupi većinu irskog parlamenta, pa tako 
je privolio protestantsku gospodu, koja su tada u 
njemu odlučivala, da je izglasovala svoju smrt. 
Obećanje u zakonu o uniji, da će biti ukinute sve 


zakonske pravne nesposobnosti, nametnute katoli- 


cima, nije bilo održano. Naprotiv iza toga zakona 
bio je izdan čitavi red izvanrednih zakona, da bi 
svladali sveudiljne pobune seljaka protiv nesnos- 
nih tereta zakupa, desetina i poreza. Naročito su 
desetine mogli utjerati samo bajunetama. 


Engleskim klasama vladaricama bilo je stalo do 
Irske poglavito zato, jer je ona bila vrelo jeftine 
hrane. To je bila srž njihova iskorišćivanja u ovo 
posljednjih stotinu i pedeset godina, makar u kome 
je obliku to bivalo, Kad su se u Engleskoj razvile 
tvornice, obratile su Irsku u svoju žitnicu. Za 
visokih cijena Napoleonskih ratova skočile su za- 
kupnine, da je bilo čudo, pa su u Irskoj selišta 
cijepali u čestice, a ove na slogove. Dok su poslije 
rata bili na snazi zakoni o carini na žito, bila je 
Irska jedino mjesto, odakle su mogli slobodno uno- 
siti žito u Englesku, a makar su poslije cijene žitu 
pale, nisu toga osjetili dobitci spahija, jer je po- 
sljedak toga pada bio jedino to, te je seljaku bilo 
proizvoditi više pšenice, da može platiti zakupninu. 
Proračunali su, da je 1835. bila vrijednost čitave 
irske poljodjelske proizvodnje trideset i šest mili- 
juna funta. Od tih je deset bilo potrošeno za za- 
kupnine, dvadeset za poreze, desetine i dobitke 
Pretrglija i trgovaca, a manje od šest ostalo je za 
poljodjelce, maloposjednike i radnike. 

Seljak je sijao pšenicu, da plati zakupninu, i 
krumpir, da prehrani sebe i svoju porodicu. A od 
1845. do 1850. bjesnila je silna glad. Stotine hiljada 
Svijeta skapale su 1847. od gladi ili od pošaline 
nastale glađu, milijun i pć svijeta ubile su u tim 
godinama zakupnine i dobitci pretrglija i trgovaca. 
Badava su vođe »Pokreta mladih Iraca« 1848. ku- 
šali, da zajedno s engleskim Kartistima dignu 
bunu, narod je bio glađu izmoren i oslabljen, da 
nije imao fizičke snage za otpor protiv oružane 
sile. Onda su došli dnevi neviđene bijede, nebro- 
jenih sudskih izbacivanja seljaka iz kuće i kućišta 
zbog neplaćene zakupnine, pa iseljavanje u Sjedi- 
njene države američke i u Kanadu. A kad su bili 
ukinuti zakoni o carini na žito, irska pšenica izgu- 
bila je svoj monopol na engleskom tržištu, pa mje- 
sto sijanja pšenice sve više dolazila popaša stoke. 
Žiteljstvo spade od 8170 000 u 1841. na 4700 000 u 
1891. godini, a površina zasijana žita od tri milijuna 
na milijun i pć engleskih jutara. U isto doba isti- 
snula je strojem načinjena prtena i pamučna roba 
Lancashirea tkalce i prelce na ruke, pa između 
1841. i 1881. spade broj radnika u tekstilnim indu- 
strijama od 696 000 na 130 000. A protiv ovog sud- 
skog izbacivanja seljaka iz zemlje nastao je dalji 
veliki pokret Fenijanaca, koji su se tako nazvali 
PO starinskim irskim čuvarima bajevnih kraljeva 
i 1867, htjeli dići bunu, ali je čitava njezina osnova 
bila prije izdana engleskoj vladi, koja je vođe po- 
hvatala i bunu brzo svladala. 


Nu Fenijanci su svratili pažnju vlade na Irsku. 
Gladstone je 1868. došao na vladu, pa je izrekao“ 
one glasovite riječi: »Moj je poziv umiriti Irsku«, -._ 


ma 


Ovu riječ »umiriti« valja uzeti u njezinu pravom, 
strogom smislu, jer je svima skupinama britske 
klase vladarice Irska bila osvojena pokrajina, koju 
valja vladati na korist te klase, mirno, ako je 
moguće, a silom, ako je potrebno. U granicama 
ovog shvaćanja kretala se je čitava borba između 
liberalaca i toryjevaca oko irskog pitanja sve do 
kraja devetnaestog vijeka. Međutim je 1879. bila 
u Irskoj osnovana Zemaljska Liga za obranu eko- 
nomskih probitaka seljaštva. Isprva se je borila 
bojkotom protiv sudskog izbacivanja seljaka, ali se 
doskora razvila u nacionalnu Ligu otpora protiv 
spahija i vlade. Protiv nje izdade Gladstone 1881. 
zakon, po kome je svatko, na kojega se je moglo 
posumnjati, da podupire Ligu, mogao biti uhapšen 


i držan u zatvoru bez sudske istrage. I vođa umje-: 


renjaka Parnell dospio je u zatvor, pa je iz zatvora 
učinio s vladom sporazum, da će odustati od svakog 
nasilnog i nezakonitog postupanja, ako ona donese 
zakon protiv izbacivanja seljaka. Okretan i vješt 
agitator umio je oko sebe okupiti pouzdanu irsku 
nacionalnu stranku u engleskom parlamentu, koja 
je živo radila, da Irska dobije »Home rule«, lokalnu 
samoupravu u granicama Britskog carstva. 
Engleska vlada bila je već 1881. izdala zakon, 
po kome su bila osnovana posebna sudišta, koja će 
odrediti zakupnine na petnaest godina, a za to vri- 
jeme ne smije sud ni jednog zakupnika izbaciti iz 
posjeda. A po potonjim zakonima mogli su zakup- 
nici kupiti svoja selišta na godišnje otplate. Država 
je u ime naknade dala spahijama zajam, a seljaci 
su joj isplaćivali kamate toga zajma mjesto zakup- 
nine. Konačno pokuša 1886. Gladstone, da svojim 

zakonom »Home Rulea« irski narodni pokret »umi- 
ri«. Irci će dobiti samoupravu pod uvjetom, da i 
dalje namiču Engleskoj sirovine, koje su joj bile 
tako prijeko potrebne. Gladstone sa svojim poku- 
šajima ne uspije, jer se je protiv njega očito po- 
bunila imperijalistička skupina liberalne stranke, 
kojoj je bio na čelu Josip Chamberlain, duhovni 
otac moderne britske imperijalističke misli, s kojom 
se je kosila samostalnost Irske. Po drugiput bio je 
1893. donesen zakon o »Home Ruleu«, ali ga je 
zabacila kuća lordova. I po trećiput 1912. vlada je 
iznijela takav zakon, koji je davao Irskoj neku 
nezavisnost, ali znatno manju, nego što su ju imali 
Dominioni. Opet je taj zakon zabacila kuća lor- 
dova, a dvije godine prije svjetskog rata iskoristili 
su toryjevci, da se očito spreme za građanski rat, 
ako vlada popusti Ircima. Glavna raspra kretala se 
je oko budućnosti Ulstera, sjeveroistočnog dijela 
Irske s fanatičnim protestantskim žiteljstvom škot- 
skog podrijetla, koje nije htjelo pod katoličku irsku 
vladu, i navlastito oko irskoga grada Belfasta, koji 
je sa svojim brodogradilištima i lanenim industri- 
jama bio glavna tvrđa britskog imperijalizma u 
Irskoj. Konačno je zakon o »Home Ruleu« 1914. 
zadobio snagu. : 

Kad je iste godine buknuo svjetski rat, bio je 
taj zakon svejednako pred parlamentom, jer su 
njegovo izvršenje odložili, dok se svrši rat, a sav 
je svijet mislio, da će rat biti vrlo kratka vijeka. 
Ali kad su prolazili mjeseci za mjesecima i njemu 
nije bilo kraja, neki irski patrioti nisu ga mogli 
dočekali, nego su ustali za slobodu, dok je Engle- 
ska bila zabavljena u drugim stranama svijeta. 

Istrčali su baš ludo, jer je ustaša bilo tek šaka 
ljudi, pa iako su na uskrsni ponedjeljak 1916. tek 
proglasili republiku i branili se u poštanskom 
uredu u Dublinu blizu nedjelju dana, trebalo je 
dvadeset hiljada engleske vojske, dok je svladala 
taj ustanak šake ljudi. Englezi su odrubili glave 
petnaestorici od vođa, između ostalih i Patricku 
Pearseu, učitelju, koji je raspalio bunu, Malne da 
nisu smaknuli slabotinju od čovjeka, koji je kazao, 
da se zove Eamonn de Valera, ali su odložili smak- 
nuće, jer je bio rođen u Americi, pa im nije išlo 
u račun, da onaj čas, 1916, imadu kakovih nepri- 
lika s Washingtonom. 


Poraz uskrsnog ustanka nije bio kraj nego po- 
četak bune irske. Kad su Englezi 1918. stali u 
Irskoj pod silom kupiti novake, planula je 1919. 
čitava zemlja. Tri godine ratovala je irska repu- 
blikanska stranka pod vodstvom De Valere s engle- 
skim četama, Ali to nije bio pravi rat, nego četo- 
vanje po noći, navale iz busije i dočekivanje na 
zasjedama, već prije namještenim. S tim novim 
pokretom išla je zajedno i Sinn Fein (mi sami) 
stranka, stranka irskih nacionalista građana, koja 
se je opirala engleskoj vladi, makar nije imala 
dijela u buni 1916. i nije primala ni seljaka ni 
radnika u svoje redove. Tako je nastao socijalni 
prelom, rasejep između širokih živalja narodnih, 
seljaka i radnika, i vođa Sinn Feina, Artura Grif- 
fita i Mihajla Collinsa, pa utrt put k cjenkanju i 
pogađanju s engleskom vladom. Ova dvojica pođu 
u London i u prosincu 1921. učine ugovor s Lloyd 
Georgeom, pokle im se je ovaj zaprijetio, da će 

inače udariti vojskom na njihovu zemlju. Irska 
s izuzetkom sjeveroistočnih grofovija imala je po- 
stati Slobodna država s položajem Dominiona unu- 
tar Britskog carstva, imala je dobiti svoj parlame- 
nat i njemu odgovornu narodnu vladu a bez ikakve 
druge prinudne veze s Engleskom, osim da se nje- 
zini ministri imadu kralju zakleti, te će mu biti 
vjerni i poslušni, pa prihvatiti od kralja na njihov 
prijedlog postavljena generalnog guvernera. Poslije 
su Englezi još rekli, da ima plaćati pet milijuna 
funta na godinu mjesto godišnjih otplata za zemlju, 
koju su Englezi dosada držali u Irskoj. Zato rečeni 


* vođe imadu utišati nemire, koji su sve više rasli 


među domaćim seljacima i radnicima. 

Veseli su se vratili ti vođe Sinn Feina u Dublin 
s mirom, ali na njihovo veliko čudo De Valera i 
republikanska stranka nisu htjeli o njem ni čuti, 
nego su tražili potpunu nezavisnost. De Valera ne 
htjede ni za vlas popustiti, pa tako se porodi gra- 
đanski rat između republikanaca i pristaša Slo- 
bodne države, koji je potrajao sve do 1923., kad 
je Artur Griffit umro, Mihajlo Collins bio ubijen | 
iz zasjede i pedeset republikanaca smaknuto zbog 
izdaje domovine. Ali tek 1927. privoljela je repu- 
blikanska stranka, da primi Slobodnu državu, pa 
De Valera i njegova stranka zauzeše svoje mjesto 
u Dail Eireannu, irskoj narodnoj skupštini. U ono 


«deset godina od 1922. do 1932. pod vlađom Cosgra- 


vea zemlja se prilično pridigla. Bilo je nešto nemira 
zbog granica sjeveroistočne Irske, koje su bile tako 
postavljene, da su oduzele Slobodnoj državi jednu 
šestinu irske zemlje i jednu trećinu njezina žitelj- 
stva. Nu nije bilo većih nesuglasica s Engleskom. . 

Engleska društva podizala su svoje podružnice i 
Englezi su ulagali novce u Slobodnoj državi. Cos- 
grave je preuredio lokalnu samoupravu i iskoristio 
vodne snage zemlje, nu u veljači 1932. irski izbor- 
nici maknuše Cosgravea i pozvaše De Valeru na 
njegovo mjesto. Politika De Valere bila je kao 
uvijek — potpuno kidanje s Velikom Britanijom. 
On je mislio, da Englezi mogu fizički obogatiti 
Irsku, ali da je njihovo upletanje pogubno po duh 
irski; da su Irci katolički poljodjelski narod s kelt- 
skim jezikom i svojom slavnom kulturom, a da 
engleski materijalizam i industrijalizam ruši vjerski 
i od djedova naslijeđeni irski način života i čini 
njihov jezik i povijest besmislenima. Njegova prva 
stvar bila je, da je odbio ugovor, koji je Irsku 
učinio Dominionom. Nije htio da se zakune kralju, 
prinudio je generalnog guvernera, da se je odrekao 
službe, pa predložio i proturao postavljanje nekog 
bivšeg trgovčića na njegovo mjesto. A što je glavno, 
prestao je plaćati pet milijuna funta godišnjih 
otplata. 

Britska vlada na to odluči, da će De Valeru 
opametiti i na pravi put izvesti. Nametne teške 
uvozne carine na irske proizvode, Isprva je to bila 
voda na mlin De Valere, jer su carine pogodile baš 
one irske življe, koji su bili najveći protivnici re- 
publikancima, gospodare, koji su gajili stoku. Nji- 
hova golema pasišta htio je De Valera obratiti u 
seljačka selišta. Kušao je, da bi Irska hranila sama 
sebe, pa preorao pašnjake, gojio dosta šećerne repe, 
da bi zadovoljila domaću potrebu, zasadio duhana 
i sokolio industrijalce, da podignu što više tvornica 
u Irskoj. Odgovorio je na engleske carine time, 

da je nametnuo baš tako teške carine na engleski 
ugljen i tvorničku robu. Kad je Velika Britanija 
irskim prizvodima nametala carine na carine, dašto 
da se je dohodak Irske smanjio, da je bilo teško 
u prvi mah naći zamjenu tako zgodnoj i bogatoj 
mušteriji, kao što je engleska, i da su mnogi irski 
građani teško pogođeni u svojoj ekonomskoj dje- 
latnosti, ali kad srce zapovijeda želudcu, valja 
ovomu da pritegne pasaći remen. 

Pa zašto onda britska vlada ne pusti Irske i 
uporno traži, da se održi ugovor od 1921. godine? 
Od česti zato, što i Briti imadu svoj ponos, od 
česti zato, što bi budući savez Irske s kojom tuđom 
vlasti mogao biti opasan Velikoj Britaniji, a nada 
sve zato, jer je Irska 1929. kupila pet postotaka 
njezina cjelokunog izvoza i namakla četiri postotka 
njezina uvoza — prinos britskom gospodarstvu 
jednak onomu od Kanade i veći nego od Nove Ze- 
landije. Tako je čitava povijest Irske neprekidna 
a kadšto i tragična borba njezina naroda, navlastito 
seljaka i radnika, da se oslobode od engleskog 
iskorišćivanja, a to je i najsnažnija pobuda, da 
traže i brane svoju nacionalnu nezavisnost, 

To isto može se reći i za Indiju. Kazuje to i 
njezina povijest, otkad je pod britskim gospod- 
stvom. Novo doba u njezinu ekonomskom isko- 
rišćivanju nastalo je, kad je oko 1813. prestao 
trgovinski monopol Istočnoindijskog društva, koje 
je zemljom upravljalo. To je bilo trgovačko dru- 
štvo, koje je ponajveći dio svoga dohotka dobivalo 
od dobitaka prodaje eksotičnih proizvoda Istoka u 
Engleskoj. Londonsko društvo i London bili su 

ustaljeno središte britskoga trgovačkog kapitala. 
Ali oko 1813. nisu bili središte i britske industrije. 
Od toga vremena otvorilo se je indijsko tržište 
engleskoj tvorničkoj robi, naročito u Lancashireu 
načinjenom pamučnom platnu. Za desetak godina 
se je vrijednost engleskog izvoza u Indiju podvo- 
stručila, a izvoz pamučne robe, koji je još 1813. bio 
neznatan, dosegao je u dvadesetim godinama blizu 
dva milijuna funta. Od 1813. dalje glavni dohodak 
trgovine Istočnoindijskog društva dolazio je od 
monopola trgovine kineskim čajem, koji je potrajao 
drugih dvadeset godina. Neko četiri milijuna funta 
vrijednog čaja prodalo je to društvo svake godine, 
a za dvostruku cijenu, što ju je u Kantonu za nj 
platilo, da su dobitci bili veoma znatni, Prvi rat 
za čaj (1839. do 1841.) vodila je Engleska baš u 
doba, kad se je Lancashire spremao, da poplavi 
Kinu jeftinim katunom, kao što je već poplavio 
Indiju. Tako je rat, koji je ona očito vodila zato, 
da prinudi Kineze kupovati indijski čaj protiv svoje 
volje, imao i drugu općenitiju svrhu, da poruši 
ograde, koje su sprečavale uvoz britske robe u 
Kinu. Poslije rata osvojila je Hong Kong i otvo- 
rila pet »ugovorenih luka« britskirm trgovcima, 
Drugi rat za čaj (1856. do 1858.) otvorio je put pro- 
diranju u kotlinu Jangtsea. 


Nu Lancashireska roba uništila je indijsku in- 
dustriju ručnog tkalačkog stana, a brzo, da je bilo 
pravo čudo. Prije nje dobivalo je Istočnoindijsko 
društvo: proizvod indijskih stanova, koji je iznosio 
šest do osam milijuna komada platna svake godine. 

Odonda je potražnja toga platna jenjavala, dok 
nije sasvim prestala. Užasne su bile priče o bijedi 
ubogih indijskih tkalaca, kojima je sada bilo ska- 
pati od gladi. Nebrojeni su uistinu skapali, a ostali 
su se ponajviše dali na drugo zvanje, osobito poljo- 
djelsko. Muselini pokrajine Dake, na glasu u svem 
svijetu s njihove ljepote i finoće, bili su uništeni 
gotovo sasvim. Žiteljstvo te pokrajine, glavnog sre- 
dišta indijske tekstilne industrije, spalo je između 
1815. do 1837. od 150000 na 20000 duša. Još gore 
po Indiju bilo je s time u savezu postepno propa- 
danje indijskih općina, koje su uzdržavale same 
sebe i činile srž indijskoga socijalnog života. 
A s uništenjem seoske kućne industrije bilo je 
seljaštvo natrag potisnuto, da živi jedino od poljo- 
djelstva. Indija kao Irska postala je čisto poljodjel- 
ska kolonija, da namiče Velikoj Britaniji hranu i 
sirovine. Uništenju ručne industrije bio je poslje- 
dak, da je ne samo Lancashireska roba zadobila 
monopol na indijskom tržištu, nego i da su indijski 
pamuk i jutu izvozili u Englesku mjesto da ih 
prerade kod kuće. Pored toga sloma stigli su i 
drugi porazi, koji su bili dio cijene, što ju valjalo 
platiti za blagodat britske vladavine. Budući da su 
od njega tražili, da ju plati u gotovom novcu, bilo 
je seljaštvo prinuđeno prodati suvišak svojih pro- 
izvoda za cijenu manju od troškova proizvodnje. 
U mnogim stranama Indije sabirač poreza brzo se 
prometnuo u neku vrst spahije. 

Čitavi devetnaesti vijek pa sve do danas poslje- 
dak svemu tomu bilo je osiromašivanje naroda, sve 
veće padanje prosječne površine seljačkih selišta, 

što je više rastao onaj dio žiteljstva, koji je živio 
samo od poljodjelstva, pa sve veće zaduženje se- 
ljaštva seoskim zelenašima. Službeno su iznašli, da 
je u jednom selu u pokrajini Puni 1771. bila pro- 
sječna izmjera selišta četrdeset jutara, 1818. se- 
damnest i po, a 1915. samo sedam jutara. U pokra- 
jini Bengalu i drugdje selišta su puno manja, pro- 
sječno neko 2.2 jutra. Najnoviji podatci — porast 
radnika beskućnika između 1921. i 1931. od 291 na 
407 po hiljadi žiteljstva i procijenjena poljodjelskog 
zaduženja u isto vrijeme od četiri stotine na šest 
stotina sedamdeset i pet milijuna funta — poka- 
zuje, da to osiromašivanje ne samo dalje traje, 
nego se još i povećava. Pored toga neprestano 
grade u Indiji nove željeznice i ceste, Svrha im je 
od česti vojnička, a od česti trgovinska. Njima 
mogu vojničke čete dojuriti u svaki kut zemlje, a 
njima može Engleska roba prodrijeti svakamo i 
indijsko žito, pamuk, čaj, juta i druge sirovine jef- 
tino i brzo uvelike biti dovezene u pomorske luke, 

Nu odatle su nastale neke nove i svakako nena- 
mjeravane posljedice. Makar koliko britska bur- 
žoazija htjela držati Indiju samo kao poljodjelsku 
koloniju i tržište svojih industrijskih proizvoda, 
osujetila je potreba sve veće željezničke mreže tu 
njezinu namjeru. Neminovno i unatoč svima zapre- 
kama nikle su oko željeznice industrije ugljena i 
željeza. A s tim razvitkom postalo je održanje In- 
dije u svojoj vlasti još potrebnije britskom impe- 
rijalizmu. Osim toga, što je Indija veliko tržište 
za potrošna dobra, postala je i tržište za proizvode 
teške industrije i produktivna sredstva, pa i polje 

za izvoz financijskog kapitala. Stotine milijuna 
funta uložene su u željeznice, rudnike, ceste i druge 
radnje, a desetci milijuna pritječu za kamate od 
tih zajmova. Indija je postala središte i zaglavni 
kamen čitave ekonomske i financijske zgrade Brit- 
skog carstva. Nu željeznica je prometnula ne samo 
stvari, nego i ljude. Stvorila je industrijski srednji 
i industrijski radnički stalež, Povezala je čitavu 
zemlju u ekonomsko jedinstvo, kakova prije nije 
imala, a time i položila temelje njezinu politič- 
kom jedinstvu. Prvi put dala je osnovu i snagu 
pravoj borbi za nacionalnu nezavisnost, koje britski 
imperijalizam više nije jak zaustaviti. 

Dok mu je Indija slobodno polje iskorišćivanja, 
u Kanadi i Australiji odredio mu je granice geo- 
grafski položaj i oblik tih zemalja, Za Kanadu se 
gotovo ne može reći, da je neko odjelito geografsko 
jedinstvo. Ona je sjeverni nastavak Sjedinjenih 
država, okrajak vlodne zemlje iste kakvoće kao i 
tlo tih država na svome jugu, koji postepeno pre- 
lazi u hladne arktičke pustinje. S jednim izuzet- 
kom svi njezini prirodni izlasci idu više na jug 
prema tim državama nego na istok ili na zapad 
k moru. Taj izuzetak, rijeka sv. Lovrinca, bio je 
odlučan za sudbinu zemlje, jer u doba, kad su en- 
gleske kolonije u Sjevernoj Americi postigle svoju 
nezavisnost, bila je kotlina rijeke sv. Lovrinca je- 
dino naseljeno područje, dok su na zapadu i u sre- 
dištu današnje Kanade bili samo nomadi crveni 
Indijanci. U njoj su u to doba nastavali samo 
Francuzi, koji izvan rata nisu imali nikakova do- 
dira sa svojim južnim susjedima. Zato, kad su se 

Sjedinjene države ocijepile od matice zemlje, ostala 
je Kanada engleska kolonija, pa su se te dvije 
zemlje širile na zapad uporedo i nezavisno, 
Poslije rata za američku nezavisnost neko četr- 
deset hiljada vjernika, koji su pristajali s Engle- 
skom i htjeli ostati pod njezinom vladom, prešlo je 
preko granice u Kanadu. Neki su došli u pokrajine 
duž Atlantika, Novu Škotsku i Novi Brunšvig, 
drugi u pokrajinu Ontario na sjeveru velikih je- 
zera. Tako su Francuzi, makar svejednako u većini, 
bili opkoljeni, U upravi bila je Kanada podijeljena 
u dvije pokrajine, gornju, Ontario, pretežno engle- 
sku, i donju, Quebec, pretežno francusku, Za daljih 
trideset godina sveđer je pritjecalo sila iseljenika 
iz Engleske i žiteljstvo je naglo raslo. Ali zemljom 
upravljao je daleki, birokratski i nesposobni Kolo- 
nijski ured u Londonu, pa je zato 1837. ušla buna 
i u Francuze i u Engleze naseljenike. Te dvije bune 
bile su među se nezavisne, ali obje je podigla ne- 
sposobna vlada iz Londona. Obje su bile doskoro 
bez poteškoće utišane, ali njihov je posljedak bio, 
da je politička vlast bila predana u ruke Engleza 
naseljenika, jer su obje pokrajine bile udružene 
u jednu, pa tako su Francuzi, prije u donjoj Ka- 
nadi u većini, bili potisnuti u manjinu sastavljenih 
pokrajina. Osim toga bile su obje povezane ne 
samo jednim ustavom, nego i željeznicom, a 1848. 
imale su odgovornu vladu i 1867. bile su pokrajine 
Ontario, Quebec, Novi Brunšvig i Nova Škotska 
proglašene federalnim samoupravnim Dominionom. 
«Ali te pokrajine duž velikih jezera i rijeke sv. 
Lovrinca činile su samo manju, istočnu polovinu 

današnje Kanade. Sjeverozapadno nalazile su se 
prostrane zemlje, što su ih iskorišćivali lovci i 
trgovci krznom Društva Hudsonskog zaliva i nje- 
gova takmaca Sjeverozapadnog društva. Ta su dru- 
štva gledala prijekim okom na naseljenike, što su 
prodirali na zapad, da obrađe zemlju. Uza sve to 
to je prodiranje dalje išlo, Još dalje na zapad, 
ispreko sjeveroameričkih velikih kamenitih gora, 
Rockies, bila je zemlja, ka kojoj se je moglo pristu- 
piti samo sa strane Pacifika — Britska Kolumbija, 
odijeljena od druge Kanade najprije planinama a 
onda područjem Društva Hudsonskog zaliva. Kad 
su u njoj 1858. našli zlata, bila je najedamput po- 
svojena i proglašena britskom kolonijom. Jeda- 
naest godina poslije vlada otkupi Društvo Hudson- 
skog zaliva i Kolumbija 1871. uđe u Dominion pod 
naročitim uvjetom, da će u deset godina biti s istoč- 
nom Kanadom vezana prekokopnenom željeznicom. 
Samo tom željeznicom, »Canadian Pacific Rail- 


.way«, mogla je ta silna raskomadana zemlja po- 


stati jedna cjelina, jer ne samo da je Britska Ko- 
lumbija bila pristupačna samo sa strane Pacifika, 
nego se i do srednje Kanade nije moglo inako 
doći van morskim putem u Hudsonski zaliv, koji je 
četiri ili pet mjeseci u godini zaleđen i nepristu- 
pačan. 'Tek kad se je ta željeznica izgradila, bila su 
otvorena prostrana i silna poljodjelska područja na 
sjeverozapadu, tek onda mogli su vladati svom 
zemljom od Atlantika do Pacifika kao cjelinom 
i tako se ograditi, da ih Sjedinjene države ne pro- 
gutaju. Ta je željeznica, dašto, izgubila nešto od 
svoje vrijednosti, otkad su otvorili Panamski pro- 

kop, jer je za mnogu robu korisnije poslati ju 
preko mora iz Kolumbije u Englesku, nego preko 
kopna na istočnu obalu. Ali nije promijenila eko- 
nomsku sliku zemlje — Istok je ostao kraj indu- 
strijski, a Zapad poljodjelski. 

Kanada proizvodi nešto ribe, krzna, drva i ce- 
* luloze, ali ta je najsjevernija zemlja Amerike u 
mnogom nalik na njezinu najjužniju, na Argen- 
tinu. Obje imadu silan teritorij s malo žiteljstva, 
Kanada jedanaest, a Argentina dvanaest milijuna. 
Obje imadu beskrajne nerazvijene ekonomske 
snage, a opet ciglu jednu, Kanada pšenicu a Ar- 
gentina meso, tako silno razvijenu, da čitavo na- 
rodno gospodarstvo stoji do njezina izvoza. Obje 
imadu iste osnovne ekonomske probleme — tako 


razviti svoja druga ekonomska vrela, da se izbave | 


zavisnosti od tuđe potražnje toga njihova jedinog 
izvoznog dobra, a naročito razviti svoju domaću 
industriju. Argentina nije bila u tome dosta oprez- 
na, pustila je, da ju val dobrih poslova podigne 
do nebesa prođe, pa se je onda ekonomski slo- 
mila, kad se je spustio do bezdana. Kanada je bila 
smotrenija, pustila je da se industrija razvije u 
Quebecu i Ontariju, pa ju je zaštitila sve višim 
zidom carina. Te industrije nisu bile sasvim nje- 
zine, ugljen je ponajvećim dijelom došao iz Sje- 
dinjenih država, jer su ugljenici Pensilvanije bili 
bliži industrijskim središtima nego ugljenici Nove 
Škotske, a mnoge industrije bile su tek podružni- 
ce, što su ih u Kanadi osnovale američke tvrtke. 

U samog narodnog gospodarstva kanadskog 
dvije su osobite značajke, pšenični kartel i eko- 
nomsko prodiranje Sjedinjenih država. Prvi je 

nastao, jer je ta zaštima politika industrije pri- 
rodno učinila velike smetnje poljodjelcima. Za 
svjetskog rata oni su povećali zasijanu površinu 
pšeničnu za više od pedeset postotaka, a kad su 
došle poratne prilike, nisu htjeli da ju smanje. 
Tužili su se na novčare i industrijalce, da su gon- 
čini federalne vlade. Vidjeli su, da će im samo 
udruživanje pomoći, pa su osnovali političku stran- 
ku, 1919. dobili pokrajinsku vladu Ontarijsku u 
svoje ruke i tražili, da se snize carine na indu- 
strijske proizvode i poveća pripomoć države po- 
ljodjelcima. Tek su 1930. dobili većinu u feđeral- 


«nom parlamentu, pa su međutim svijetu dali izgled 


udruživanja u kapitalističkom društvu. Kad je 
1923. cijena pšenici pala do polovine cijene od - 
1919. godine, udružili su se poljodjelci pokrajine 
Alberte, pa su skupno prodavali svoju pšenicu. 
Druge godine povele su se po njima druge dvije 
pokrajine, gdje pšenica raste, Manitoba i Saska- 
čevan, i osnovale jednu zajedničku prodajnu po- 


slovnicu za 140.000 poljodjelaca. Tako im je pošlo | 


za rukom dobiti jeftin kapital i strojeve, a postići 
i više cijene pšenici. Konačno je bilo u vrijeme . 
krize pred nekoliko godina i sažizanja golemih ko- 
ličina pšenice, da bi joj zadržali veliku cijenu, 
dok su ljudi u drugim krajevima svijeta od gladi 
skapavali. 

A kako je taj Dominion ekonomski zavisan od ' 
Sjedinjenih država, najbolje će pokazati brojevi. 
Svaka je od tih zemalja drugoj najbolja mušte- 
rija. Uvoz Sjedinjenih država u Kanadu porastao 


je od 396 milijuna dolara vrijednosti robe u 1914. 


godini na 847 milijuna u 1930., dok je uvoz Velike 

Britanije u istim godinama iznosio 132 i 189 mili- 
juna dolara. Izvoz Kanade u Sjedinjene države 
kazivao je sve veći porast; 1914, bio je vrijedan 
163 a 1930. 515 milijuna dolara, dok je izvoz u 
Veliku Britaniju iznosio 1914. samo 215 a 1930. 
tek 282 milijuna dolara. Kanada je naglo posta- 
jala ekonomski pripadak Sjedinjenih država. Na 
početku 1931. bio je od njih u Kanadi uloženi 
kapital za neko trideset postotaka veći od onoga, 
što su ga uložile u Velikoj Britaniji, Njemačkoj, 
Francuskoj i Italiji zajedno. U Kanadi je bilo 
uloženo znatno više američkog kapitala nego u či- 
tavoj Južnoj Americi, a američki kapitalisti poku- 
povali su baš toliko vrijednosnih papira Dominio- 
na, pokrajina i gradova Kanade, koliko i domaćih. 
Po engleskim vrelima imale su Sjedinjene države 
1935. uložena kapitala u Kanadi 700, u Velikoj 
Britaniji samo 520 milijuna funta, dok je vrijed- 
nost prometa prvih s Kanadom bila 120 a druge 
samo 82 milijuna funta. 

Hoće li to ekonomsko prodiranje Sjedinjenih 
država dovesti do političkog posvoja? Ako je Ka- 
nada njihov ekonomski pripadak, ona je i politički 
Dominion Britskog carstva, A u poratnim godina- 
ma se je njezina politička veza s tim carstvom bitno 
promijenila. Zadobila je priznanje potpune neza- 
visnosti u svojim unutarnjim i vanjskim poslo- 
vima. S druge strane izjavio je 1924. odjel za 
trgovinu Sjedinjenih država: »Ekonomski i soci- 
jalno Kanada se može uzeti za sjeverno proširenje 
Sjedinjenih država«. To je potvrdio odskoro, kad 
je nastala velika opasnost ponovnog svjetskog rata, 
i sadašnji njihov predsjednik Roosevelt svojom 

izjavom, da je Kanada to što i teritorij Sjedinjenih 
država, pa da će na njezinu obranu ustati kao za 
svoju državu, Istina, Američani industrijalci imadu 
veliku dobit od toga, da Kanada ostane dio Brit- 
skog carstva, jer dižu svoje tvornice podružnice 
na kanadskom tlu, pa se time mogu okoristiti pre- 
ferencijama, što ih kanadska roba ima u carstvu. 
S druge strane razvio se je.u Kanadi snažan na- 
cionalizam, koji se opire tomu političkom posvoju. 
Ali hoće li mu odoljeti, kad možda dođe do opće 
podjele Britskog carstva? 

Naprotiv drugi Dominion, Australija, nije kao 
Kanada područje vjekovnog naseljavanja i svjet- 
skoga prometanja, nego je na kraju svijeta i zasada 
još vrlo daleko od svih glavnih trgovinskih pu- 
tova. Zato je bila posljednja strana svijeta, koju 
su otkrili, a zato se je i tako polagano razvijala, 
dok je ekonomski objačala, da je mogla biti kraj 
kraja redovnih trgovinskih putova u stari svijet 
iiz njega. Kad su se od kažnjenika tamo izagnanih 
neki udomili kao seljaci i obrtnici, koji su se sami 
mogli. hraniti, a drugi se odmetnuli u hajduke i. 
šipodere, prvi je oblik narodnog gospodarstva bila 
podjela golemih ovčjih pašnjaka. Te su držali uve- 
like za Napoleonskih ratova i poslije njih, kad su 
tvornice Yorkshirea s velikom mukom dobavljale 
potrebnu vunu. Čitavi spahiluci bili su dodijeljeni 
bogatim kapitalistima, koji su imali desetke i sto- 
tine hiljada ovaca. Ti tako zvani »squatters«, oti- 
mači zemlje, australski ovčari gospodari, a od 
istog podrijetla kao i vladini činovnici, doskoro su 
postali moćna domaća aristokracija, da su se za- 
metale ljute kavge između njih i siromašnijih na- 

seljenika, jer su ovi najbolje zemlje našli posvojene 
od njih, koji su često imali više, nego su mogli 
upotrebiti. ' ' 

Problem klase vladarice bio je tamo naći dosta 
radnika, u kraju, gdje se je zemlja mogla imati za 
ništa. E. G. Wakefield, tadašnji glasoviti engleski 
»apostol sustavne kolonizacije«, koji je držao, da 
će siromaštva u Engleskoj nestati, ako radne snage 
ukrca i pošalje na kraj svijeta, smisli sa svojim 
prijateljima sjajnu osnovu, kako će to postići. 
Treba tek obustaviti davanje zemlje badava došlja- 
cima i prodavati ju za što veću cijenu. Tako će 
naseljenici bez“kapitala biti prinuđeni raditi neko- 
liko godina prije nego dođu do svoje zemlje. Utržak 
od prodaje zemlje valja upotrebiti za potpore, da 
pridođe što više iseljenika, pa tako će pritjecati 
neprekidna rijeka radnika mjesto onih, koji su 
postali svoji, S vremenom će cijena zemlji porasti 
i nadnice pasti, dok kolonija ne postane kao druga 
uljuđena zemlja s osnovanim dotjeranim kapita- 
lizmom. Taj je plemensko uspio toliko, da je da- 
vanje zemlje badava bilo 1831. stegnuto i 1840. 
ukinuto, ali jedan od posljedaka te prinudne osnove 
bio je, da je veliku čest rijeke iseljenika odvratila 
od britskih kolonija u Sjedinjene države američke. 
Taj su Wakefieldov sustav uvelike primijenili No- 
voj Zelandiji, kad su je 1857. prviput naseljavali. 

Borba australskih naseljenika beskućnika s »oti: 
mačima zemlje« i s vladom dostigla je svoj vršak 
1854. bunom, koja se može uzeti za posljednji od- 
jek pobune Kartista u Engleskoj i evropskih re- 
volucija 1848. godine. Zlato, što su ga 1851. našli 
u Ballaratu, privuklo je hiljade kopača iz svih 


132 


WW (exrr) 


* 


Kk 


U 
4 
1 
!& 
= \ 
u 


bean Sea 


Ar. 


Cc 


PASTE“ 


strana Evrope, a između njih mnogi su bili stari 
buntovnici iz Engleske, Irske, Njemačke, Francu- 
ske i Italije. Otimači su se pobojali za svoje silne 
spahiluke od tih naseljenika i vidjeli, da zbog po- 
trka u nalazišta zlata teško mogu dobiti čobana 
i čeljadi, koja će im strići ovce, pa su upotrebili 
svoju moć u vlade, da je naseljenicima nametnula 
teške poreze i tegotne policijske zabrane svake 


ruke. Na to je bila osnovana Družba kopača zlata, 


koja je zajedno s drugim ekonomskim zahtjevima 
iznijela politički demokratski program gotovo isto- 
vjetan sa zahtjevima engleskih Kartista. Vlada je 
bila prinuđena sniziti poreze, ali je odredila tešku 
pristojbu za propusnicu, bez koje nitko nije smio 
kopati zlato, i uza to postupala s još jačim poli- 
cijskim pritiskom, koji je doskora raspalio ruda- 
re na oružanu bunu. Ovi proglase australsku re- 
publiku i utvrde se koljen na polju. Ali ih za ne- 
koliko dana vojnička sila zaskoči, rasprša na sve 
strane i kod toga juriša njih trideset ili četrdeset 
ubije. Ta je borba rudara tako silno odjeknula u 
čitavoj zemlji, te vlada nije mogla izvršiti svoju 
osnovu, da ih do kraja pritisne. Naprotiv bila je 
prinuđena sniziti poreze do neke sasvim neznatne 
svote i napustiti zabrane protiv rudara. Onda je 
1858. bio izdan novi ustav s općim pravom glasa 
muškaraca i u izborima, koji su iza toga došli, 
velikom većinom izabran Petar Lalor, vođa po- 
bune, ranjen je u onom jurišu na njegovu četu. 

Međutim je za malo godina majdan zlata izdao, 
ali je žiteljstvo i dalje raslo od neko dvije stotine 
hiljada 1840. do dva milijuna trista hiljada 1881. 
godine. Ovčarstvo i rudarstvo i dalje su bile ponaj- 

glavnije grane narodnog gospodarstva, nu s pora- 
stom željeznica razvila se je znatna industrija tako, 
te se je danas više od polovine žiteljstva, koje broji 
do sedam milijuna duša, sjatilo u pet najvećih gra- 
dova. Sada su se tamo pokrenule dvije ekonomske 
borbe, australskog svijeta s tuđim novčarima, koji 
su dali kapital za tamošnji ekonomski razvitak, pa 
sada beru masne kamate od tih zajmova, i nada sve 
britskog kapitala s američkim, Australija, koja je 
dosada dobivala financijski kapital iz Londona, po- 
zajmila je u srpnju 1925. stotinu milijuna dolara iz 
New Yorka, jer je londonska city sama priznala, 


“nije prilike, te će London moći da namakne do- 


voljno novca, da bi neko vrijeme zadovoljio austral- 
ske zahtjeve. Odonda je izašlo na vidjelo, da suvi- 
šak britskog kapitala nedostaje za davanje zajmova 
kao prije. Već je 1930. vrijednost američkog izvoza _ 
u Australiju iznosila četrdeset i osam postotaka 
vrijednosti britskog. A vrijednost australske tvor- 
ničke robe porasla je između 1912. i 1931. od 39 na 
106 milijuna funta, ili od jedne petine do preko 
jedne trećine cjelokupne proizvodnje, dok je sav 
britski izvoz tvorničke robe od 411 milijuna 1913. 
spao na 280 milijuna funta 1933. godine. Po engle- 
skim podatcima imale su 1935. uložena kapitala u 
Australiji Velika Britanija 570, a Sjedinjene države 
70 milijuna funta, dok je vrijednost britskog pro- 
meta s Australijom bila 84, a američkog 11 mili- 
juna funta. 

Osim tih ekonomskih veza privlači Australiju 
k Americi i to, što obje imadu slične probleme na- 
cionalnog i ekonomskog razvitka, jednake misli o 

politici neumiješanja u smutnje, što svaki čas izbiju. 


u preuljuđenoj Evropi, pa i o američkoj revoluciji 
osamnaestoga vijeka, koja je jednim mahom obo- 
rila ideju današnjih Dominiona. Navlastito ju na- 
goni k njoj sadašnji položaj svjetske politike. Ima 
znakova, da je Britsko carstvo trgnulo u nazadak, 
da Dominioni puno ne mare za nj, da britska ratna 
mornarica slabi i propada. Japanci će to iskoristiti 
pa iznenada navaliti na mornaricu, kad bude rasi- 
jana po sedmerim morima. A prvi cilj njihova osva- 
janja bit će Australija i Nova Zelandija, gdje ima 
dosta prostora za suvišak njihova žiteljstva i raznih 
sirovina za njihovu industriju. Napuštanje britskog 
pomorskog položaja prinudit će ne samo Australiju, 
nego i Kanadu i Južnoafričku uniju, da traže za- 
štite pod okriljem američkog imperijalizma. On već 
ponosno proglašava svoju buduću vlast nad čita- 
vim svijetom, koju već počinje dobivati ekonom- 
skim prodiranjem. Amerika je negda bila kolonija 


Velike Britanije, a sad se okreće svijet tako, da će“ 


ona biti njezina, jer je ona, Amerika, prirodno 
središte svijeta, koji govori engleskim jezikom ... 


Nu ni u jednoj strani svijeta ne izbija na javu 
priroda i srž britskog imperijalizma tako jasno kao 
u Egiptu. Što je u Inidiji trebalo stoljeća, da se 
razvije, ovdje se je skupilo gotovo u jedan ljudski 
vijek, dok tijesan i sabijen oblik zemlje, dolina 
cigle jedne velike rijeke, daje, da se čitavo pozorje 
može pregledati jednim pogledom. Kad se je srozalo 
Osmanlijsko carstvo, ostao je Egipat uistinu neza- 
visan pod svojim khediveom. Egiptu su pripadali 
golemi teritorij Sudana i još udaljenija obala So- 

mali zemlje, nu vlast khedivea nad tim zemljama 
bila je tek po imenu kao i vlast sultana nad Egip- 
tom. Istom kad su u pedesetim godinama prošloga 
stoljeća iznijeli osnovu Sueskog prokopa, stali su 
evropski kapitalisti obraćati svoju pažnju na Egi- 
pat. Velika čest kapitala bila je francuska, ali 
khedive Ismajil nabavio je gotovo polovinu dionica. 
Prokop je bio otvoren 1869. i preko noći Egipat 
postane ključ najvažnijeg morskog puta na svijetu. 
Do vlasti nad tim prokopom bilo je Engleskoj više 
stalo nego Francuskoj, jer tuda ide glavni put u 
Indiju i druge engleske kolonije oko Indijskog 
oceana. Isto tako razvitak znamenitih pamučnih 
sadova u Egiptu, nastalih snažnom pobudom ame- 
ričkog građanskog rata, zbog kojega je američkog 


pamuka nestalo s tržišta, bio je drugi razlog, što je 


Engleskoj bilo toliko stalo do toga kraja. Ona je 
najviše izvozila pamuka, a ti sadovi su se razvili 
pretežno s pomoću njezina kapitala. Pa zato je bilo 
prirodno, da se je Ismajil, kad je u šezdesetim i 
sedamdesetim godinama prošlog stoljeća počeo 
zemlju uređivati po zapadnjačkom ugledu, obratio 
na London za kapital, kojega nije imao kod kuće. 
To su bile tuste godine. Ni u cijelih deset godina 
bilo je izgrađeno devet stotina milja željeznica, 
na stotine mostova, na hiljade milja prokopa i 
brzojava, skupih dokova u Suezu i Aleksandriji. 


Britskim industrijalcima i novčarima pala je 
sjekira u med. Egiptu je bilo uzeti prvi zajam, a od 
1864. do 1873. iznosili su četiri velika zajma preko 
52 500 000 funta s golemim postotkom kamata, no 

Egipat primio je od te svote samo 35 400 000 funta, 
jer su ostatak zadržali londonski novčari za posre- 
dovanje i druge »troškove«. To je bio tek početak, 
jer je gotovo sav pozajmljeni novac bio opet ispla- 
ćen britskim dobavljačima, da je Velika Britanija 
odatle po drugiput izvukla veliki dobitak, Tako su 


joj lučke radnje u Aleksandriji, za koje je egipat-. 


ska vlada platila dva i po milijuna funta, donijele 
dobitak od 1100 000 funta. Već 1876. bio je državni 
dug Egipta neko osamdeset milijuna funta, a ka- 
mati na nj šest milijuna na godinu kod svega 
državnog dohotka od deset milijuna funta. A to je 
sve trebalo izmusti iz seljačkog žiteljstva od neko 


“osam milijuna ljudi, koji obrađuju ni čitavih pet 


i po milijuna jutara zemlje. Khedive je 1875, bio 
prinuđen prodati svoje dionice Sueskog prokopa, 
koje je brže bolje kupila britska vlada. Tako se 
je od godine do godine gomilao jedan zajam na 
drugi, dok se zemlja nije sve više prezadužila. 
Seljacima, koji su se najmanje koristili novim 
željeznicama i dokovima, oduzimali su i posljednju 
paru, da plate tuđince vjerovnike. K tomu je 1878. 
zavladala marvinska kuga i glad, pa je bilo jasno, 
da je blizu kraj. Egipatski državni stroj slomio se 
i došao čas, da se Velika Britanija u ime svojih 
novčara umiješa u egipatske poslove, da zaštiti 
njihove probitke. A narod listom ustane i prinudi 
Ismajila, da je zemlji dao ustav, pa se stade oku- 
Pljati u nacionalnoj stranci. To je Britima bilo 
previše, Oni svrgnu Ismajila i postave na njegovo 
mjesto uslužnoga Tevfika. Ali nacionalni pokret 
rastao je sve više pod vodstvom Arabi paše i 

drugih časnika, dok oni 1881. nisu prigrabili vlast 
i obrazovali vladu, koja je pregla, da se odupre 
tuđinskim prehvatima. 

Velika Britanija i Francuska pošalju svoju 
ratnu mornaricu u Aleksandriju, gdje su uzeli pod 
kiriju Beduine krvnike, da upriliče pokolj kršćana, 
ponajviše Grka i Armenaca, i tako imadu neki 
izgovor, da se umiješaju. Ali to nisu mogli, jer 
su evropske vlasti bile nesložne, nu ipak su se 
sporazumjele, da u Egiptu ne traže teritorijalnih 
koristi ni kakovih povlastica, van, kako je Velika 
Britanija dodala, »u slučaju velike potrebe«. 

A ona je sama stvorila tu »osobitu potrebu«, 
pa je udarila pucnjavom iz topova na tvrđave 
Aleksandrije s izgovorom, da su ih Egipćani stali 
popravljati. Onda je iskrcala vojsku, porazila Ara- 
bijeve čete i za tri mjeseca uzela čitavu zemlju 
pod svoju potpunu vojničku vlast, dabome sa sve- 
čanim uvjeravanjem, da će ju držati samo neko 
vrijeme i predati ju domaćim ljudima, čim bude 
u zemlji mir i poredak. A daljih dvadeset i pet 
godina bio je pravi vladar u Egiptu sir Evelyn 
Baring (od braće Baringa, tadašnjih glasovitih 
novčara londonskih, potonji lord Cromer) u činu 
generalnog konzula. Nu Britima bilo je stalo ne , 
samo do Egipta, nego i do Sudana, što se prostire 
južno od njega gotovo do ekvatora. Ne samo zbog 
njegove plodnosti i prirodnoga blaga, nego i zato, 
što gornji tok Nila protječe kroza nj, pa tko ima 


u vlasti Sudan, ima i Egipat. Prema kraju stoljeća 


bilo im je do njega osobito stalo, jer je bio karika 
u lancu kolonija, što će se protezati, kako su se 
nadali, ravno kroz Afriku od Egipta do Kapa. 

Već oko 1880. bio se je vjerski nacionalni pokret 
pod vodstvom Muhameda Ahmeda, bolje poznatog 
pod imenom Mahdia raširio preko čitave zemlje, 
svagdje posjekao egipatske posade i 1883. hametom 
potukao egipatsku vojsku, što su ju poslali na Nil 
protiv njega pod vodstvom jednoga pukovnika 
Engleza. Sam grad Kartum ostao je u egipatskim 
rukama, a na njegovu veliku posadu mogao je 
Mahdi svaki čas udariti i posjeći ju. Baring i većina 
britskog kabineta s ministrom predsjednikom Glad- 

.stoneom na čelu odluči, da će Sudan za neko vri- 
jeme ostaviti na miru. Ali velikoj propagandi u 
narodu i žestokim člancima novinara W. T. Steeda 
uspije, da su poslali u Kartum generala Gordona, 
neka povuče posadu iz grada, iako se je on javno 
izjavio protiv takove politike. Gordon, kojega nam 
je Lytton Strachey tako sjajno prikazao u svojim 
»Znamenitim Viktorijcima«, dođe onamo u veljači 
1884., pa mjesto da grad isprazni, kako su mu 
naložili, pusti da ga neprijatelj opsjedne, po svoj 
prilici u misli, te će tako od vlade iznuditi, da 
pošalje u pomoć vojsku, kojom će Mahdia potući 
i Sudan opet osvojiti. Poslije dugog odlaganja bila 
je vojska poslana, ali nije tamo stigla prije 28. 
siječnja 1885., dva dana pokle je Kartum pao i 
Gordon poginuo. Vojska se onda vrati, jer nije bilo 
zgodno opet osvajati Sudan, dok se prilike u Egiptu 
nisu sredile, a britski imperijalizam dobio je mjesto 
nove pokrajine sveca i mučenika, kojim je čuv- 
stvena srca predobivao za svoje svrhe. 

Dvanaest godina ostavili su Sudan tako na miru. 
Za to vrijeme dogodilo se je štošta, položaj u 
Egiptu bio je učvršćen, Velika Britanija, Francu- 

ska i Italija prodirale su u obale Somali zemlje, 
u Abesiniju i Ugandu, san Rhodesov o Britskom 
carstvu, što neprekinuto teče od sjevera na jug, 
od mora do mora, od česti se obistinio naseljem u 
Južnoj i Sjevernoj Rhodesiji i Njasi. Ali usuprot 
tomu su Francuzi snovali, kako će svojim klinom 
od istoka na zapad Afrike prodrijeti kroz britske 
zemlje nekamo na gornji Nil, Onda se 1. ožujka: 
1896. prvi pokušaj Italije, da osvoji Abesiniju, 
izjalovio kod Adue. To je bio poraz i za Veliku 
Britaniju, saveznicu Italije u Istočnoj Africi, a 
pobjeda Francuske, koja je Abesiniji davala oružje 
i gradila se, da je jedina njezina prijateljica, sve 
to u namjeri, da upotrebi tu zemlju za uporište, 
odakle će osvojiti Sudan i isprijeka navaliti na 
Engleze. Adua je značila, da je put utrt za takove 
pokušaje. Za nedjelju dana britska vlada odluči, 
da će prodrijeti u Sudan. General Kitchener s ja- 


* kom angloegipatskom vojskom polagano se kretao 


uz Nil, svaki korak utvrđivao i gradio željeznicu, 
kako je napredovao. U rujnu 1888. bio je Kartum 
opet osvojen, a u studenom Sudanci u krvavoj bitci 
hametom potučeni. Malo zatim pobjednička engle- 
sko-egipatska vojska sukobi se sa šačicom francu- 
skih vojnika, koji su posjeli Fašodu još više uz 
rijeku. Neko vrijeme kao da će rat planuti između 
Francuske i Velike Britanije, ali Francuzi popu- 
stiše, od česti zato, što su njihovi takmaci uistinu 
vojnički zaposjeli Sudan, ali još više zato, što su 
se bojali zaći u rat, kojim bi se neprijateljska 
Njemačka okoristila. 

Financijska strana toga osvojenja bila je malko 
čudna. Egiptu su nametnuli da plati dvije trećine 

ratnog računa od dva i pć milijuna funta, a neko- 
liko godina poslije plaćao je najveći dio troškova 
za upravu Sudana, Ali čitavi dobitak od iskori- 
ščivanja nove pokrajine išao je u džep britskog 
kapitalizma. Željeznice su i druge javne radnje bile 
posagrađene isto onako kao u Egiptu, a Sudan 
doskora poče proizvoditi izvrsnu vrst pamuka 
(»mako«). Britska vlada i sadioci pamuka udružili 
su se na suradnju u Sindikatu Sudanskih sadova, 
kojemu je bivši engleski ministar predsjednik 
Asquith bio jedan od ravnatelja. Na golemom 
prostoru, gdje su bile načinjene naprave .natapanja, 
uzela je britska vlada od Sudanaca svu zemlju pod 
silom u zakup za dva šilinga po jutru na godinu, 
pa onda ju je nanovo dodijelila seljacima vlasni- 
cima pod uvjetom, da se na jednoj trećini svakog 
selišta od trideset jutara ima gajiti pamuk. Seljaku 
su dali četrdeset postotaka od pamučne žetve, a 
ostalih šezdeset dijelili su Sindikat i vlada. Zato 
nije čudo, što je u prvih osam godina svoga djelo- 
vanja Sindikat imao odsjekom dobitak od dvadeset 
i pet postotaka. Osim tih pamučnih sadova Sudan 
je znamenito i stalno tržište za proizvode britske 
težke :industrije. 

A načelo, po kome je Baring vladao Egiptom 
dvadeset i pet godina svoga konzulovanja bilo je, 
da su probitci imalaca egipatskih državnih papira 
i egipatskog naroda istovjetni. U praksi je to zna- 
čilo, da valja suvišak za izvoz tako povećati, da 
se kamati zajmova mogu redovito plaćati. Vrijed- 
nost izvoza pamuka porasla je oko 1907. od osam 
milijuna funta na godinu na neko trideset. Što su 
više zemlje obradili pamukom, sve više hrane tre- 

balo je uvoziti za žiteljstvo, koje je prije uzdrža- 
valo samo sebe. Tako je seljaštvo davalo dvije nove 
vrsti dobitka, onaj za izvoznike pamuka i onaj za 
uvoznike hrane. Dok je cjelokupna proizvodnja 
zemlje rasla, seljaštvo je dobivalo sve manju vri- 
jednost svoje žetve. Egiptom je vladala birokracija, 
sasvim pod britskom vlasti, pa je svaka oporba 
bila već u klici ugušena. Istom je 1906. od osobito 
grdnoga primjera naopake vlade, kad su vlasti 
poklale narod u Denshavaju, skočila iskra, pa 
raspalila nezadovoljstvo, da se je stao razvijati 
novi nacionalni pokret. Ali Briti to čitavo vrijeme 
nisu htjeli priznati, da vrše u Egiptu bilo kakav 
suverenitet. Gradili su se, da je Egipat zemlja 
Osmanlijskog carstva, a oni su tamo po imenu 
činovnici i časnici khedivea i njegova nadgospo- 
dara sultana kalifa. Pazili su na sve vanjske zna- 
kove osmanlijske vladavine, ne mareći za sunča- 
ricu nosili fesove i, što je još smješnije, dodavali 
svojim nezgodnim engleskim imenima turski naziv 
»paše«. Ali kad je 1914. Velika Britanija objavila 
rat Osmanlijskom carstvu, bilo je nemoguće dalje 
igrati se ovakova skrivača, pa je proglas od 18. 
prosinca objavio: »Egipat je postavljen pod zaštitu 
Nj. Veličanstva i odsada čini britski protektorat«. 

Ni tada nije bio jasno određen cilj britske poli- 
tike. Održala je sjenu egipatske nezavisnosti, khe- 
dive je bio počašćen nazivom sultana, a ona je 
svečano izjavila, da je protektorat samo ratna po- 
treba, a nije trajno osvojenje. Nije ni pozvala 
Egipćane, da se pridruže k Saveznicima u ratu 
protiv centralnih vlasti. Uza sve te svečane izjave 
upotrebljavala je egipatske pomoćne čete u bit- 

kama s Turcima, blizu milijun »fellaheena«, Egip- 
ćana seljaka, pod silu uzela u loše plaćenu službu 
drvosječa i vodonoša kao da ih je unovačila, zapo- 
vijedala nad svim žitom i nakupovala svu žetvu 
pamuka za vrlo niske cijene. Zemlja je iz dna svog 
srca čeznula, kad će se svršiti rat i Englezi Egipat 
isprazniti. Kad je došlo primirje, Egipćani su da- 
bome mislili, da je sad kraj njihovim mukama i 
da će se osloboditi od svojih nametnika, ali na 
njihovo veliko čudo britske vlasti nisu ni dale. 
da pošalju svoje zastupnike na mirovnu konferen- 
ciju u Parizu. Onaj čas digao je narod na otpor 
neki Zaghlul i okupio oko sebe stranku, koja se 
je zvala »Vafd« i tražila ništa manje nego potpunu 
autonomiju Egipta. Briti su u ožujku 1919. na to 
odgovorili, da su Zaghlula i još tri druga vođe 
Vafda izagnali. Sad će se pokrenuti sabotaža protiv 
Brita na sve strane. Nacionalci rezali brzojavne 
žice, uništavali željeznice i ceste oko Kaira, dok 
prijestolnica nije bila odsječena od drugog svijeta, 
željeznicu iz Sudana porušili na dvije stotine mje- 
sta. Lord Allenby, kojega su Saveznici izaslali, da 
utiša bunu, vidje, da je to nacionalni pokret i da 
nacionalizam kao vjera biva od progona jači. Prije 
je egipatski nacionalizam bio ograničen na inteli- 
genciju, na slobodna zvanja i mlade časnike u 
doba Arabi paše, poslije i na djake, odvjetnike, 
novinare i malobrojne intelektualce, a sada je 
poslije rata zahvatio i mirne »fellaheene«. 
Allenby pozove Zaghlula iz progonstva i stade 
s vođama Vafda pregovarati, a oni su sada, kad je 
trebalo, prkosili kulturnijim načinima, štrajkovima 
i mirnim sakupljanjem. Očito je bilo, da je samo 

prestanak protektorata mogao izmiriti Egipćane, 
ali Velika Britanija nije im htjela dati bezuvjetnu 
nezavisnost, kako su oni tražili, pa se je s njima 
nekako nagodila i svojom izjavom od 28. veljače 
1922. priznala, da je protektorat prestao i Egipat 
je odsada nezavisna suverena država, ali je zadr- 
žala u svojoj vlasti, dok se ne učini novi prija- 
teljski sporazum, prvo, brigu za saobraćaj Britskog 
carstva i Egipta i njegovo čuvanje, drugo, obranu 
Egipta od svih vanjskih napadaja i prehvata, treće, 
zaštitu vanjskih probitaka i zaštitu manjina u 
zemlji i četvrto, Sudan — ali dok se taj novi spo- 
razum ne učini, ostaje sadašnje stanje u snazi, 
navlastito ostaje držanje Sueskog prokopa voj- 
ničkom silom i dalja vlast nad Sudanom. 

Dalja povijest Egipta duga je borba oko toga 
sporazuma s Velikom Britanijom, što se tiče reče- 
nih četiriju stvari. Najžešća se je raspra raspalila 
oko prve i posljednje, jer prva obuhvata britsku 
vlast nad Sueskim prokopom, pa nad svim prome- 
tom morskim, kopnenim i zračnim putem s Indi- 
jom, Australijom, Afrikom, Perzijom, Mezopota- 
mijom i Kinom, A tko ima u vlasti Sudan, ima 
U vlasti i upotrebu vode, životne potrebe Egipta 
kao nigdje drugdje. Zato nije pravo, što Briti hoće 
da s njima dijele suverenitet nad tim područjem. 
Puno je do toga stalo, kako će postupati vođe 
Vafda. Zaghlul se vrati iz svoga drugog progonstva 
i postade ministar predsjednik novoga egipatskog 

nacionalci ne slušajući svoga vođu, a u svome 
bijesu protiv tuđih gospodara. Prinudili su ga da 
odstupi, a onda je došlo doba despotske vlade 
Fuada, kojega su Briti odabrali za prvog kralja 
Egipta, makar je narodu bio mrzak, jer je bio 
odgojen u Italiji i nije nimalo poznavao egipat- 
skih prilika. Kod općih izbora 1926. opet je Vafd 
dobio silnu većinu, nu na prigovor Brita Zaghlul 
ne postade ministar predsjednik i druge godine 
umre. 

I kod drugih općih izbora 1929. dobili su narod- 
njaci većinu, a ministar predsjednik postao je 
Mustafa Nahas, njihov vođa, nu parlamenat 1930. 
ne htjede prihvatiti od britske vlade ponuđeni 
ugovor, po kome će Egipat imati svoju vojsku, ali 
Velika Britanija može upotrebiti Egipat za svoje 
uporište u slučaju rata, a Sudan će biti pod zajed- 
ničkom vladom obiju vlasti. Zato ga je kralj Fuad 
raspustio i odonda je Egiptom vladao njegov pri- 
jatelj Ismajil Sidky kao diktator. U listopadu te 
godine je bio proglašen novi ustav — kralj ima 
pravo odgoditi i raspustiti parlamenat, imenovati 
šezdeset od stotine članova senata; zastupničku 
kuću bira narod neizravno, pedeset birača biraju 
po jednoga izbornika. Vafdu.su zabranjene skup- 
štine, njegovoj štampi nametnuta brnjica, njegovi 
vođe kod izbora u Kairu 1931. zatvoreni i Sidky 
ima u parlamentu znatnu većinu. 

Pokret za demokratsku samoupravu i parla- 
mentarnu slobodu, što se je u dvadesetim godi- 
nama ovog stoljeća podigao s poratnim blagosta- 
njem, nije nadživio njegov slom, kad je i Egipat 
pritisla svjetska kriza. Poratni skok cijena pamuku 

bio mu je donio bajevno blago, zemlja u cijeni 
poskočila kao nigda, a između 1916. i 1920. porasla 
cijena pamuku gotovo za hiljadu postotaka. Deset 
godina bilo je u Egiptu novaca na pretek, pa se 
razmahala borba za političku slobodu i nezavisnost. 
A kad je došao taj slom, Egipat je po izgledu ze- 
malja iskusnijih u demokraciji pribjegao k dikta- 
turi, da ga vodi kroz mršave i mračne godine. 
A talijanska provala u Abesiniju 1935. uvjerila. ga 
je o potrebi, da ima zaštitnika. Priljubio se Veli- 
koj Britaniji i u tom pomirljivom duhu učinio 
s njome novi ugovor u kolovozu 1936., kojim je 
došao za korak bliže k pravoj nezavisnosti. Velika 
Britanija pristaje, da povuče svoje čete iz Kaira 
i Aleksandrije, a zato Egipat priznaje njezino pra- 
vo, da brani područje Sueskog prokopa. Egipat 
pristaje, da vrši svoju vanjsku politiku u spora- 
zumu s politikom Velike Britanije, i prihvaća 
sadašnje stanje u Sudanu, a zato će ga Velika 
Britanija poduprijeti, da dođe u Ligu naroda i 
ukinuti mješovita sudišta. Ali se još nije izmakao 
iz šaka britskog imperijalizma, pa Vafd svejednako 
čeka, da stupi u veliki boj i izvojšti svomu narodu 
političku slobodu, 

Ako se promatraču sadašnjih svjetskih prilika 
Britsko carstvo vidi neki paradoks, a ono će mu 
se nekadašnje španjolsko kolonijsko carstvo, kad 
ga danas proučava, činiti još veći. Ta matica zemlja, 
taj narod i carstvo, što su ga osvojili, ne mogu se 
mjeriti sadašnjim evropskim mjerilima. Španjolski 
paradoksi mogu se razumjeti samo iz španjolske 

povijesti, Matica zemlja nesuvisla, kao pod silu 
skalupljena, njezini dijelovi među se sasvim razli- 
čiti. Na sjeveru krajevi, koji su doduše na moru, 
ali ne osjećaju nikakove pobude, da se na nj zavezu 
i što traže ispreko njega. U sredini gola visoravan, 
odijeljena od svijeta i položajem i podnebljem, čista 
kontinentalna zemlja, planine, pustoši, vječita suša, 
»devet mjeseci zime i tri mjeseca pakla«, kako 
kaže njihova poslovica. Napokon na istoku prava 
plodna mediteranska zemlja, koja živi samosvojnim 
životom, svaki čas gotova, da se od kastilske viso- 
ravni odcijepi, pa se ne žaca ni od najkrvavijeg. 
građanskog rata s njome. Na jugu vrata, ali samo 
u Afriku, da morsko tijesno manje zaustavlja giba- 
nje naroda na jug nego planine na sjever. A narod 
posljedak naslaga raznih etničkih slojeva, njihova 
prožimanja i miješanja. Najjači trag baštini Rim- 
ljana i Gota. Izvana nije puno preostalo od Maura 
do njihovih divnih građevina. Latinski duh Rima 
i kršćanski Germana konačno je prevladao. U ćudi, 
ukusu, filozofiji arapski je udio veći. Španjolac 
je najčudniji tip, što ga u Evropi ima, a puno toga 
se je steklo, da ga obrazuje: odijeljenost od vanj- 
skog svijeta, kruto podneblje, nerodnost tla pored 
najbujnije plodnosti, borbenost i nagon nezavisnosti 
zajedno s uljuđenim mišljenjem Rimljana, aristo- 
kratskim držanjem Germana i duhovitom okrut- 
nošću Arapina. 

Baš tako je raznovrsna i njegova povijest, što 
se kreće između kategorija, koje svejednako tje- 
raju do skrajnosti, između najbujnijeg procvata i 
najjadnije siromaštine. Taj španjolski čovjek sve 
do u najnovije doba, kad je izgubio sve svoje ko- 

lonije, nema nikakove unutarnje politike. Nemar 
i nebriga za narodni politički i ekonomski razvitak 
s provalama najžešće političke strasti, bezlična tvar 
na rubu smrti, koja se svejednako trza od galvan- 
ske struje. Čitavu njegovu srednjovjekovnu povijest 
ispunjava tek jedna politička misao, raširivanje 
kršćanstva, jer je borba za jedinstvo vjere i borba 
za jedinstvo zemlje. Kad je u borbi s Maurima 
posvršavao taj golemi unutarnji zadatak, njegova 
narodna snaga hoće u svijet, hoće u tuđini da nađe 
polje svojoj borbi i osvajanju, pa stvara svoju 
ratnu i trgovinsku mornaricu, dobiva u svoje ruke 
bogate naseobine i gospodstvo na moru, svu trgo- 
vinu s Amerikom i s Indijskim oceanom, bajevne 
zlatne majdane Zapada, mirodije i drago kamenje 
Istoka. Ali svomu svjetskom carstvu nameće svoj 
domaći način i ćud, svoj domaći despotski oblik 
vladavine, nemar i nebrigu za politički i socijalni 
napredak, svoju vjekovnu narodnu rabotu, širenje 
kršćanstva silom i ratom. ' uo 
Carstvo je osvojena zemlja države, lična svo- 
jina krune, koja ima monopol trgovine i daje tek 
pojedincima povlastice, da ju smiju tjerati. Tim 
imperijalizmom, osnovanim na apsolutističnim ide- 
jama države i crkve, carstvo je sasvim odvojeno 
od matice zemlje, ekonomski i duhovno od nje 
zatvoreno. Pored slabe ili nikakove sposobnosti 
španjolskog čovjeka za ekonomsku djelatnost, pored 
njegova preziranja trgovačkog i zanatlijskog zva- 
nja, nema nađe, da bi matica zemlja trajno pro- 
cvala u duhovnoj kulturi i ekonomskom boljku od 
toga carstva. Španjolska je mogla usrećiti novi 
svijet vitezovima i redovnicima, ali mu nije mogla 

dati građana i seljaka. U toj nestašici ekonomskog 
shvaćanja i predrasudi protiv tečevnog rada osi- 
rotjeli španjolski plemić volio je biti sluga u kojeg 
velikaša ili bogatog hidalga nego trgovac. Španjol- 
ski naseljenik, koliko se nije radilo o pukom živežu, 
dobavljao je svoje ekonomske potrebe iz matice 
zemlje. Taj je nedostatak trgovačke i obrtne dje- 
latnosti nezakonitu trgovinu drugih naroda upravo 
izazvao. Tako je samo po sebi nastalo trgovanje 
krađom i krijumčarenje, od kojih španjolske ko- 
lonije nisu mogle živjeti. A taj nedostatak španjol- 
skog čovjeka i namjera drugih sposobnijih, da se 
time okoriste, potakli su Francuze, Engleze i Nizo- 
zemce, da su počeli i pokušali osnivati svoje kolo- 
nije na američkom tlu. 

Kod takovih prilika nije Španjolska kao ni 
Portugalska mogla održati Latinske Amerike. Ova 
je u šesnaestom vijeku postala Iberska kolonija, 
Portugalci popovi i vojnici posvojili su Braziliju, 
a Španjolci popovi i vojnici svu drugu američku 
zemlju od rijeke Rio Grande u Sjevernoj Americi 
pa do Tierre del Fuego, skrajnjeg južnog rta. 
Vojnici i građani, koji su iza njih došli, naselili 
su se gdje su god mogli podnositi podneblje i 
osnovali feudalnu vlastelu, koja se i danas tamo 
drži za klasu vladaricu. Od Napoleonskih ratova 
potresla se matica: zemlja, a s njome se je i zgrada 
njezina kolonijskog gospodstva sasvim rasklimala. 
Iza toga je i Ameriku zahvatio vrtlog francuskih 
revolucionih ideja. Onda se je na početku devet- 
naestog vijeka Brazilija pobunila protiv Portu- 
galaca, a ostale zemlje protiv Španjolske, pa tako 
je niklo dvadesetak novih republika s ustavima 

više ili manje po francuskom izgledu. A ni Portu- 
galska ni Španjolska nije imala ni sposobne izvozne 
industrije ni jakim kapitalom tjerane vanjske trgo- 
vine, čime jedino može u moderno doba matica 
zemlja privezati uza se prekomorske zemlje. 

Pa opet španjolsko kolonijsko carstvo nije ne- 
tragom nestalo. Nove republike, što su od njega 
nastale, po svome jeziku, narodnosti i vjeri i danas 
su španjolske. U njihovu društvu, trgovini, javnim 
poslovima vlada španjolski jezik, a katolička vjera 
njihova je državna crkva. Španjolcima je pošlo za 
rukom, što Englezi u Indiji nisu mogli postići. 
Prastanovnici Sjeverne i Južne Amerike, crveni 
Indijanci danas su u većini samo u Mehiku, malim 
republikama Srednje Amerike osim Kosta Rike i 
u zemljama Južne Amerike, u Ekvatoru, Peruu i 
Boliviji. Samo u Mehiku potpuno su ravnopravni 
s bijelim ljudima, a svagdje su zadržali svoj na- * 
rodni jezik, tek u republikama Srednje Amerike, 
Hondurasu, Nikaragui, Salvadoru, Panami pa i u 
Mehiku većinom govore španjolskim jezikom, a u 
Ekvadoru i Gvatemali velika manjina Indijanaca 
govori španjolski. Nu svagdje u Latinskoj Americi 
ima barem dvadeset postotaka čistog evropskog 
plemena pored tih Indijanaca, dok u Istočnoj Indiji 
dolazi na jednu hiljadu razvijenog i kulturnog 
žiteljstva tek jedan ili dva Engleza, pa se tu na 
kakovo jezično i vjersko izjednačenje Hindua i' 
Muslimana s evropskim plemenom ne može ni 
pomisliti, 

Ali jezik, vjera i kultura nije jedino područje, 
gdje nekadašnja matica zemlja svejednako živi u 
Latinskoj Americi. Ona je kao pricijepila svoje 


151 


nekadašnje apsolutistične ideje države i cfkve na 
ustave i javni život tih novih republika. Ove nigda 
nisu bile demokratske, jer vlast nigda nije imalo 
indijansko žiteljstvo, nego svagda bijela manjina, 
a zadatak novih ustava nije bio da zajamče poli- 
tičku slobodu, nego nacionalnu nezavisnost. U sva- 


koj republici postao je predsjednik uistinu diktator, . 


koji se je mogao držati na vlasti samo tako dugo, 
dok je mogao plaćati vojsku i policijsku silu, pa 
davati masna državna mjesta glavama aristokrat- 
ske vlastele. Budućnost je svake republike zavisila 
od sposobnosti predsjednika, da može: plaćati, a 
budućnost ovoga opet od dobre volje bogatih ino- 
stranih vlasti, da republici dadu zajmova i stupe 
s njome u trgovačke veze. Bile su dvije strane 
vlasti, koje su se takmile, da u tim republikama 
dobiju tu povlasticu. Jedna je bila Velika Britanija, 
koja je radila po načelu, što ga je izrekao jedan 
njezin nekadašnji ministar predsjednik: »Oživio je 
novi svijet, da bi popravio ravnotežu staroga«. 
Britska industrija dobavljala je novim republikama 
oružje i gradila im željeznice, da mogu naseliti 
svoje prostrano zaleđe i iscrpsti svoje beskrajno 
prirodno blago. Druga su bile Sjedinjene države, 
koje su konačno prvu prevladale. 
A taj diktatorski sustav Latinske Amerike, koji 
su nazvali »demokratskim cezarizmom«, i danas 
ovlada u svima njezinim republikama bez izuzetka. 
Kao da se je tamo udomaćio. Od pamtivijeka, još 
prije dolaska Španjolaca i Portugalaca bila su 
velika carstva, utemeljena od njihovih predšasnika, 
osnovana na vladi jednoga i gotovo uvijek protivna 
monarhijskom naslijeđu. A kad su Španjolci došli, 

borba, što su ju zametnuli s različitim domaćim 
vlastima i narodima, s Acketima u Mehiku, s Ma- 
jama u Srednjoj Americi, s Ajmarima i Kičuima 
u Boliviji i Peruu, nije bila borba između došljaka 
nasilnika i priprostih, prirodnih naroda, koji su 
ustali za svoju slobodu. To je bio ljuti boj između 
naroda jednako ponosnih, između dviju kultura, 
osnovanih na sili, Zato tko hoće ispravno da pro- 
sudi o prilikama Latinske Amerike, ne smije, kako 
pravo kaže Jacques Bainville, smetnuti s uma, da 
narodna vlada, kako ju mi Evropljani shvaćamo u 
duhu liberalnom, nigda nije mogla uspjeti u tim 
zemljama, ni u doba njihove autonomne povijesti, 
ni pod evropskom vlašću, ni u sadašnje doba nji- > 
hove nezavisnosti. Osim prolazne pojave u Braziliji 
nigda se među njima nije dinastija ukorijenila, 
nego su ih svagda kao lopte dobacivali od jednoga 
diktatora do drugoga i nisu našle mira, nego kad 
je središnja vlast, kadšto nepravedna, kadšto okrut- 
na, bila dosta snažna. To nas uči povijest i sadašnje 
prilike tih republika, što će nam sinuti iz dvije 
tri njihove slike. 
* 


Najzanimljiviji je svakako Mehiko, golema fede- 
rativna republika od 822000 čkm i 17 milijuna 
žitelja. Od nje je u Latinskoj Americi veća samo 
Brazilija i Argentina. Bogata je svim prirodnim 
blagom, od pšenice do srebra i kamenog ulja, a i 
duhovrio je prvakinja od svih američkih zemalja, 
jer je bila domaja kulture Maja i Acteka. Sjajan 
umjetnički dar, poslovnu vještinu i dubok natpri- 
rodni vjerski osjećaj baštinili su moderni Mehi- 

kanci od svojih predaka. U šesnaestom vijeku 
Španjolska je Mehiko osvojila i pokatoličila, a u 
devetnaestom pobunio se on protiv katoličkih pre- 
lata i španjolskih prokonzula. Postigao je nezavis- 
nost, ali nije izvojštio političke slobode, jer je od 
1877. do 1910. bio pod diktaturom Porfirija Diaza. 
To je bio despot velikog stila. U svojoj poštenoj 
politici, da bi u svoju zemlju privukao što više 
tuđega kapitala i posla, oduzeo je. crvenim Indijan- 
cima zemlje, koje su oni od pamtivijeka skupno 
uživali, i skalupio ih u spahiluke. Četiri inostrana 
društva dobila su ne manje od trinaest milijuna 
jutara u Donjoj Kaliforniji, cigli jedan spahiluk 
. imao je šest milijuna jutara površine. Mehikanci 
Indijanci bili su prinuđeni raditi kao roblje za 
spahije, dvije trećine mehikanskog žiteljstva postale 
su »peoni«, zasužnjeni dužnici, vezani čitavi svoj 
vijek sa svojim gospodarima, da se robotom oduže 
duga, koji se nigda ne će odužiti. Inostrancima je 
Diaz prodao i rudna prava, pa je blago Mehika 
teklo cijevima do mora, da obogati gavane Sjedi- 
njenih država. Katolička crkva zadržala je svoje 
zemlje i svoja prava, među njima i pravo postav- 
ljati tuđince za biskupe u domaćim biskupijama. 

Konačno 1910. ustade narod mehikanski ma 
zulum Diazove vladavine. Kao kineska revolucija 
1911. i ruska 1917. bio je to ustanak od svoje volje 
svega naroda, da skrši vlast kapitalista, koji su 
ga iskorišćivali. Ali oni nisu imali ni boljševista, 
da vode njihovu revoluciju, a ni Kuomintanga. 
Deset godina, od 1910. do 1920., izvraćala je i 
kvarila pravo vodstvo mehikanske revolucije borba 
zavađenih skupina za vlast. Iza Porfirija Diaza 


154 


došao je Francesco Madera, ugodan i nesposoban 
idealist, koji nije bio jak spriječiti, da Mehiko 
postane plijen takmaca harambaša, koji su ponaj- 
većim dijelom bili silnici kao nezavisni vojskovođe, 
maršali, za revolucije u Kini. Najjači od njih, 
Victoriano Huerta, 1913. umori Maderu i utvrdi 
se u gradu Mehiku. Ništa se ne može reći na obra- 
nu Huerte, jer je to bio silnik i kavgadžija, kojega 
bi u svakoj sređenoj zemlji zbog njegovih neobu- 
zdanih strasti držali iza brave ili u ludnici. A 
predsjednik Sjedinjenih država Wilson gledao je 
s nekom bojazni, kako se ta mehikanska revolucija 
razvija. Držao se je načela, da svaki narod ima 
pravo odrediti oblik svoje vladavine, ali ono, što 
je radio suludi Huerta na njegovoj južnoj granici, 
kosilo se je s tim načelom. On nije mogao vjerovati, 
da bi mehikanski narod htio imati Huertu za svoga 
vladara. Tako Wilson ne htjede priznati generala, 
ne htjede prodavati oružja njegovim pristašama, 
iako je dopustio, da ga prodaju njegovim protiv- 
nicima, a kad se je za to našao izgovor, pošalje 
admirala Fletchera u Vera Cruz, koji udari pu- 
cnjavom iz topova na grad i osvoji carinarnicu. 

Donekle je predsjednik Sjedinjenih država imao 
pravo, jer bi se mehikanski narod, da je smio to 
javno reći, bio izjavio protiv Huerte, čiji se zulum 
nije puno razlikovao od nasilja Diazova. Iza Huerte 
došao je Carranza, čeljade bradato, s naočarima, 
patrijarhalno, koje je nekako izdaleka naslutilo, 
što zapravo hoće mehikanska revolucija. On izdade 
1915. agrarni zakon, kojim je povratio seoske ze- 
mljišne zajednice kakve su prije bile, a dvije godine 
poslije sazove ne baš zakonitim načinom skupštinu, 

koja je Mehiku dala novi ustav. Taj je ustav uklo- 
nio, na što se je narod najviše tužio, izjavio je 
između ostaloga, da je država vlasnica sve zemlje, 
da inostranci ne mogu u Mehiku imati prava, kojih 
ni Mehikanci nemaju, i da katolička crkva ne može 
ni imati svojine, ni poučavati u školama, ni po- 
stavljati Nemehikance za duhovnu pastvu u Mehi- 
ku. Ali Carranza nije imao prave vlasti, nije mogao 
izraditi, da odredbe njegova ustava zakonitim pu- 
tem zadobiju snagu, niti je mogao postupati odluč- 
no i zakonito s ljudima iz Sjedinjenih država, koji 
su stekli pravo na mehikansko kameno ulje, ni 
s prelatima, koji su prosvjedovali protiv ustava od 
1917., a nije ni mogao zanijeti srca naroda za 
sobom. 

Tako 1920. Carranzu sruši skupina prijatelja, 
Obregon, Calles i Adolfo de la Huerta. General 
Obregon borio se je u svim bojevima od prvih 
dneva revolucije, u jednom je izgubio ruku, a u 
mnogima za vlas iznio živu glavu. Sjedinjene drža- 
ve, Velika Britanija, a ponajviše i druge evropske 
vlasti smatrale su ga propalicom i nisu ga htjele 
Priznati za predsjednika Mehika. Ali u njemu je 
mehikanska revolucija konačno našla svoga pravog 
vođu. On se je dovio, da je srž revolucije održanje 
domaće kulture mehikanskoga žiteljstva indijanske 
krvi, da je ona neka duhovna revolucija u onom 
smislu, u kome je kineski, ruski, irski pokret, pa 
i pokret istočnoindijskog Narodnog sabora bio du- 
hovan. Ali ta duhovna revolucija bila je nemoguća, 
dok je zemlja bila pod tuđinskom ekonomskom 
vlasti. Prirodno blago Mehika kao u Kini i Istočnoj 
Indiji bilo je u rukama tuđinaca. Tako su 1922. 

devedeset i pet postotaka od kapitala, uložena u 
mehikansko kameno ulje, a taj kapital cijenili su 
devet stotina i šezdeset milijuna dolara, imali Sje- 
verni Američani i Englezi, a Mehikanci nešto više 
od jednog postotka. Taj tuđi novac bio je Mehiku 
potreban, da bi se ekonomski pridigao, ali tuđa 
vlast, što ju je tuđi kapital dosada donosio, bila 
je pogubna njegovu zdravom životu. Problem Ore- 
gonov bio je u tome, da bi ograničio prava tuđi- 
naca, a da oni ne bi potegnuli svoj novac iz Mehika. 
Već 1922. predložio mu je Državni odsjek u Wa- 
shingtonu na prihvat ugovor, da bi se ujamčila 
prava vlasnosti, koja su građani Sjedinjenih država 
stekli u Mehiku, a za uzvrat će Sjedinjene države 
službeno priznati njegovo predsjedništvo. Nu Ore- 
gon “to otkloni, jer bi takovo obećanje ponizilo 
zemlju, dok se ne razviju njezine političke i uprav- 
ne prilike, pa valja čekati, dok bi to mogla učiniti 
bez povrede svoje časti i suverenosti. Pa tako je 
stvar ostala neodlučena do 1923., kad su Sjedinjene 
države vidjele, da se je Oregon učvrstio, da drži 
red i kroji pravdu koliko može, pa skrpale neki 
sporazum s predsjednikom, koji pristane, da će 
otplaćivati američki dug i priznati američko vlas- 
ništvo željeznica. 

Tek u prosincu 1925. držali su Oregon i njegov 
prijatelj Calles, koji je sada bio predsjednik, da 
su dosta jaki pomaknuti revoluciju za jedan korak 
dalje. Izdali su zakonitim načinom .dva nova zako- 
na, kojima su razradili načela ustava od 1917. Prvi 
je bio agrarni, da samo mehikanski građani mogu 
biti vlasnici zemljišta i dobiti koncesije podzemnog 
iskorišćivanja, ili ako i tuđinci steku takova prava, . 

treba da pristanu, te za njih ne će prizivati zaštitu 
svojih vlada. Na to se digla bura prigovora iz 
Sjedinjenih država. Državni tajnik Kellogg pisao 
je, da na agrarni zakon gledaju s pravom bojazni 
mnogi, ako ne svi Američani, koji što imadu u 
Mehiku. Mehikanski predsjednik odgovori, da ne 
razumije te bojazni, jer zar nije u saveznoj državi 
Arizoni zakon, da nitko ne može steći prava ni 
svojine u Arizoni, dok nije građanin Sjedinjenih 
država, ili prije nije izjavio, te hoće da to postane? 
Američka štampa podigla je graju za rat s Mehi- 
kom, uljani velikaši osuđivali Mehikance, da su 
razbojnici, a novčari, da su anarhisti. 

Međutim je 'mehikanski parlamenat izdao i 
drugi zakon, crkveni, da vjerske ustanove, poznate 
kao crkve bez obzira na vjeroispovijedanje, nemaju 
ni u kojem slučaju pravne sposobnosti steći i držati 
nepokretnu svojinu, ni upravljati njome; da su 
mjesta bogočasti (hramovi) svojina naroda, koji 
prestavlja federalna vlada, pa će ova odlučiti, koja 
i dalje mogu biti posvećena sadašnjoj svrsi; ko- 
načno da se ni kakav vjerski odgoj ne može davati 
bez pristanka vlade i ni jedan inostranac ne može 
imati nadarbine u Mehiku. Vlada je izjavila, da se 
ne misli inatiti s katoličkom  vjeroispoviješću. 
Mehikanci su ponajvećim dijelom bili rimokatolici 
i ni jedan drugi vjerozakon nema vjernika u 
republici; župnici i seoski popovi paženi su i narod 
ih sluša, Ona se inati s hijerarhijom zato, jer je 
bila bogata i pokvarena, držala velik dio zemlje i 


bila protivna svakoj socijalnoj reformi, imala mo- | 


nopol odgoja i zloupotrebljavala ga za natražnjačku 
"propagandu i konačno jer je bila i u licima i u 

duhu tuđinska. Mehikanski biskupi dabome nisu 
htjeli prihvatiti taj zakon crkveni, zatvorili crkve 
i obustavili službu Božju. Nadali su se, da će vapaj 
vjernika, koji su ostali bez sv. mise, opametiti 
vladu, ali ona ne htjede popustiti ni za vlas, nego 
pokuša, da će osnovati Narodnu crkvu, a kad se 


je to izjalovilo, uze na buljuke iz zemlje izgoniti 


tučince pope, kojih se je mogla dočepati. Tako 
konačno plane i građanski rat. Jednomu nadbisku- 
pu pođe za rukom, da je okupio četicu vjernika, 
pa ju podigne na oružje, a vlada odgovori zabra- 
nom dijeljenja Sakramenata u sukromnim kućama 
i stade pretraživati sve kuće, za koje je sumnjala, 
da ima u njima sakrivenih popova. Ni jedna ni 
druga strana nije se žacala ni od najgoreg postup- 
ka, crkvena stranka pozivala je Američane, neka 
joj pomognu satrti revoluciju, a vlada je smicala 
popove, kad je iznašla tek sjenku kakova dokaza. 
Prva je cvala pod progonom, a druga i dalje zadr- 
žala svu vlast, 

Konačno su Sjedinjene države dokončale, da im 
je izaći na kraj s mehikanskom vladom. Jedan od 
najdarovitijih mlađih državnika sjeveroameričkih, 
nažalost prerano umrli Dwigt Morrow, 1928. dođe 
za poklisara u Mehiko. Svojom velikom diplomat- 
skom vještinom dokrajčio je raspru o agrarnom 
zakonu: Sjedinjene države odrekle su se svoga 
zahtjeva zaštite svojih građana u Mehiku i pri- 
znale pravo vrhovnog sudišta mehikanskog, da 
kroji pravdu sjeveroameričkim uljanim društvima, 
a to sudište spremno je izjavilo, da je svojina 
uljanih društava na zakonu osnovana. Ali vjerski 
rat trajao je i dalje. U srpnju 1928, umorio je neki 

pobožni mladi katolik generala Oregona, koji je 
baš bio opet izabran za predsjednika republike, i 
na sudu izjavio, da je to učinio na ponuku Časne 
majke nekog dobro poznatog samostana, koja je 
bila osuđena na dvadeset godina robije. Konačno 
je 1929. bilo ugovoreno primirje između crkve i 
vlade, a opet diplomatskom vještinom Dwight 
Morrowa. Država je pristala na vjersku pouku u 
crkvi, ali ne u školi, i priznala je svećenike, po- 
stavljene od katoličke hijerarhije, a pod uvjetom, 
da steku mehikansko državljanstvo. Pod tim uvje- 
tom crkva je pristala, da će opet javno vršiti službu 
Božju. 

Građanski rat svršio je u srpnju 1929., ali borba 
između crkve i države traje još i dalje, a tako je i 
mehikanska revolucija svejednako u punom jeku. 
Nitko ne može unaprijed kazati, kojim će putem 
dalje udariti. Ali jedno se može reći, da se stare 
prilike ne će povratiti. Mehiko ne će nigda više 
biti politička pokrajina Španjolske, ni ekonomska 
provincija Sjedinjenih država, ni područje nekolikih 
spahija sa zarobljenom rajom. Bit će narod u pot- 
punom smislu riječi i sa svojom osobitom kulturom 
uhvatit će se u veliko kolo svjetske prosvjete. 
Prvih dvađeset godina mehikanskog prevrata, koji 
po svojim posljetcima ne zaostaje za ruskom i 
kineskom revolucijom, ispunili su sami kobni do- 
gađaji, Huertina vlada terora, Carranzina vladavina, 
kad se je opačina,. mićenje, zlostavljanje i nasilje 
nesmetano razmahalo, Oregonovi vjerski progoni. 
Gotovo ni jedna godina nije prošla bez političkog 
umorstva, ni jedna, da nije bilo boja u kojem 
kraju federacije. Ali posljedak bio je stečeno pravo 

Mehikanaca na svoju zemlju i običaje, a i prizna- 
nje toga prava od svojih susjeda. I današnji pred- 
sjednik Cordenas brižno čuva domaće prirodno 
blago, srebro, željezo, kameno ulje i mangan od 
tuđinske grabljivosti. 


A za republike Južne Amerike može se općeno 
reći, da su poslije svjetskog rata glavne njihove 
značajke u političkom području diktatorska vlast 
predsjednika, a u ekonomskom sve veća trgovina 
sa Sjedinjenim državama, sve veće ulaganje novca 
tih država u njihove industrije i davanje zajmova 
predsjednicima, da bi ih održali u diktatorskoj 
vlasti. Takav je javnopravni razvitak u manjima, 
a i u dvjema najvećima. ' 


Argentina, država od 2 797 000 čkm i dvanaest 
milijuna žiteljstva najbogatija je od svih. Kao da 
nema kraja njezinu prirodnom blagu, može da . 
izveze milijune tona pšenice, kukuruza i lana 
svake godine, milijune glava goveda, ovaca i svinja, 
u njoj raste šećerna trstika i loza, a ima od svojih 
šuma neograničenu količinu drva. Dobavlja meso 
za cijeli svijet, a u tome joj je bila opasna takma- 
čica Australija sa svojim otočjem, ali izumom 
ohladnjela mesa postala je u tome prvakinja na 
svim evropskim tržištima. Davno prije svjetskog 
rata uočila je Velika Britanija, da je argentinska 
republika najveća poljodjelska zemlja na svijetu. 
Britski kapital stao je teći u tu zemlju, da je 
dosegao jednu milijardu dolara, a dvadeset i pet 
hiljada milja željeznice bile su sagrađene britskim 
novcem. Američka utakmica počela se sa svjetskim 
ratom. Velika Britanija zadržala je željezničke 

koncesije, Amerika dobila koncesije za tramvaje, 
telefone i kabele. Prva je zadržala argentinsko 
tržište tkanina, druge dobile tržište automobila, 
radio-naprava i duhana. Doskora je bilo jasno, da 
će angloamerička borba za trgovinu u Južnoj Ame- 
rici biti odlučena u Buenos Airesu. Države poslale 
svoga izabranog predsjednika Hoovera, da predo- 
bije mušterije u Argentini, a Velika Britanija kra- 
ljevića waleskoga, potonjeg kralja Edwarda VIII. 
i vojvodu Windsora, da otvori izložbu trgovine. 
Nu Argentina nije bila uvjerena, da su proizvodi 
anglosaskih zemalja njoj tako potrebni, kao što su 
njezini proizvodi očito bili Americi i Velikoj Bri- 
taniji. Argentina ograničila je svoj izvoz živeža i 
nametnula carinu uvezenoj robi. Posljedak te ca- 
rine bio je, da je spriječila uvoz britskih tkanina 
i željezničke građe, ali nije bila dosta velika, da 
bi zaustavila uvoz američke robe proizvedene na 
veliko. Oko 1929. vidjelo se je, da u toj trci pobje- 
đuje Amerika. Velika Britanija uvezla je 1913. u 
Argentinu robe vrijedne 135 milijuna dolara, a 
Sjedinjene države samo 47 milijuna; naprotiv 1929. 
britski izvoz ostao je po prilici kod te svote, dok 
je američki narastao na 210 milijuna dolara. Veli- 
ka Britanija pretjecala je neko vrijeme Ameriku 
time, što je više kupovala od Argentinaca nego 
Amerika, pa ih tako prinudila, da i oni od nje 
više kupuju, ali ni to joj na kraju nije pomoglo. 


Po engleskim podatcima imala je 1935. Velika Bri- . 


tanija u Argentini uložena novca 420, a Sjedinjene 
države 140 milijuna funta; prva je. izvezla u nju 
40, a iz nje uvezla 16, dok druge u nju izvezle 17, 
a iz nje uvezle 11 milijuna funta, 

Argentinom vladao je od 1916. do 1922. i od 
1928. do 1930. predsjednik diktator, koji se je 
čuvao, što je više mogao inostranih obveza. Nije 
htio da se pridruži k ratu protiv Njemačke, istupio 
je iz Lige naroda, odazvao 1928. svoga poklisara 


iz Washingtona i nije potpisao Briand-Kelloggova | 


mirovnog ugovora. U svemu bio je predsjednik 
Irigoyen čovjek izvanredan. Pristao Bask s neko- 
liko kapi turske krvi u svojim žilama, samodržac 
u tom, što je držao sve uzde vlade u svojoj ruci, 
pa vlasti nije prenosio ni na koga, demokrat u tom, 
što je branio probitke srednjega staleža i što je 
u istinu zavolio siromašniji svijet, koji ga je obo- 
žavao. U njega je bila neka crta lijepa i plemenita, 
tako rijetka u vladara dvadesetog vijeka. Zatvorio 
bi se u svoju palaču i nije primao nikoga, koji ga 
nije zanimao, prigrlio je teozofiju, nije se klanjao 
licima, ali se je u velike klanjao ljudskom biću, 
njegova loža u operi nije bila puna ministara ni 
diplomata, nego sitne i neznatne čeljadi. Tom čo- 
.ovječnošću i politikom osame pošlo je za rukom 
Irigoyenu, da je od Argentine stvorio svoj narod, 
koji je razvio svoju narodnu kulturu, što nije bila 
ni evropska ni američka. Ali u toj ličnoj samotinji 
nije vidio, kako je u državnoj službi prevladala 
opačina i krađa, pa nije mogao obraniti zemlju od 
pohare svjetske ekonomske krize, 

I od Argentine i od svih drugih republika 
Južne Amerike odvojila se je Brazilija. Ima 
8511200 čkm i četrdeset i osam milijuna žitelja, 
pa je veća i od Sjedinjenih država. Nju u šesnae- 
stom stoljeću nisu osvojili Španjolci nego Portu- 
galci, a njezino obojeno žiteljstvo nije crveno, 

nego crno, nisu Indijanci nego Crnci Afričani. Go- 
vore portugalski, a ima ih neko četiri milijuna. 
Brazilija je doživjela velik val naseljavanja u pro- 
šlom stoljeću, od 1820. došlo je četiri milijuna svi- 
jeta u nju, da se naseli, a od njega devedeset i 
pet postotaka bili su Evropljani. Ona je federacija 
i njezino je pravo ime »Sjedinjene države Brazi- 
lije«. Te države članice nisu jednake po svojoj važ- 
nosti, one u tropskom sjeveru imadu malo moći, jer 
su političku vlast među se podijelile južne države 
S&o, Paulo i Minas Geraes. Od 1900. do 1926. bili 
su predsjednici Brazilije birani naizmjence iz ovih 
dviju država na četiri godine. 

Ekonomsko blagostanje Brazilije u ono deset 
godina poslije rata bilo je osnovano na ciglom jed- 
nom proizvodu, na kavi. Dvije trećine svjetske 
potrebe kave dolazile su iz Brazilije. Isprva su 
sadovi kave donosili bajovne novce. Onda se je 
proizvodnja stala spuštati do prosječne trošnje. 


.Inostrani pretrglije počeli su kupovati žetvu, kad 


bi dozrela, pa držali ju da postignu veliku cijenu, 
a seljaci su na svoju veliku muku gledali, gdje se 
kava, koju su jeftino prodali, preprodaje za dvo- 
struku cijenu. Vlada pod predsjednikom Bernan- 
desom nije imala kada, da bi im dala ruku po- 
moći, jer je on bio suviše zaposlen držanjem. zemlje 
pod prijekim sudom, da bi mislio na bolje tržne 
propise. Kad je 1926. Washington Luiz postao pred- 
sjednik, bio je druge godine osnovan Kaveni za-: 


vod, koji će seljacima davati kapitala i žetvu u 
«cijelosti na korist Brazilijanaca iznositi na tržište. 


Odsada su inostrani kupci plaćali velike cijene, a 
od toga zavoda, kad je počeo djelovati, osobito su 

stradale Sjedinjene države, koje su kupovale go- 
tovo polovinu brazilijske žetve. Dobitci su bili tako 
golemi, da su brže bolje povećali proizvodnju kave, 
tako te je 1928. dosegla dvadeset i osam milijuna 
vreća — dvaput više nego predjašnje godine. 
Brazilija se gotovo sasvim hranila od kavenog 
tržišta. Imala je i drugog izvoza, na priliku kakaa, 
u kome ju je samo afrička Zlatna obala nadmašila, 
a imala je i industrija, koje su mogle proizvoditi 
dosta tkanina, odijela i rublja, cipela i pokućtva 
za domaću potrebu. Ali svom svojom pravom eko- 
nomskom snagom dala se je gotovo sasvim na pno- 
izvodnju kave, koja je činila sedamdeset i pet po- 
stotaka njezina izvoza. Amerika je bila njezina 
najbolja mušterija, a od nje je poslije rata po- 
najviše kupovala. Društva za električnu rasvjetu 
i pogon bila su američka, bilo je. općih tvornica i 
poslovnica automobila i podružnica Fordovih. 
Fordu je bila prodana koncesija kaučuka za po- 
dručje države Pare, a njezin se glavni grad zove 
Fordlandija. Velika Britanija uložila je u Braziliju 
neizmjeran kapital, nu od rata nije dalje rastao, 
dok se je američki, kojega 1913. nije ni bilo, po- 
većao skokom. 
. Tako su dvije najznamenitije republike Južne 
Amerike, a s njima i tri druge poveće, Peru, Čile 
i Bolivija, u dvadesetom vijeku naglo postale go- 
tovo trgovinske kolonije Sjedinjenih država. Izvoz- 
nici su živjeli od sjeveroameričkih narudžbina, a 
vlade ponajviše od sjeveroameričkih zajmova. Sa- 
mo su se dvije republike otele od ekonomskog 
utjecaja Sjedinjenih država, pacifistička repuklika 
Ekvador i socijalistička Uruguaj. Prva se je oslo- 

bodila iz zavisnosti od inostranih tržišta zarazom, 
koja je 1925. poharala njezine sadove kakaa. Prije 
toga podmirivala je trideset postotaka svjetske po- 
trebe kakaa, a odonda svijet je volio kupovati ga iz 
Zapadne Afrike. Američke davaoce zajmova nije 
zanimao Ekvador, gdje kanda se je sva snaga po- 
litička trošila u borbi između klerikalaca i njiho- 
vih protivnika. Uljanu koncesiju dobila je Velika 
Britanija i proizvodila neko osamdeset hiljada tona 
kamenog ulja svakog mjeseca. U drugoj je socija- 
listička vlada bila svijesna pogubnosti od inostra- 
nog novca. Željeznice bile su britska svojina, ali 
Velika Britanija dala je socijalistima najveću su- 
radnju i udesila slobodan prijevoz krumpira za sa- 
didbu, pšenice za sjetvu i kemičkih stvari protiv 
zaraze, Socijalisti su tamo uradili sve, da bi zado- 
voljili radnike, zakonom su naredili i proveli rad 
od četrdeset sati na nedjelju, osiguranje radnika i 
mirovine za njih, kad prevrše pedeset godina, i slo= 
bodan odgoj, pa i za akademske časti. S nekim 
opravdanjem isticali su, da je Montevideo sa svo- 
jim žiteljima, koji broje 750000 duša, izgled gra- 
da i da je Uruguaj najbolje vladana država u Ame- 
rici, ali njihova politika, koja nije htjela inostranih 
zajmova, spriječila je, da nisu osnovali svoje indu- 
strije i ostali, kad im je uopće bilo kupovati in- 
dustrijske proizvode, zavisni od svoje stoke, koja 
je bila lošija od argentinske i skuplja od brazi- 
lijske. 

Sve je to tako išlo, dok 1929. nije došao eko-- 
nomski i financijski slom Sjedinjenih država. Onaj 
čas su one otkazale svoje kratkoročne zajmove i 
presjekle svoj inostrani uvoz. Od 1750 milijuna 

dolara, što su ih Američani uložili u pet spomenu- 
tih najvećih južnoameričkih republika, bilo je 1932. 
biljadu trista milijuna u zaostatku. A što je naj- 
gore, naglo su pale cijene sirovinama. Južnoame- 
ričke republike nisu mogle prodati svoje proizvode 
van s velikim gubitcima, a njihove vlade, kojima 


su carine na izvoznu robu bile ponajglavniji do-' 


hodak, našle su se pred gotovom propasti. A onda 
je redom i jače nego igda izbila i druga pored 
diktature najglavnija osobitost južnoameričkih re- 
publika. Prirodna posljedica toga sloma u južnih 
Američana bila je, da su za nj krivili vlade. U 
svakoj od onih pet spomenutih najvećih republika 
buknula je revolucija, pet revolucija u trinaest 
mjeseci, od lipnja 1930. do srpnja 1931. Prva revo- 
lucija digla se u Boliviji, gdje je svrgla predsjed- 
nika Silesa i s njime generala Nijemca Hansa 
Kundta, glavu njegova štopa, iza kojih se je za 
glavara države nametnuo general Blanko Galinda, 
da malo zatim odstupi svoje mjesto izabranom 
predsjedniku Salamanki, neka spasi zemlju od pro- 
pasti, što ju je čekala od neviđena pada cijene ko- 
sitru, glavnom proizvodu zemlje. Sada joj je dikta- 


tor Nijemac Jerman Basch. Onda se je u Peruu: 


digla vojska na diktatora Leguiu, svrgla ga, da na 
njegovo mjesto postavi svoga vođu pukovnika, 
koji se je zvao Sanchez Cerro, podrijetlom Indija- 
nac. Ali on nije mogao dići cijenu kamenom ulju, 
Pa su ga poslije sedam mjeseci izagnali i podigli 
na njegovo mjesto vođu socijalista Hayu de la 
Torre, a kako ni ovaj nije mogao dići cijenu pe- 
ruanskim proizvodima, pozvali su natrag Cerra i 
opet izabrali za predsjednika. Ovoga su jednog 

dana našli umorenog, pa je njegovo mjesto za 
neko vrijeme preuzeo general Benavides. U Čileu 
opet bio se je predsjednik Ibanjez narodu zamje- 
rio svojom politikom američkih zajmova i grad- 
njom nebodera po izgledu New Yorka, pa su ga 
izagnali. Na to je iz Pariza došao vođa socijalista 
Don Arturo Alessandri, pun osnova, kako će se 
Čile opet pridići, ali ga na izboru pobijedi kandi- 
dat konzervativaca dr. Montero. Ni on nije mogao 
podići cijenu glavnom izvoznom proizvodu zemlje, 
bakru i nitratima, koje su američki dioničari ku- 
povali upravo za ništa, pa ga je ljevica svladala, 
proglasila republiku i izabrala za predsjednika Don 
Artura, koji se je do danas održao na tom mjestu. 


Dalja republika, koju je porazila ekonomska 
bura, bila je Argentina, najnaprednija zemlja Juž- 
ne Amerike s pogledom na njezin i politički i eko- 
nomski razvitak. U rujnu 1930. general Uriburu 
Prihvati se posla, učini »fašistički« državni udar, 
izagna iz zemlje Irigoyena, starinu državnika Ar- 
gentine, i sve njegove pristaše, zabrani radikalnoj 
stranci, jedinoj nacionalističkoj stranci u zemlji, da 
ne smije kod izbora postavljati kandidate, pa tako 
progura za predsjednika svoga čovjeka, generala 
Justa. Ovoga opet u listopadu 1937. pobijedi finan- 
cijski stručnjak dr. Roberto Ortiz, koji je od ve- 
ljače 1938. predsjednik diktator. Konačno je u li- 
stopadu 1929. buknula »revolucija« i u Braziliji, 
gdje nigda, otkad je republika, nije uspjela ni 
jedna buna. Predsjednik Washington Luiz izazvao 
je smutnju, bio je 1930. prinuđen odstupiti, a.na 
redu za predsjednika bio je čovjek iz države Mi- 
nas, ali on je pokušao, da bi na izboru progurao 

svoga prijatelja Prestera iz države S4o Paulo. 
Buna se na čelu s dva generala i jednoga admi- 
rala podigne, makne s puta Washingtona Luiza i 
Prestera, pa konačno 1930. postane privremeni 
predsjednik neki Getulio Vargas, koji i danas vla- 
da Brazilijom. Njega su iznijeli i poduprli brazi- 
lijski »gauchos«, kravari s ravnica. On nije bio ni 
čovjek revolucije, pa ni radikalac, ali je proturio 
zakon o osamsatnom radu i zakon, koji je odre- 
dio najmanju nadnicu i donio neke prethodne od- 
Tedbe o osiguranju radnika za slučaj besposlice. 


Nu nije bio sretniji od drugih u ekonomskoj poli-' 


tici. Kaveni zavod pokušao je, da bi doskočio sil- 
nom padu cijene, nametnuo silnu carinu na izvoz 
kave, pa onda pokupovao milijune tona kave, koju 
je sažegao, bacao u more, ili ju pomiješao sa smo- 


lom i paklinom za ogrjev. Narodno vijeće nare- , 


dilo je 1933., da treba dvanaest milijuna vreća kave 
uništiti. Nu ni te nečuvene naredbe nisu Braziliji 
pomogle. Nije bilo ni traga kakovom znaku, da će 
se svjetska cijena kavi opet dići, pa je Brazilija 


još 1931. proglasila, da ne može plaćati inostranih . 


dugova. A Vargas je potpun diktator, skučio je 
slobodu štampe i govora, raspustio sve političke 
stranke i zabranio svim inostrancima, da se ne 
smiju miješati u brazilijske poslove. To je zato, 
jer su tamošnji Nijemci nacisti bili umiješani u 
pobunu brazilijskih fašista, zelenih košulja, »inte- 
gralista«, što se je 1938. pod vodstvom Salgada 
protiv njega digla, ali ju je on s pomoću vjerne 
vojske savladao. 

Ako se sve to čini paradoksno, a ono će sad 
istom doći pravi paradoks, kakovu ni u starijoj ni 

u novijejoj povijesti nema para. Sve te »revolu- 
cije« nisu postigle ama ništa pod nebom. Zapravo 
i nisu bile revolucije. Republike su poslije njih u 
biti ostale onakove, kakove su i prije bile. Ostao 
je isti zulum Indijancima na sjeverozapadu, isti 
zulum Crncima i bijelim radnicima na istoku, iste 
zloupotrebe i opačine vlada, isto upiranje diktatora 
u vojsku i druge vojničke sile, ista uzajamna zavist 
i zloba između susjednih republika, a još povećana 
carinama, koje je svaka nametala robi druge, a u 
svom očajnom pokušaju, da bi spasila domaće trži- 
šte sada, kad je inostrano izgubljeno. Revolucija 
kao da je redovan način, kako se u tim republika- 
ma odvija javni život. I poslije njih je sve ostalo 
jednako u mršavim kao i u tustim godinama. I 
tamo na pretek pojava, koje su udarile žig sra- 
mote na ovu sadašnju civilizaciju — prodavanje 
oružja ratnicima ljevicom, a potpisivanje mirovnih 
ugovora desnicom; davalaca zajmova, koji mole i 
prose i podmićuju predsjednike južnoameričkih re- 
publika, da uzmu njihov novac; ulagača najdemo- 
kratskije zemlje na svijetu, koji svojim novcem po- 
državaju desetak diktatora, da i dalje zulumčare; 
seljaka, koji puštaju, da im žetva po poljima tru- 
ne, dok potrošači u drugim krajevima gladuju. 
Sadašnja civilizacija, lje, nije ni u Americi osvjet- 
lala obraza — — 
* 

Nu svakako je ona jedna od najzanimljivijih 

pojava svjetske povijesti. Kao nikoja dosada do 


kraja je dotjerala potrebu udruživanja i zajednič- 
kog rada svega svijeta. Danas su i najdalji kra- 

jevi svakoj. zemlji što su prije bili njezini najbliži 
susjedi. Dok je još pred neko tridesetak godina 
vanjska politika bila stvar »upućenih« i stručnjaka, 
danas je gotovo prva briga svakog građanina. Ra- 
zvitak ekonomskih prilika od ovo stotinu i pede- 
set godina i izumi tehnike doveli su do toga. Prva 
industrijska revolucija na početku devetnaestog 
vijeka mehanično je upregla sile prirode i u ne- 
vjerojatno kratkom roku neizmjerno povećala pro- 
izvodnju ekonomskih dobara, pa time znatno po- 
digla općeni žitak i u nekim krajevima potrostru- 
čila žiteljstvo. Druga industrijska revolucija na po- 
četku ovog vijeka primijenila je znanstvene me- 
tode i strojeve poljodjelstvu, a pored toga čita- 
vim nizom popravaka i izuma za čudo uskorila 
promet i ljudi i dobara. Stroj, koji je dosada po- 
većavao industrijsku proizvodnju, prodro je u se- 
ljačku kuću i polje, u sadove i šume svijeta da 
umnoži proizvodnju sirovina, potrebnih industriji. 
Stvorio je socijalnu silu, koje dosele nije bilo. Od 
neko dvije milijarde ljudi, što žive na ovoj ze- 
maljskoj kugli, barem je jedna milijarda i dvije 
stotine milijuna poljodjelaca, koji ljudima daju 
hrane i njihovoj industriji sirovina. Druga indu- 
strijska revolucija povezala je ljude ovih dviju 
osnovnih grana proizvodnje u tijesnu i nerastavnu: 
suradnju i zajednicu. Širom svega svijeta podigla 
je dinamiku seljaštva, ali ujedno gotovo sasvim za- 
trpala jaz izmedju sela i grada, seljaka i građanina. 

No ona je donijela i nešto više, donijela je br- 
zinu. Donijela je električnu željeznicu, radio, kino, 
telefon, vijak i brodove s uljanim pogonom, mo- 
torne dvokolice, automobile, avione. Donijela je 

neslućenu brzinu prenošenja ljudi, ideja, robe iz 
jedne strane svijeta u drugu. A posljedak je tomu, 
da je svijet postao neizmjerno sužen i u vremenu 
i u prostoru. Ta već su ga obletjeli čitavoga za tri 
dana i nekoliko sati! A od tih dviju industrijskih 
revolucija i ovaj mehanizirani, na jurnjavi osno- 
vani i tako zamršeni socijalni život, što su ga na- 
zvali modernom civilizacijom. 


Doduše prva takova pojava u povijesti, ali i 
čudna smjesa snage i slaboće. Njezina slaboća do- 
lazi prije svega odatle, što je tako tijesno među se 
povezana i spletena. Redovno i nesmetano odvija- 
nje i domaćeg i međunarodnog života svake česti 
svijeta stoji do toga, da se u svima drugim njego- 
vim čestima život odvija redovito i bez smetnje. 
Što se je na priliku pred pola vijeka nas ticala 
obilna žetva ili nerodica u dalekim stranama svi- 
jeta, priliv zlata iz jedne zemlje u drugu, poslje- 
dak izbora za parlamenat u drugim zemljama i 
mnogo drugih stvari? Svjetski rat i svjetska kriza 
poslije njega pokazali su bjelodano, da ni jedan 
dio svijeta ne može politički i ekonomski postra- 
dati, a da više ili manje ne strada sav svijet. Ta 
je civilizacija kao golem, a vrlo osjetljiv BI preci- 
zan stroj s nebrojenim kotačima i kotačićima, koji 
se onaj čas čitav poremeti, čim se i jedan kotač 
tren zaustavi. A onda je u nje razmak između ve- 
like sreće i velike nesreće sve manji i manji. Da- 
nas sve živi u jurnjavi i za čas skoči iz jedne 
skrajnosti u, drugu. Avioni prelijeću oceane za ne- 
koliko sati ili se u plamenu survaju u more. Eko- 
nomsko stanje ili pliva u obilju, ili kuka u bijedi. 
Ljuđi ili putuju sve više i sa sve većom udobnosti 

ili vode svjetski rat. Kad se je taj svršio, osnivaju 
Ligu naroda i za petnaest godina sav se svijet ra- 
zliježe od spremanja na novi svjetski rat. Sav 
svijet hoće mir, a opet ga s najvećom mukom 
spasava za kratko vrijeme. Što jednostavniji život, 
to uže područje, gdje je zajednica i suradnja bitna 
za mir i ekonomski boljak. Zato u modernoj državi, 
koja je uzela u svoje ruke svu vlast nad čovje- 
kom i njegovim prilikama, nigda miru ni časa Spo- 
kojnom životu. Zato je sadašnja civilizacija, tako 
smršena i upućena na suradnju i zajednicu sa 
Svim svijetom, ako će živjeti, slaba i labava vi- 
jeka kao i nikoja. X 

K toj njezinoj labavosti dolazi i nestalnost oda- 
tle, što joj se je ispod nogu izmaklo njezino naj- 
snažnije uporište, što je odbjegla kulturu. Njezino 
je vjerovanje nacionalizam, ali njegovo bitno na- 
čelo, samoodređenje naroda, posvojili su pobjed- 
nički narodi i na njem osnovali svoje nenacionalne 
države, pa ga ne daju drugim narodima, koje je 
njihova imperijalistička i strategijska politika si- 
lom sebi podvrgla. Njezina demokracija je bez 
otpora odbacila blago, što ga je stekla vjekovnom 
borbom i potocima krvi. Velikim dijelom svijeta, 
koji se je još u prošlom stoljeću grijao na prisoju 


pravde i reda, sada viju bure anarhije, koje su - 


odnijele ne samo feudalne povlastice nego i slo- 
bodnjačke ideje. U pregolemim, od najdarovitijih i 
najobrazovanijih naroda nastavanim krajevima 
kao i u barbarskim zemljama netragom je nestalo 
lične slobode i pravde ,da pojedinac od države do- 
bije svoje pravo. Pregonjene ideje sa svojim sa- 
njama o nekoj kulturi sasvim različitoj od ove, za 

koju su ljudi trebali vijekove muka i žrtava, pat- 


.nja i zabluda, zaludile su narode, da će ju sila na- 


prečac stvoriti. Gola siromaština, što se širi pored 
gavanskog obilja, hrani u svijetu nezadovoljstvo i 
osjećaj nepravde, da se od prijekih temeljnih pre- 
vrata socijalnih prilika pa i od sveopćeg rata nada 
spasu. Znanost se nikad nije tako raširila i otvo- 
rila toliko novih vidika, ali i nigda tako potko- 
pala staro pravovjerje, na kome je svijet izgradio 
svoju etiku i svoj moral. Što je engleski pjesnik i 
mistik na početku devetnaestog vijeka, William 
Blake, vjesnik i preteča ne samo nekih psiholo- 
gijskih problema Dostojevskoga (Andrć Gide, »Do- 
sioievsky«, 239 i d.), nego i moderne knjige, pjevao: 


Abstinence sows sand all over 

The ruddy limbs and flaming hair, 
But Desire gratified 

Plants fruits of life and beauty there, 


(Uzdržljivost sipa pijesak na crvene ude i plamenu 
kosu, ali od želje izdovoljene niču tamo plodovi 
života i ljepote) — kao da je evanđelje sadašnjega 
svijeta. Marksov panmaterijalizam pomogao je is- 
tisnuti etiku iz javnog i ličnog života, a Freudov 
panseksualizam izopačiti mjerila morala. Kako je 
ta civilizacija daleko odskočila od kulture Platona, 
Dantea, Kanta, a nada sve Shakespearea, kojoj: je 
savršenstvo u duhu i djelu, uma i srca nepromjen- 
ljiv cilj u vječitoj mijeni društva, da vrijednost 
svakog duhovnog, političkog i ekonomskog rada 
valja po tome mjeriti, koliko služi tom vrhovnom 
cilju! 

Tako labava civilizacija nije ni mogla svijetu 
dati njegov javnopravni poredak. Versailleski ugo- 
vor tek je desetak godina mogao zadržati svijet, da 
ne trgne natrag u sumnje, neslogu, strah od rata, u 
opasnosti, da će ga socijalni, ekonomski i politički 
slom sa svih strana zapaliti. Onda su događaji na- 
glo sustizali događaje, koji su rušili stupove stal- 
nosti i poratnog poretka. Neuspjeh svjetske nov- 
čane i gospodarstvene konferencije 1933. u Lon- 
donu, da bi nekako pomirili međunarodnu slobod- 
nu trgovinu s ekonomskim nacionalizmom, obja- 
čao je ovaj potonji sustav, po kome svaki narod 
gleda, da kod kuće proizvede sve što mu treba, da 
uzdržava sam sebe. Tako se doduše svaki narod 
osjeća nezavisan od svojih susjeda i njihove eko- 
nomske politike, ali posljedak je toga svijet po- 
dijeljen, a upućen je na suradnju i zajednicu, svijet 
siromašan, jer ekonomski nacionalizam vodi u sva- 
koj zemlji do slabijeg žitka, a u malih naroda ido 
vraćanja u gotovo srednjovjekovne ekonomske pri- 
like. Neuspjeh opet konferencije za razoružanje od 
1932. do 1934. u Ženevi, da bi odredili najmanju 
vojničku spremu, što pojedinom marodu treba, 


uskorio je novu utakmicu naroda u naoružavanju . 


do ludila. A konačno je nakon pustih nada od ne- 
koliko godina, da će se svijet, koji je rat izmučio, na 
posljetku smiriti, svom silom izbilo na javu pita- 
nje nejednakosti sadašnje podjele svijeta, industriji 
potrebnih sirovina i kolonija. Razdvojilo je narode 
u »zasićene« i »nezasićene«. Na jednoj se strani 
okupila Engleska, Francuska, Rusija, a na drugoj 
Njemačka, Italija i Japan, pa svaka skuplja oru- 
žanu silu, da brani što ima ili otme što nema. 

No »nezasićeni« ne mogu čekati. Versailleski je 
ugovor danas krpa papira, a Liga naroda ništica, 
pa tako su danas Nijemci i Talijani u Španjolskoj 
i oko Gibraltara i Tangera, osim toga Talijani na 
balearskim otocima, Nijemci u Austriji i Čehoslo- 
vačkoj, Japanci na Jangtseu, u Šanghaju, Kantonu 
i Hankovu, Talijani opet na izvorima Nila. Svjet- 
ski rat neminovan? — Nije, jer još nije nestalo 
paradoksa s ovoga svijeta. Što redovno ruši mir 
i nanosi svijetu tek neprilika i briga, ovaj put je 
ne samo sačuvalo mir, nego i svijetu donijelo eko- 
nomski procvat. Svaki narod udario je naoružavati 
se do ludila, a potražnja oružja i mirijada drugih 
stvari, što su za njih potrebne, dala je opet posla 
milijunima ljudi. Protivnici, koji se nisu mogli slo- 
žiti ni u čemu, složili su se u ponovnom naoruža- 
vanju. U Rusiji su se razdvojili Staljin i neki nje- 
govi »povjerenici«, pa su stotine glava istaknutih 
komunista pale zbog idaje domovine i naroda, u 
Njemačkoj je Hitler otpustio glavne zapovjednike: 
vojske, u Francuskoj bogataši šalju svoje novce 
izvan zemlje, da bi osujetili potrebnu socijalnu re- 
formu, u Sjedinjenim državama poslovni ljudi ne 
će Rooseveltova »New Deala«, pa štrajkuju, ali u 
svakoj zemlji naoružavaju se na vrat na nos i go- 
lemo, kako još svijet ne vidje. Velika Britanija od- 
redila je zato do dvije milijarde funta, a sad opet 
kažu, da ni tri ne će biti dosta. Ona je uzdanica 
svih malih naroda, jer kad se ona naoruža, misle 
omi, spriječit će samom prijetnjom svako kršenje 
ugovora i mir Božji opet će vladati svijetom. Vje- 
ruju na nad, dok se je još ičemu nadati. No što će 
biti onda, kad se to silno naoružavanje jedamput 

svrši. Kad se više ne budu mogli pritezati pojasi 
zbog nestašice hrane? Pa općeniti ekonomski slom 
ili, kako je mnogi zloguk navijestio, rat krvi i ka- 
pitala, koji će učiniti svemu kraj. 


Pa ni za to nedostaje snage sadašnjoj civiliza- 
ciji, da dađe narodima domaći javni poredak. Po- 
slije svjetskog rata bio je proglašen čitav niz usta- 
va u državama Srednje i Istočne Evrope. Trebalo 
je ograditi se protiv apsolutizma, koji je rat pora- 
zio, parlamentarnom demokracijom. Ali vidjelo se 
je od prvog dana, da je sadašnji svijet suviše sirov 
za tako osjetljiv i dotjeran oblik vladavine, da te 
teorijske, stroge pravne zasade ne pristaju doma- 
ćim još nerazvijenim političkim prilikama. Za de- 
mokraciju hoće se temeljitog političkog odgoja i 
dugim iskustvom stečene umjeće vladanje, čega 
je svega u tome svijetu nedostajalo, pa je gotovo 
svih tih ustava nestalo netragom. Onda su u raz- 
nim državama, u Austriji, Estonskoj, Irskoj, Polj- 
skoj, Sovjetskoj Rusiji bili izdani novi temeljni za- 
koni. Drugdje, kao na priliku u Njemačkoj, Grčkoj, 
Ugarskoj, Italiji, zadovoljili su se, da izdadu neke 
posebne zakone, što uređuju neke stvari, bitne za 
tu vrst vladavine, punovlasti, korporativni sustav 
u Italiji, rasna pitanja u Njemačkoj itd. Svi ti 
ustavi i zakoni zapravo su vraćanje k autoritativ- 
noj vladavini pod jednim ili drugim oblikom. Dik- 
tatura, koja i dalje nije ničim stegnuta, prikrivena 
je parlamentom bez snage i vlasti. Korporativizam 
u Italiji, konstitujonalizam u Rusiji itd., to su tek, 
kako bi Francuz rekao, »des facades«, zakloni, iza 
kojih nema ništa do mrtvih slova na papiru. Vlast 
je i dalje ostala u rukama vlade, koja gospodari u 

državi. Apsolutizam, kojemu je svjetski rat tobože 
dohakao, vratio se je u preobraženom liku, 

A koji će biti kraj svemu tomu? Kao što se 
Shakespeareov kralj Henrik IV. pred smrt spomi- 
nje starih putova sudbine i hoće da uoči nove, pa 
hoće da čita knjigu sudbine, tako i današnji čo- 
vjek kao bezglavo tumara između pustih sjena 
ljudskih muka, pa u grozi bojazna srca upire po- 
gled u svemir, nedogledan i beskrajan, u nepre- 
stano zbivanje svijeta, što sve prevrće i ruši: 


O Bože! kad bi čovjek mogo čitat 
Sudbine knjigu, vidjet prevrat vijeka, 
Gdje ravni, brdine, pa tvrdo kopno, 
Čvrstine sito, u more se topi! 

A drugda vidjet, pojas oceana 

Da preširok je bocima Neptuna 

Od spala žala; da se sreća titra 

I sudba sveđer razno piće sipa 

U kupu mijene! 

